
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 731 


ΑΠΟΦΑΣΕΙ Σ 

Αοιθυ. 282371 

Εναρμόνιση της Ελληνικής νομοθεσίας προς την αντί¬ 
στοιχη κοινοτική στον τομέα της παραγωγής και της 
κυκλοφορίας κτηνιατρικών φαρμάκων, σε συμμόρφω¬ 
ση με τις Οδηγίες 2001/82/ΕΚ και 2004/28/ΕΚ του Ευ¬ 
ρωπαϊκού Κοινοβουλίου και του Συμβουλίου περί κοι¬ 
νοτικού κώδικα για τα κτηνιατρικά φάρμακα. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις 

α. του άρθρου 1 παρ. 1, 2 και 3 του ν. 1338/1983 «Εφαρ¬ 
μογή του κοινοτικού δικαίου (Α' 34), όπως τροποποιήθηκε 
από το άρθρο 6 του ν. 1440/1984 «Συμμετοχή της Ελλάδος 
στο κεφάλαιο και στα αποθεματικά και στις προβλέψεις 
της Ευρωπαϊκής Τράπεζας Επενδύσεων, στο κεφάλαιο 
της Ευρωπαϊκής Κοινότητας Άνθρακος και Χάλυβος και 
στον Οργανισμό Εφοδιασμού ΕΥΡΑΤΟΜ» (Α' 70) και του 
άρθρου 65 του ν. 1892/90 (ΦΕΚ Α' 101). 

β. του άρθρου 14 παρ. 4 και του άρθρου 2 παρ. 2,4 και 5 
του ν. 1316/1983 Ίδρυση, οργάνωση και αρμοδιότητες του 
Εθνικού οργανισμού Φαρμάκων (ΕΟΦ), της εθνικής Φαρ¬ 
μακοβιομηχανίας (ΕΦ), της Κρατικής Φαρμακαποθήκης 
(ΚΦ) και τροποποίηση και συμπλήρωση της Φαρμακευ¬ 
τικής Νομοθεσίας και άλλες διατάξεις (ΦΕΚ Α' 3), όπως 
το τελευταίο αντικαταστάθηκε από το άρθρο 1 του ν. 
1965/91 (ΦΕΚ Α' 146), καθώς και του άρθρου 1 παρ. 5 του 
ν. 1965/91 (ΦΕΚ Α 146). 

γ. του άρθρου 90 του «Κώδικα Νομοθεσίας για την Κυ¬ 
βέρνηση και τα Κυβερνητικά όργανα», όπως η νομοθεσία 
αυτή κωδικοποιήθηκε και τέθηκε σε ισχύ με το άρθρο 
πρώτο του π.δ. 63/2005 (ΦΕΚ Α' 98). 

δ. της υπ’ αριθμ. Υ-132/11.10.2004 (Α'1533/14.10.2004) από¬ 
φασης του Πρωθυπουργού και του Υπουργού Αγροτικής 
Ανάπτυξης και Τροφίμων «Ανάθεση αρμοδιοτήτων στον 
Υφυπουργό Αγροτικής Ανάπτυξης και Τροφίμων Αλέξαν¬ 
δρο Κοντό» (ΦΕΚ Β’ 1533). 

2. Τις υπ’ αριθμ. 0-549/11.7.2005 και 0-723/26.9.05 προ¬ 
τάσεις του ΔΣ/ΕΟΦ. 

3. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού Προϋπολο¬ 
γισμού, αποφασίζουμε: 


16 Ιουνίου 2006 

Άρθρο 1 
Σκοπός 

Με την παρούσα απόφαση θεσπίζονται διατάξεις που 
καθορίζουν την κυκλοφορία, τον έλεγχο και τους όρους 
παρασκευής των κτηνιατρικών φαρμάκων, των ανοσολο- 
γικών κτηνιατρικών φαρμάκων και των ομοιοπαθητικών 
κτηνιατρικών φαρμάκων σε συμμόρφωση προς τις Οδη¬ 
γίες του Ευρωπαϊκού Κοινοβουλίου και Συμβουλίου: 

α. 2001/82/ΕΚ (ΕΕ.Αριθμ. Ι_ 311 της 28.11.2001 σελ 1-66) 

β. 2004/28/ΕΚ (ΕΕ. Αριθμ. 1.136 της 30.4.2004 σελ 58- 
84). 

ΜΕΡΟΣ 1 
ΟΡΙΣΜΟΙ 
Άρθρο 2 

(Άρθρο 1 της Οδηγίας 2001/82/ΕΚ και άρθρο 1 παρά¬ 
γραφος 1 της Οδηγίας 2004/28/ΕΚ) 

Για την εφαρμογή της παρούσας Υπουργικής απόφα¬ 
σης νοείται ως: 

1. Κτηνιατρικό φάρμακο: 

α) κάθε ουσία ή συνδυασμός ουσιών που εμφανίζεται 
να έχει θεραπευτικές ή προφυλακτικές ιδιότητες έναντι 
ασθενειών ζώων, ή 

β) κάθε ουσία ή συνδυασμός ουσιών που μπορεί να 
χρησιμοποιηθεί σε ζώα, με σκοπό είτε να αποκαταστα¬ 
θούν, να διορθωθούν ή να τροποποιηθούν φυσιολογικές 
λειτουργίες ασκώντας φαρμακολογική, ανοσολογική ή 
μεταβολική δράση, είτε να γίνει ιατρική διάγνωση. 

2. Ουσία: 

Κάθε ουσία ανεξαρτήτως προελεύσεως, που μπορεί 
να είναι: 

- ανθρώπινη, όπως: το ανθρώπινο αίμα και τα παράγω- 
γα του ανθρωπίνου αίματος, 

- ζωική, όπως: οι μικροοργανισμοί, ολόκληρα ζώα, τμή¬ 
ματα οργάνων, ζωικές εκκρίσεις, τοξίνες, ουσίες λαμβα- 
νόμενες δί εκχυλίσματος, παράγωγα του αίματος, 

- φυτική, όπως: μικροοργανισμοί, φυτά, τμήματα φυτών, 
φυτικές εκκρίσεις, εκχυλίσματα 

- χημική, όπως: χημικά στοιχεία, φυσικά, φυσικής προ¬ 
έλευσης χημικές ύλες και χημικά προϊόντα που προκύ¬ 
πτουν με χημική μετατροπή ή σύνθεση. 

3. Πρόμειγμα για φαρμακούχες ζωοτροφές: 

Κάθε κτηνιατρικό φάρμακο εκ των προτέρων παρα- 
γόμενο με σκοπό τη μεταγενέστερη παραγωγή φαρμα- 
κούχων ζωοτροφών. 

4. Φαρμακούχες ζωοτροφές: 

Κάθε μείγμα κτηνιατρικού φαρμάκου και ζωοτροφής 
που διατίθεται στην αγορά έτοιμο προς χρήση και προ¬ 
ορίζεται να χορηγηθεί στα ζώα χωρίς άλλη επεξεργασία, 
λόγω των θεραπευτικών ή προληπτικών ιδιοτήτων του 
ή των άλλων ιδιοτήτων του φαρμάκου όπως αυτές ανα- 
φέρονται στο σημείο 1. 

5. Ανοσολογικό κτηνιατρικό φάρμακο: 

Το κτηνιατρικό φάρμακο που χορηγείται στα ζώα με 
σκοπό την πρόκληση ενεργητικής ή παθητικής ανοσίας, 
ή τη διάγνωση του επιπέδου ανοσίας. 

6. Ομοιοπαθητικό κτηνιατρικό φάρμακο: 

Κάθε κτηνιατρικό φάρμακο που παράγεται από ουσίες 
καλούμενες Ομοιοπαθητικές πηγές 1 σύμφωνα με ομοιο¬ 
παθητική παρασκευαστική πρακτική που περιγράφεται 
από την Ευρωπαϊκή Φαρμακοποιία ή, ελλείψει αυτής, 
από τις φαρμακοποιίες που χρησιμοποιούνται σήμερα 
επίσημα στα κράτη μέλη. Το ομοιοπαθητικό κτηνιατρι¬ 
κό φάρμακο δύναται να περιέχει περισσότερα του ενός 
συστατικά. 

7. Χρόνος αναμονής: 

Η αναγκαία χρονική περίοδος που πρέπει να μεσολα¬ 
βεί μεταξύ της τελευταίας χορήγησης του κτηνιατρικού 
φαρμάκου σε ζώα υπό κανονικές συνθήκες χρήσης, και 
της παραγωγής τροφίμων από τα εν λόγω ζώα, ώστε να 
προστατεύεται η δημόσια υγεία δια της διασφαλίσεως 
ότι τα εν λόγω τρόφιμα δεν περιέχουν κατάλοιπα σε πο¬ 
σότητες που υπερβαίνουν τα ανώτατα όρια καταλοίπων 
δραστικών ουσιών, όπως καθορίζονται κατ’ εφαρμογή του 
Κανονισμού (ΕΟΚ) αριθμ. 2377/90 (ΕΕ.1.224 της 18.8.1990 
σελ. 1). 

8. Ανεπιθύμητη ενέργεια: 

Επιβλαβής και αθέλητη αντίδραση σε κτηνιατρικό 
φάρμακο η οποία εμφανίζεται σε δόσεις χρησιμοποι¬ 
ούμενες υπό κανονικές συνθήκες στα ζώα για λόγους 
προφύλαξης, διάγνωσης ή θεραπείας ασθένειας ή για 
την αποκατάσταση, τη διόρθωση ή την τροποποίηση 
φυσιολογικής λειτουργίας. 

9. Ανεπιθύμητη ενέργεια στον άνθρωπο: 

Επιβλαβής και αθέλητη αντίδραση που εμφανίζεται 

στον άνθρωπο μετά την έκθεσή του σε κτηνιατρικό φάρ¬ 
μακο. 

10. Σοβαρή ανεπιθύμητη ενέργεια: 

Η ανεπιθύμητη ενέργεια που επιφέρει θάνατο, θέτει σε 
κίνδυνο τη ζωή του ζώου, οδηγεί σε σημαντική αναπηρία 
ή ανικανότητα, εκφράζεται με συγγενή ανωμαλία/ δια¬ 
μαρτία διάπλασης, ή προκαλεί μόνιμα ή παρατεταμένα 
συμπτώματα στα υπό αγωγή ζώα. 

11. Μη αναμενόμενη ανεπιθύμητη ενέργεια: 

Η ανεπιθύμητη ενέργεια της οποίας η φύση, η σο¬ 
βαρότητα ή το αποτέλεσμα δεν ανταποκρίνεται στην 
περίληψη των χαρακτηριστικών του προϊόντος. 

12. Εκθέσεις περιοδικής παρακολούθησης ασφάλειας: 

Οι εκθέσεις περιοδικής παρακολούθησης ασφάλειας 

που περιέχουν τα στοιχεία των αρχείων που αναφέρο- 
νται στο άρθρο 74. 

13. Μελέτες μετεγκριτικής παρακολούθησης 

Οι φαρμακοεπιδημιολογικές μελέτες ή κλινικές μελέτες 
που διεξάγονται σύμφωνα με τους όρους της αδείας 
κυκλοφορίας του προϊόντος, με σκοπό τον εντοπισμό και 
τη διερεύνηση κινδύνου σχετιζομένου με την ασφάλεια 
εγκεκριμένου κτηνιατρικού φαρμάκου. 

14. Μη εγκεκριμένη χρήση 

Η χρήση κτηνιατρικού φαρμάκου, η οποία δεν αντα- 


ποκρίνεται στην περίληψη των χαρακτηριστικών του 
προϊόντος, ιδίως η κακή χρήση ή η σοβαρή κατάχρηση 
του προϊόντος. 

15. Χονδρική πώληση κτηνιατρικών φαρμάκων: 

κάθε δραστηριότητα που περιλαμβάνει την αγορά, την 
πώληση, την εισαγωγή, ή εξαγωγή ή οποιαδήποτε άλλη 
εμπορική πράξη με αντικείμενο κτηνιατρικά φάρμακα, με 
σκοπό το κέρδος ή μη, εξαιρουμένων: 

- της προμήθειας, από παραγωγό, κτηνιατρικών φαρ¬ 
μάκων τα οποία έχει παρασκευάσει ο ίδιος, 

- της λιανικής πώλησης κτηνιατρικών φαρμάκων από 
πρόσωπα στα οποία επιτρέπεται η άσκηση της δραστη¬ 
ριότητας αυτής σύμφωνα με το άρθρο 65. 

15α. Αντιπρόσωπος του κατόχου της άδειας κυκλο¬ 
φορίας: 

Πρόσωπο χαρακτηριζόμενο ως τοπικός αντιπρόσωπος, 
που ορίζεται από τον κάτοχο της άδειας κυκλοφορίας 
για να τον εκπροσωπεί στην Ελλάδα. 

15 β. Κάτοχος αδείας κυκλοφορίας 

Το πρόσωπο στο όνομα του οποίου εκδίδεται η άδεια 
κυκλοφορίας κτηνιατρικού φαρμάκου και είναι υπεύθυνο 
για όλες τις υποχρεώσεις που συνδέονται με την κυκλο¬ 
φορία του εν λόγω φαρμάκου. 

16. Οργανισμός: 

Ο Ευρωπαϊκός Οργανισμός Φαρμάκων που ιδρύθη¬ 
κε με τον κανονισμό (ΕΚ) αριθμ. 726/2004 (ΕΕ1.136 της 
30.4.2004 σελ. 1). 

17. Κίνδυνοι συνδεόμενοι με τη χρήση του προϊόντος: 

- κάθε κίνδυνος που συνδέεται με την ποιότητα, την 
ασφάλεια και την αποτελεσματικότητα του κτηνιατρικού 
φαρμάκου για την υγεία των ζώων ή των ανθρώπων, 

- κάθε κίνδυνος ανεπιθύμητων επιπτώσεων στο πε¬ 
ριβάλλον. 

18. Σχέση κινδύνου/οφέλους: 

Η αξιολόγηση των θετικών θεραπευτικών επιδράσεων 
του κτηνιατρικού φαρμάκου σε σχέση με τους κινδύνους, 
όπως ορίζονται ανωτέρω. 

19. Κτηνιατρική συνταγή: 

Κάθε συνταγή κτηνιατρικού φαρμάκου που χορηγείται 
από κτηνίατρο, σύμφωνα με το ελληνικό δίκαιο. 

20. Ονομασία του κτηνιατρικού φαρμάκου: 

Η ονομασία, η οποία δύναται να είναι είτε επινοημένη 
(φανταστική) ονομασία που δεν προκαλεί σύγχυση με την 
κοινόχρηστη ονομασία, είτε κοινόχρηστη ή επιστημονική 
ονομασία συνοδευόμενη από εμπορικό σήμα ή την επω¬ 
νυμία του κατόχου της άδειας κυκλοφορίας. 

21. Κοινόχρηστη ονομασία: 

Η διεθνής κοινόχρηστη ονομασία που συνιστάται από 
την Παγκόσμια Οργάνωση Υγείας, ή, ελλείψει αυτής, η 
συνήθης κοινόχρηστη ονομασία. 

22. Περιεκτικότητα: 

Η περιεκτικότητα σε δραστικές ουσίες, εκφρασμένη πο¬ 
σοτικά ανά μονάδα δόσης, ανά μονάδα όγκου ή ανά μο¬ 
νάδα βάρους ανάλογα με τη φαρμακοτεχνική μορφή. 

23. Στοιχειώδης συσκευασία 

Ο περιέκτης ή κάθε άλλη μορφή συσκευασίας που βρί¬ 
σκεται σε άμεση επαφή με το προϊόν. 

24. Εξωτερική συσκευασία: 

Η συσκευασία μέσα στην οποία τοποθετείται η στοι¬ 
χειώδης συσκευασία. 

25. Επισήμανση: 

Τα πληροφοριακά στοιχεία επί της εξωτερικής ή επί 
της στοιχειώδους συσκευασίας. 

26. Φύλλο οδηγιών χρήσης: 

Το ενημερωτικό έντυπο για το χρήστη, το οποίο συ¬ 
νοδεύει το φάρμακο. 

ΜΕΡΟΣ II 

ΠΕΔΙΟ ΕΦΑΡΜΟΓΗΣ 

Άρθρο 3 

(Άρθρο 2 Οδηγίας 2001/82/ΕΚ όπως αντικαταστάθηκε 
από το άρθρο 1 παράγραφος 2 της Οδηγίας 
2004/28/ΕΚ) 

1. Η παρούσα υπουργική απόφαση εφαρμόζεται στα 
κτηνιατρικά φάρμακα, συμπεριλαμβανομένων των προ- 
μειγμάτων για φαρμακούχες ζωοτροφές, που προορί¬ 
ζονται να διατεθούν στην Ελληνική αγορά και τα οποία 
παράγονται βιομηχανικός ή με μέθοδο που προϋποθέτει 
βιομηχανική διαδικασία. 

2. Σε περίπτωση αμφιβολίας, όταν, λαμβάνοντας υπό¬ 
ψη το σύνολο των χαρακτηριστικών του, ένα προϊόν 
ενδέχεται να εμπίπτει στον ορισμό του «κτηνιατρικού 
φαρμάκου» και στον ορισμό προϊόντος που διέπεται από 
άλλες διατάξεις, εφαρμόζονται οι διατάξεις της παρού¬ 
σας Υπουργικής Απόφασης. 

3. Χωρίς να θίγονται οι διατάξεις της παραγράφου 
1, η παρούσα υπουργική απόφαση εφαρμόζεται επίσης 
σε δραστικές ουσίες που χρησιμοποιούνται ως πρώτες 
ύλες, στον βαθμό που καθορίζεται στα άρθρα 50, 50α, 
78 της παρούσας και άρθρο 51 της οδηγίας 2001/82/ΕΚ 
όπως συμπληρώθηκε με το άρθρο 1 παρ. 28 της οδηγίας 
2004/28/ΕΚ και επιπροσθέτως σε ορισμένες ουσίες που 
μπορούν να χρησιμοποιούνται ως κτηνιατρικά φάρμακα 
με αναβολικές, αντιμολυσματικές, αντιπαρασιτικές, αντι- 
φλεγμονώδεις, ορμονικές ή ψυχοτρόπους ιδιότητες, στον 
βαθμό που καθορίζεται στο άρθρο 67. 

Άρθρο 4 

(Άρθρο 3 Οδηγίας 2001/82/ΕΚ όπως αντικαταστάθηκε 
από το άρθρο 1 παράγραφος 2 της Οδηγίας 
2004/28/ΕΚ) 

1. Η παρούσα υπουργική απόφαση δεν εφαρμόζεται: 

α) στις φαρμακούχες ζωοτροφές όπως αυτές ορίζονται 
στην υπουργική απόφαση 310584/98 (ΦΕΚ 456 Β’), για τον 
καθορισμό των όρων παραγωγής, διάθεσης στην αγορά 
και χρήσης των φαρμακούχων ζωοτροφών, 

β) στα αδρανοποιημένα ανοσολογικά κτηνιατρικά φάρ¬ 
μακα τα οποία παράγονται από παθογόνους οργανισμούς 
και αντιγόνα από ζώο ή ζώα μιας εκμετάλλευσης και τα 
οποία χρησιμοποιούνται για τη θεραπευτική αγωγή του 
ή των εν λόγω ζώων αυτής της εκμετάλλευσης, στον 
ίδιο τόπο, 

γ) στα κτηνιατρικά φάρμακα με βάση ραδιενεργά ισό¬ 
τοπα, 

δ) στις πρόσθετες ύλες που καλύπτονται από την 
υπουργική απόφαση αριθμ.361858/87 (Β’ 563), όπως τρο¬ 
ποποιήθηκε και ισχύει, περί των προσθέτων υλών στη 
διατροφή των ζώων και οι οποίες ενσωματώνονται στις 
ζωοτροφές και στα συμπληρώματα ζωοτροφών σύμφωνα 
με την εν λόγω υπουργική απόφαση, και 

ε) με την επιφύλαξη του άρθρου 91, στα κτηνιατρικά 
φάρμακα που προορίζονται για πειραματικούς σκοπούς 
σχετικά με την έρευνα και την ανάπτυξη. 

Οι φαρμακούχες ζωοτροφές που αναφέρονται στο 


εδάφιο α) επιτρέπεται να παράγονται μόνο βάσει προ- 
μειγμάτων που έχουν λάβει σχετική άδεια σύμφωνα με 
την παρούσα υπουργική απόφαση. 

2. Με εξαίρεση τις διατάξεις σχετικά με την κατοχή, 
τη συνταγογράφηση, την παράδοση και τη χορήγηση 
κτηνιατρικών φαρμάκων, η παρούσα Υπουργική Απόφαση 
δεν εφαρμόζεται: 

α) στα κτηνιατρικά φάρμακα που παρασκευάζονται σε 
φαρμακείο βάσει κτηνιατρικής συνταγής που προορίζεται 
για συγκεκριμένο ζώο ή μια μικρή ομάδα ζώων, κοινώς 
ονομαζόμενα «γαληνικά σκευάσματα εκτός φαρμακοποι¬ 
ίας», και 

β) στα κτηνιατρικά φάρμακα που παρασκευάζονται σε 
φαρμακείο σύμφωνα με τις ενδείξεις φαρμακοποιίας και 
τα οποία χορηγούνται απευθείας στον τελικό χρήστη, 
κοινώς ονομαζόμενα «γαληνικά φάρμακα της ισχύουσας 
φαρμακοποιίας». 

Άρθρο 5 

(Άρθρο 4 της Οδηγίας 2001/82/ΕΚ και άρθρο 1 
παράγραφος 3 της Οδηγίας 2004/28/ΕΚ) 

1. Η παρούσα υπουργική απόφαση δεν εφαρμόζεται στα 
μη αδρανοποιημένα ανοσολογικά κτηνιατρικά φάρμακα 
τα οποία παράγονται από παθογόνους οργανισμούς και 
αντιγόνα που λαμβάνονται από ζώο ή ζώα της ίδιας κτηνο- 
τροφικής μονάδας και χρησιμοποιούνται για τη θεραπεία 
του εν λόγω ζώου ή ζώων στον ίδιο τόπο. Στην περίπτωση 
αυτή, η παραγωγή των προϊόντων αυτών, εάν τηρούνται 
οι κανόνες καλής παραγωγής (ΘΜΡ), εγκρίνεται από τον 
ΕΟΦ, εφόσον τούτο ζητηθεί από το Υπουργείο Αγροτικής 
Ανάπτυξης και Τροφίμων. Η χορήγηση των προϊόντων 
αυτών αποφασίζεται από την αρμόδια Υπηρεσία του 
Υπουργείου Αγροτικής Ανάπτυξης και Τροφίμων. 

2. Στην περίπτωση των κτηνιατρικών φαρμάκων που 
προορίζονται αποκλειστικά για ψάρια ενυδρείων, ωδικά 
πτηνά, ταξιδιωτικά περιστέρια, ζώα που διατηρούνται 
σε Ιθίταπυπι, μικρά τρωκτικά, νυφίτσες και κουνέλια που 
διατηρούνται αποκλειστικά ως ζώα συντροφιάς, εφαρμό¬ 
ζεται η υπουργική απόφαση 225783/2003 (ΦΕΚ 561 Β). 

ΜΕΡΟΣ III 

ΚΥΚΛΟΦΟΡΙΑ ΤΩΝ ΚΤΗΝΙΑΤΡΙΚΩΝ ΦΑΡΜΑΚΩΝ 
ΣΤΗΝ ΑΓΟΡΑ 

ΚΕΦΑΛΑΙΟ 1 
Άδεια κυκλοφορίας 

Αρθρο 6 

(Άρθρο 5 Οδηγίας 2001/82/ΕΚ όπως αντικαταστάθηκε 
από το άρθρο 1 παράγραφος 4 της Οδηγίας 
2004/28/ΕΚ) 

1. Κανένα κτηνιατρικό φάρμακο δεν δύναται να διατε¬ 
θεί στην ελληνική αγορά χωρίς άδεια κυκλοφορίας από 
τον ΕΟΦ, που χορηγείται σύμφωνα με τις διατάξεις της 
παρούσας υπουργικής απόφασης, εκτός εάν έχει εκδοθεί 
κεντρική άδεια κυκλοφορίας, σύμφωνα με τον κανονισμό 
(ΕΚ) αριθμ. 726/2004 (κεντρική διαδικασία) (ΕΕ.1.136 της 
30.4.2004 σελί). 

Εφόσον έχει χορηγηθεί αρχική άδεια σε ένα κτηνιατρι¬ 
κό φάρμακο σύμφωνα με το πρώτο εδάφιο, για οποιαδή¬ 
ποτε νέα είδη ζώων, περιεκτικότητες, φαρμακοτεχνικές 
μορφές, οδούς χορήγησης, συσκευασίες, καθώς και για 
οιαδήποτε τροποποίηση και επέκταση, χορηγείται επίσης 
άδεια σύμφωνα με το πρώτο εδάφιο ή περιλαμβάνονται 

στην αρχική άδεια κυκλοφορίας. Όλες αυτές οι άδειες 
κυκλοφορίας θεωρούνται μέρος της ίδιας γενικής άδειας 
κυκλοφορίας, ιδίως για τους σκοπούς της εφαρμογής 
του άρθρου 14, παράγραφος 1. 

2. Ο κάτοχος της άδειας κυκλοφορίας είναι υπεύθυνος 
για τη διάθεση του φαρμάκου στην αγορά. Ο ορισμός 
αντιπροσώπου δεν απαλλάσσει τον κάτοχο της αδείας 
από την κατά νόμο ευθύνη του. Ο τοπικός αντιπρόσωπος 
ευθύνεται αυτοτελώς και παραλλήλως με τον κάτοχο 
της άδειας κυκλοφορίας. 

Άρθρο 7 

(Άρθρο 6 Οδηγίας 2001/82/ΕΚ όπως αντικαταστάθηκε 
από το άρθρο 1 παράγραφος 4 της Οδηγίας 
2004/28/ΕΚ) 

Ι.Άδεια κυκλοφορίας σε κτηνιατρικό φάρμακο με σκοπό 
τη χορήγησή του σε ένα ή περισσότερα ζώα παραγω¬ 
γής τροφίμων δεν χορηγείται, εκτός αν οι φαρμακολο¬ 
γικά δραστικές ουσίες που περιέχει περιλαμβάνονται 
στα Παραρτήματα I, II ή III του Κανονισμού (ΕΟΚ) αριθμ. 
2377/90. 

2. Οπότε μια τροποποίηση των Παραρτημάτων του 
Κανονισμού (ΕΟΚ) αριθμ. 2377/90 αποτελεί εύλογη προς 
τούτο αιτία, ο κάτοχος της άδειας κυκλοφορίας ή εν¬ 
δεχομένως ο ΕΟΦ, λαμβάνουν κάθε απαραίτητο μέτρο 
προκειμένου να τροποποιηθεί ή να ανακληθεί η άδεια 
κυκλοφορίας εντός 60 ημερών από την ημερομηνία δη¬ 
μοσίευσης της τροποποίησης των Παραρτημάτων του 
ανωτέρω Κανονισμού στην Επίσημη Εφημερίδα της Ευ¬ 
ρωπαϊκής Ένωσης. 

3. Κατά παρέκκλιση από την παράγραφο 1, ένα κτηνια¬ 
τρικό φάρμακο που περιέχει φαρμακολογικά δραστικές 
ουσίες οι οποίες δεν περιλαμβάνονται στα Παραρτήματα 
I, II ή III του Κανονισμού (ΕΟΚ) αριθμ. 2377/90 είναι δυνατόν 
να εγκριθεί για συγκεκριμένα ζώα της οικογένειας των 
ιπποειδών για τα οποία δηλώνεται ότι δεν προορίζονται 
για σφαγή με στόχο την ανθρώπινη κατανάλωση, σύμ¬ 
φωνα με την απόφαση 93/623/ΕΟΚ της Επιτροπής, της 
20ής Οκτωβρίου 1993(ΕΕ.Ι_.298 σελ.45), περί καταρτίσεως 
εγγράφου αναγνώρισης (διαβατηρίου) που συνοδεύει τα 
καταχωρημένα ιπποειδή, και της απόφασης 2000/68/ΕΚ 
της Επιτροπής, της 22ας Δεκεμβρίου 1999 (ΕΕ.1.23 σελ 72) 
σχετικά με την τροποποίηση της απόφασης 93/623/ΕΟΚ 
της Επιτροπής και με την καθιέρωση της αναγνώρισης 
των ιπποειδών για αναπαραγωγή και απόδοση. Τα κτη¬ 
νιατρικά αυτά φάρμακα δεν επιτρέπεται να περιέχουν 
δραστικές ουσίες που αναγράφονται στο Παράρτημα IV 
του κανονισμού (ΕΟΚ) αριθμ. 2377/90, ούτε να προορίζο¬ 
νται για τη θεραπεία παθήσεων που αναφέρονται στην 
εγκεκριμένη περίληψη των χαρακτηριστικών του προϊό¬ 
ντος, για τις οποίες έχει εγκριθεί κτηνιατρικό φάρμακο 
για ζώα της οικογένειας των ιπποειδών. 

Άρθρο 8 

(Άρθρο 7 της Οδηγίας 2001/82/ΕΚ) 

Σε εξαιρετικές περιπτώσεις, όταν απαιτείται για λόγους 
δημόσιας υγείας, ο ΕΟΦ, ύστερα από εισήγηση της Αρ¬ 
μόδιας Υπηρεσίας του Υπουργείου Αγροτικής Ανάπτυξης 
και Τροφίμων δύναται να επιτρέπει την κυκλοφορία στην 
αγορά ή τη χορήγηση στα ζώα κτηνιατρικών φαρμάκων 
που έχουν εγκριθεί από άλλο κράτος μέλος βάσει δια¬ 
τάξεων αναλογών της παρούσας σε συμμόρφωση προς 
τις Οδηγίες 2001/82/ΕΚ και 2004/28/ΕΚ. 


Άρθρο 9 

(Άρθρο 8 Οδηγίας 2001/82/ΕΚ όπως αντικαταστάθηκε 
από το άρθρο 1 παράγραφος 5 της Οδηγίας 
2004/28/ΕΚ) 

Σε περίπτωση σοβαρών επιζωοτιών, ο ΕΟΦ ύστερα 
από εισήγηση της Αρμόδιας Υπηρεσίας του Υπουργείου 
Αγροτικής Ανάπτυξης και Τροφίμων, δύναται να επιτρέπει 
προσωρινά τη χρήση ανοσολογικών κτηνιατρικών φαρ¬ 
μάκων που δεν έχουν λάβει άδεια κυκλοφορίας, εφόσον 
δεν υφίσταται άλλο κατάλληλο φάρμακο και εφόσον 
ενημερώσει προηγουμένως την Επιτροπή για τις λεπτο¬ 
μερείς συνθήκες χρήσης. 

Το ίδιο δύναται να πράξει η Επιτροπή, εφόσον τούτο 
προβλέπεται ρητώς από κοινοτικές διατάξεις σχετικά με 
ορισμένες σοβαρές επιζωοτικές ασθένειες. 

Σε περίπτωση εισαγωγής ή εξαγωγής ζώου από ή προς 
τρίτη χώρα, το οποίο υπόκειται, ως εκ τούτου, σε ειδικούς 
υγειονομικούς κανόνες, ο ΕΟΦ δύναται, ύστερα από εισή¬ 
γηση της Αρμόδιας Υπηρεσίας του Υπουργείου Αγροτι¬ 
κής Ανάπτυξης και Τροφίμων, να επιτρέπει τη χρήση για 
το συγκεκριμένο ζώο, ενός ανοσολογικού κτηνιατρικού 
φαρμάκου το οποίο δεν διαθέτει άδεια κυκλοφορίας στην 
Ελλάδα, αλλά έχει εγκριθεί σύμφωνα με τη νομοθεσία 
της τρίτης χώρας. 

Ο ΕΟΦ λαμβάνει κάθε κατάλληλο μέτρο για τον έλεγχο 
της εισαγωγής και της χρήσης των εν λόγω ανοσολο- 
γικών φαρμάκων. 

Αρθρο 10 

(Άρθρο 9 της Οδηγίας 2001/82/ΕΚ) 

Κανένα κτηνιατρικό φάρμακο δεν χορηγείται σε ζώο 
χωρίς άδεια κυκλοφορίας, εκτός από τις περιπτώσεις 
των μελετών των κτηνιατρικών φαρμάκων που αναφέρο- 
νται στο άρθρο 13 παράγραφος 3 στοιχείο ι), οι οποίες 
έχουν εγκριθεί από τον ΕΟΦ και αφού έχει ληφθεί και η 
απαιτούμενη βεβαίωση από την Αρμόδια Υπηρεσία του 
Υπουργείου Αγροτικής Ανάπτυξης και Τροφίμων όσον 
αφορά τη προστασία των ζώων που χρησιμοποιούνται, 
σύμφωνα με τις κείμενες διατάξεις. 

Αρθρο 11 

(Αρθρο 10 Οδηγίας 2001/82/ΕΚ όπως αντικαταστάθηκε 
από το άρθρο 1 παράγραφος 6 της Οδηγίας 
2004/28/ΕΚ) 

1. Εφόσον δεν υπάρχει εγκεκριμένο κτηνιατρικό φάρ¬ 
μακο για τη θεραπεία ασθένειας ενός είδους ζώων που 
δεν χρησιμοποιείται για την παραγωγή τροφίμων, άλως 
εξαιρετικώς, ο κτηνίατρος δύναται, υπό την άμεση προ¬ 
σωπική του ευθύνη και ιδίως για να αποφευχθεί απαρά¬ 
δεκτη ταλαιπωρία του ζώου, να χρησιμοποιήσει για την 
αγωγή του συγκεκριμένου ζώου: 

α) ένα κτηνιατρικό φάρμακο εγκεκριμένο από τον ΕΟΦ, 
σύμφωνα με την παρούσα υπουργική απόφαση ή τον 
Κανονισμό (ΕΚ) αριθμ. 726/2004 για χρήση σε ζώα άλλου 
είδους, ή και για χρήση σε ζώα του ίδιου είδους αλλά 
για διαφορετική ασθένεια, ή 

β) αν δεν υπάρχει το φάρμακο που αναφέρεται στο 
σημείο α), είτε: 

ί ένα φάρμακο εγκεκριμένο για ανθρώπινη χρήση 
από τον ΕΟΦ ή σύμφωνα με τον Κανονισμό (ΕΚ) αριθμ. 
726/2004, είτε 

μ ένα κτηνιατρικό φάρμακο εγκεκριμένο σε άλλο κρά- 

τος μέλος σύμφωνα με διατάξεις ανάλογες της παρού¬ 
σας σε συμμόρφωση προς την Οδηγία 2001/82/ΕΚ, όπως 
ισχύει για χρήση στο ίδιο ή σε άλλο είδος είτε για την 
ίδια είτε για άλλη ασθένεια, ή 

γ) αν δεν υπάρχει το φάρμακο που αναφέρεται στο 
εδάφιο β), ένα κτηνιατρικό φάρμακο που παρασκευάζεται 
αμέσως πριν από τη χρήση από φαρμακοποιό και βάσει 
συνταγής κτηνιάτρου. Ο κτηνίατρος χορηγεί το φάρμακο 
προσωπικά ή μέσω τρίτου προσώπου υπό την ευθύνη 
του κτηνιάτρου. 

2. Κατά παρέκκλιση από το άρθρο 12, οι διατάξεις της 
παραγράφου 1 του παρόντος άρθρου εφαρμόζονται και 
για την αγωγή ιπποειδούς από κτηνίατρο, εφόσον το 
υπό εξέταση ζώο είχε δηλωθεί, σύμφωνα με τις Απο¬ 
φάσεις 93/623/ΕΟΚ(ΕΕ 1298/3.12.1993) και 2000/68/ΕΚ(ΕΕ 
1-23/28.1.2000) της Επιτροπής, ως μη προοριζόμενο για 
σφαγή με σκοπό την ανθρώπινη κατανάλωση. 

3. Κατά παρέκκλιση από το άρθρο 12,η Επιτροπή κα¬ 
ταρτίζει κατάλογο ουσιών απαραιτήτων για τη θεραπεία 
ιπποειδών και για τις οποίες ο χρόνος αναμονής είναι 
τουλάχιστον 6 μήνες, σύμφωνα με τους μηχανισμούς 
ελέγχου που προβλέπονται στις Αποφάσεις 93/623/ΕΟΚ 
και 2000/68 της Επιτροπής. 

Η συνδρομή των άνω προϋποθέσεων υπόκειται στον 
έλεγχο του ΕΟΦ. 

Αρθρο 12 

(Αρθρο 11 Οδηγίας 2001/82/ΕΚ όπως αντικαταστάθηκε 
από το άρθρο 1 παράγραφος 6 της Οδηγίας 
2004/28/ΕΚ) 

1. Εφόσον δεν υπάρχει εγκεκριμένο κτηνιατρικό φάρμα¬ 
κο για θεραπεία ασθένειας ζώων που χρησιμοποιούνται 
για την παραγωγή τροφίμων, άλως εξαιρετικώς, ο κτη¬ 
νίατρος δύναται, υπό την άμεση προσωπική του ευθύνη 
και ιδίως για να αποφευχθεί απαράδεκτη ταλαιπωρία του 
ζώου, να χρησιμοποιεί για την αγωγή των συγκεκριμένων 
ζώων σε μια συγκεκριμένη εκμετάλλευση: 

α) ένα κτηνιατρικό φάρμακο εγκεκριμένο από τον ΕΟΦ 
σύμφωνα με την παρούσα υπουργική απόφαση ή τον 
Κανονισμό (ΕΚ) αριθμ. 726/2004 για χρήση σε ζώα άλλου 
είδους, ή και για χρήση σε ζώα του ιδίου είδους αλλά 
για διαφορετική πάθηση, ή 

β) αν δεν υπάρχει το φάρμακο που αναφέρεται στο 
σημείο α), είτε: 

ί ένα φάρμακο εγκεκριμένο για ανθρώπινη χρήση 
από τον ΕΟΦ ή σύμφωνα με τον Κανονισμό (ΕΚ) αριθμ. 
726/2004, είτε: 

Ν ένα, κτηνιατρικό φάρμακο εγκεκριμένο σε άλλο κρά¬ 
τος μέλος σύμφωνα με διατάξεις ανάλογες της παρού¬ 
σας σε συμμόρφωση προς την Οδηγία 2001/82/ΕΚ, όπως 
ισχύει για το ίδιο είδος ή για άλλο είδος παραγωγής 
τροφίμων, για τη συγκεκριμένη ασθένεια, ή για διαφο¬ 
ρετική ασθένεια, ή 

γ) αν δεν υπάρχει το φάρμακο που αναφέρεται στο 
εδάφιο β), ένα κτηνιατρικό φάρμακο που παρασκευάζεται 
αμέσως πριν από τη χρήση από φαρμακοποιό και βάσει 
συνταγής κτηνιάτρου. 

Ο κτηνίατρος χορηγεί το φάρμακο προσωπικά. 

2. Η παράγραφος 1 εφαρμόζεται υπό τον όρο ότι οι 
φαρμακολογικά δραστικές ουσίες του φαρμάκου περι¬ 
λαμβάνονται στο Παράρτημα I, II ή III του Κανονισμού 
(ΕΟΚ) αριθμ. 2377/90 (ΕΕ Ι_224/18.8.1990)καθώς και ότι ο 
κτηνίατρος ορίζει τον κατάλληλο χρόνο αναμονής. 

Αν το χρησιμοποιούμενο φάρμακο δεν αναφέρει χρόνο 


αναμονής για τα οικεία είδη, ο καθοριζόμενος χρόνος 
αναμονής δεν μπορεί να είναι κατώτερος των: 

- 7 ημερών για τα αυγά, 

- 7 ημερών για το γάλα, 

- 28 ημερών για το κρέας πουλερικών και θηλαστικών, 
συμπεριλαμβανομένων των λιπών και των εντοσθίων, 

- 500 βαθμοημερών για το κρέας ψαριών. 

Οι ειδικοί αυτοί χρόνοι αναμονής είναι δυνατό να τρο¬ 
ποποιούνται από την Επιτροπή, σύμφωνα με την κοι¬ 
νοτική διαδικασία του άρθρου 89 παρ. 2 της Οδηγίας 
2001/82/ΕΚ. 

3. Στην περίπτωση ομοιοπαθητικών κτηνιατρικών 
φαρμάκων, τα οποία περιέχουν δραστικές ουσίες σε 
συγκέντρωση που αναγράφεται στο Παράρτημα II του 
Κανονισμού (ΕΟΚ) αριθμ. 2377/90, ο χρόνος αναμονής 
που προβλέπεται στο δεύτερο εδάφιο της παραγράφου 
2, μειώνεται στο μηδέν. 

4. Όταν ο κτηνίατρος ενεργεί δυνάμει των παραγράφων 
1 και 2 του παρόντος άρθρου, τηρεί αρχεία, όπου κατα¬ 
γράφει την ημερομηνία εξέτασης των ζώων, την ταυτό¬ 
τητα, διεύθυνση και επάγγελμα του ιδιοκτήτη, τον αριθμό 
των ζώων που υποβάλλονται σε θεραπευτική αγωγή, τη 
διάγνωση, τα φάρμακα για τα οποία χορηγήθηκε συ¬ 
νταγή, τις δόσεις που χορηγήθηκαν, την προτεινόμενη 
διάρκεια της θεραπευτικής αγωγής, και του χρόνου ανα¬ 
μονής. Τα αρχεία αυτά θεωρούνται από τις Νομαρχιακές 
Αυτοδιοικήσεις και παραμένουν διαθέσιμα στον ΕΟΦ και 
τις Νομαρχιακές Αυτοδιοικήσεις, για τη διεξαγωγή των 
σχετικών επιθεωρήσεων, επί πέντε τουλάχιστον έτη. 

5. Με την επιφύλαξη των λοιπών διατάξεων της πα¬ 
ρούσας υπουργικής απόφασης, ο ΕΟΦ λαμβάνει κάθε κα¬ 
τάλληλο μέτρο για την εισαγωγή, διανομή, χορήγηση και 
ενημέρωση σχετικά με τα φάρμακα τα οποία επιτρέπει 
να χορηγούνται σε ζώα παραγωγής τροφίμων, σύμφωνα 
με την παράγραφο 1, εδάφιο β), σημείο(ϋ). 

Η συνδρομή των άνω προϋποθέσεων υπόκειται στον 
έλεγχο του ΕΟΦ. 

Αρθρο 13 

(Αρθρο 12 Οδηγίας 2001/82/ΕΚ όπως αντικαταστάθηκε 
από το άρθρο 1 παράγραφος 6 της Οδηγίας 
2004/28/ΕΚ) 

1. Προκειμένου να χορηγηθεί άδεια κυκλοφορίας κτηνι¬ 
ατρικού φαρμάκου, η οποία δεν εκδίδεται σύμφωνα με τη 
διαδικασία του Κανονισμού (ΕΚ) αριθμ. 726/2004 (κεντρική 
διαδικασία), υποβάλλεται αίτηση στον ΕΟΦ. 

Στην περίπτωση κτηνιατρικών φαρμάκων που προο¬ 
ρίζονται για ένα ή περισσότερα είδη ζώων παραγωγής 
τροφίμων, και των οποίων οι φαρμακολογικά δραστικές 
ουσίες δεν έχουν ακόμη συμπεριληφθεί για το εν λόγω 
είδος στα Παραρτήματα I, II ή III του Κανονισμού (ΕΟΚ) 
αριθμ. 2377/90, η αίτηση για την άδεια κυκλοφορίας υπο¬ 
βάλλεται μόνο μετά την υποβολή πλήρους αίτησης για 
τον καθορισμό ανώτατων ορίων καταλοίπων σύμφωνα με 
τις διατάξεις του εν λόγω κανονισμού. Μεταξύ της υποβο¬ 
λής της πλήρους αίτησης για τον καθορισμό ανώτατων 
ορίων καταλοίπων και της αίτησης για άδεια κυκλοφο¬ 
ρίας πρέπει να μεσολαβούν τουλάχιστον έξι μήνες. 

Ωστόσο, στην περίπτωση των κτηνιατρικών φαρμάκων 
του άρθρου 7 παράγραφος 3, είναι δυνατόν να ζητηθεί 
άδεια κυκλοφορίας χωρίς να έχει υποβληθεί η ανωτέρω 
αναφερόμενη πλήρης αίτηση που προβλέπεται από τον 
Κανονισμό (ΕΟΚ) αριθμ. 2377/90. Στην περίπτωση αυτή, 

υποβάλλεται όλη η απαιτούμενη επιστημονική τεκμηρί¬ 
ωση για την απόδειξη της ποιότητας, της ασφάλειας και 
της αποτελεσματικότητας του κτηνιατρικού φαρμάκου, 
όπως προβλέπεται στην παράγραφο 3. 

2. Άδεια κυκλοφορίας επιτρέπεται να χορηγηθεί μόνο 
σε αιτούντα εγκατεστημένο στην Κοινότητα. 

3. Η αίτηση για την άδεια κυκλοφορίας περιλαμβάνει 
όλες τις διοικητικές πληροφορίες και όλο το επιστημονι¬ 
κό και τεχνικό υλικό τεκμηρίωσης που απαιτούνται ώστε 
να αποδειχθεί η ποιότητα, η ασφάλεια και η αποτελεσμα- 
τικότητα του συγκεκριμένου κτηνιατρικού φαρμάκου. Ο 
φάκελος υποβάλλεται σύμφωνα με το Παράρτημα Α' και 
περιλαμβάνει ιδίως τις ακόλουθες πληροφορίες: 

α) όνομα ή εταιρική επωνυμία και διεύθυνση κατοικίας 
ή έδρα του υπευθύνου κυκλοφορίας για τη διάθεση του 
φαρμάκου στην αγορά και, αν πρόκειται για διαφορε¬ 
τικά πρόσωπα, του παραγωγού ή παραγωγών και του 
εργοστασίου, 

β) ονομασία του κτηνιατρικού φαρμάκου, 
γ) ποιοτική και ποσοτική σύνθεση όλων των συστατικών 
του κτηνιατρικού φαρμάκου, συμπεριλαμβανομένης της 
διεθνούς κοινόχρηστης ονομασίας (ΙΝΝ) που συνιστά η 
Παγκόσμια Οργάνωση Υγείας, εφόσον υπάρχει, ή της 
χημικής ονομασίας του, 
δ) περιγραφή της μεθόδου παραγωγής, 
ε) θεραπευτικές ενδείξεις, αντενδείξεις και ανεπιθύ¬ 
μητες ενέργειες, 

στ) δοσολογία για τα διάφορα είδη ζώων, για τα οποία 
προορίζεται το κτηνιατρικό φάρμακο, φαρμακοτεχνική 
μορφή, τρόπος και οδός χορήγησης και προτεινόμενη 
διάρκεια ζωής, 

ζ) αιτιολόγηση για κάθε μέτρο προφύλαξης και ασφά¬ 
λειας που πρέπει να λαμβάνεται κατά την αποθήκευση 
του κτηνιατρικού φαρμάκου, τη χορήγησή του στα ζώα 
και τη διάθεση των υπολειμμάτων, με ένδειξη των πιθα¬ 
νών κινδύνων που ενδέχεται να παρουσιάζει το κτηνιατρι¬ 
κό φάρμακο για το περιβάλλον, την υγεία των ανθρώπων 
και των ζώων και τα φυτά, 

η) ένδειξη του χρόνου αναμονής για τα φάρμακα που 
προορίζονται για τα ζώα παραγωγής τροφίμων, 
θ) περιγραφή των μεθόδων ελέγχου που εφαρμόζονται 
από τον παραγωγό, 
ι) αποτελέσματα: 

- των φαρμακευτικών (φυσικοχημικών, βιολογικών ή 
μικροβιολογικών) δοκιμών 

- των δοκιμών ασφάλειας και των δοκιμών για τα κα¬ 
τάλοιπα, 

- των προκλινικών και κλινικών μελετών, 

- δοκιμών αξιολόγησης των ενδεχόμενων για το πε¬ 
ριβάλλον κινδύνων από το φάρμακο. Η επίπτωση αυτή 
πρέπει να εξετάζεται σύμφωνα με τις σχετικές κατευ¬ 
θυντήριες γραμμές και προβλέπονται, κατά περίπτωση, 
οι συγκεκριμένοι όροι για τον περιορισμό της. 

κ) λεπτομερή περιγραφή του συστήματος φαρμακο- 
επαγρύπνησης και, κατά περίπτωση, του συστήματος 
διαχείρισης των κινδύνων που θα εφαρμόζει ο αϊτών, 
λ) περίληψη των χαρακτηριστικών του προϊόντος σύμ¬ 
φωνα με το άρθρο 15, μακέτα της στοιχειώδους και της 
εξωτερικής συσκευασίας του κτηνιατρικού φαρμάκου, 
καθώς και το φύλλο οδηγιών χρήσης, σύμφωνα με τα 
άρθρα 57 έως 60, 

μ) έγγραφο της αρμόδιας κρατικής αρχής, από το οποίο 
προκύπτει ότι επιτρέπεται στον παραγωγό να παράγει 
το κτηνιατρικό φάρμακο στην χώρα του, 


ν) αντίγραφα κάθε άδειας κυκλοφορίας του εν λόγω 
κτηνιατρικού φαρμάκου που έχει χορηγηθεί σε άλλο 
κράτος μέλος ή σε τρίτη χώρα, μαζί με κατάλογο των 
κρατών μελών στα οποία βρίσκεται υπό εξέταση αίτηση 
για άδεια υποβληθείσα σύμφωνα με διατάξεις ανάλο¬ 
γες της παρούσας, σε συμμόρφωση προς την οδηγία 
2001/82/ΕΚ, όπως ισχύει. Αντίγραφα της προτεινόμενης 
από τον αιτούντα περίληψης των χαρακτηριστικών του 
προϊόντος, κατ’ άρθρο 15, ή της εγκριθείσας από την 
αρμόδια αρχή του κράτους μέλους κατ’ άρθρο 26, κα¬ 
θώς και αντίγραφα του προτεινόμενου φύλλου οδηγιών 
χρήσης, λεπτομέρειες για κάθε απορριπτική της αίτησης 
άδειας κυκλοφορίας απόφαση είτε στην Κοινότητα είτε 
από τρίτη χώρα, καθώς και τους λόγους που οδήγησαν 
στην απόφαση αυτή. Όλες αυτές οι πληροφορίες επι- 
καιροποιούνται τακτικά, 

ξ) απόδειξη ότι ο αϊτών διαθέτει ειδικευμένο πρόσωπο, 
αρμόδιο για τη φαρμακοεπαγρύπνηση, και κατάλληλη 
υποδομή για να αναφέρει κάθε ανεπιθύμητη ενέργεια 
που εικάζεται ότι εμφανίζεται είτε στην Κοινότητα είτε 
σε τρίτη χώρα, 

ο) στην περίπτωση των κτηνιατρικών φαρμάκων τα 
οποία προορίζονται για ένα ή περισσότερα είδη ζώων 
παραγωγής τροφίμων και τα οποία περιέχουν μία ή πε¬ 
ρισσότερες φαρμακολογικά δραστικές ουσίες, οι οποίες 
δεν έχουν ακόμη συμπεριληφθεί, για το συγκεκριμένο 
είδος ή είδη, στα Παραρτήματα I, II ή III του Κανονισμού 
(ΕΟΚ) αριθμ. 2377/90, έγγραφο που να πιστοποιεί την 
υποβολή πλήρους αίτησης στον Οργανισμό για τον κα¬ 
θορισμό ανώτατων ορίων καταλοίπων, σύμφωνα με τον 
προαναφερόμενο Κανονισμό. 

Τα έγγραφα και οι πληροφορίες σχετικά με τα απο¬ 
τελέσματα των δοκιμών και μελετών που αναφέρονται 
στο σημείο (ι) του πρώτου εδαφίου συνοδεύονται από 
λεπτομερείς και κριτικές εκθέσεις που καταρτίζονται 
σύμφωνα με το άρθρο 16. 

4. Η απόφαση του ΕΟΦ να μην χορηγήσει ή να μην 
ανανεώσει την άδεια κυκλοφορίας αιτιολογείται επαρκώς 
και κοινοποιείται στον αιτούντα. Ο αϊτών μπορεί, μέσα 
σε εξήντα μέρες από την κοινοποίηση της απόφασης 
να υποβάλει ένσταση ενώπιον του ΔΕΣ (Δευτεροβάθμιο 
Επιστημονικό Συμβούλιο), σύμφωνα με τη φαρμακευτική 
νομοθεσία που ισχύει. 

Αρθρο 14 

(Αρθρο 13 Οδηγίας 2001/82/ΕΚ όπως αντικαταστάθηκε 
από το άρθρο 1 παράγραφος 6 της Οδηγίας 
2004/28/ΕΚ) 

1. Κατά παρέκκλιση από το άρθρο 13, παράγραφος 3, 
πρώτο εδάφιο σημείο ι), και με την επιφύλαξη των δι¬ 
ατάξεων που διέπουν την προστασία της βιομηχανικής 
και εμπορικής ιδιοκτησίας, ο αϊτών δεν υποχρεούται να 
προσκομίζει τα αποτελέσματα των δοκιμών ασφάλειας 
και των δοκιμών για τα κατάλοιπα, ούτε των προκλινικών 
και κλινικών μελετών, εφόσον αποδεικνύει ότι το κτηνι¬ 
ατρικό φάρμακο είναι γενόσημο φάρμακο ενός φαρμά¬ 
κου αναφοράς, για το οποίο έχει ή είχε εκδοθεί άδεια 
κυκλοφορίας κατά την έννοια του άρθρου 6 πριν από 8 
τουλάχιστον έτη σε ένα κράτος μέλος ή στην Κοινότητα. 
Ένα κτηνιατρικό γενόσημο φάρμακο, για το οποίο έχει 
χορηγηθεί άδεια κυκλοφορίας δυνάμει της προηγού¬ 
μενης παραγράφου, δεν κυκλοφορεί στην αγορά πριν 
παρέλθουν 10 έτη από την αρχική άδεια κυκλοφορίας 
του προϊόντος αναφοράς. 

Το πρώτο εδάφιο εφαρμόζεται επίσης σε περίπτωση 
που η αίτηση για το γενόσημο φάρμακο υποβάλλεται 
στον ΕΟΦ, ενώ η άδεια κυκλοφορίας του φαρμάκου ανα¬ 
φοράς δεν είχε εκδοθεί από τον ΕΟΦ, αλλά από την 
αρμόδια για τα φάρμακα αρχή άλλου Κράτους μέλους. 
Στην περίπτωση αυτή, ο αϊτών αναφέρει στην αίτηση το 
Κράτος μέλος, στο οποίο το φάρμακο αναφοράς έχει 
ή είχε άδεια κυκλοφορίας. Μετά από αίτημα του ΕΟΦ, 
η αρμόδια αρχή του άλλου κράτους μέλους διαβιβάζει, 
εντός μηνάς, βεβαίωση ότι το φάρμακο αναφοράς έχει 
ή είχε άδεια κυκλοφορίας καθώς και την πλήρη σύνθεση 
του προϊόντος αναφοράς και, εφόσον απαιτείται, κάθε 
σχετική τεκμηρίωση. 

Η δεκαετής περίοδος που προβλέπεται στο δεύτερο 
εδάφιο της παραγράφου 1 του παρόντος άρθρου πα- 
ρατείνεται σε 13 έτη για τα κτηνιατρικά φάρμακα που 
προορίζονται για τα ψάρια και τις μέλισσες ή για άλλα 
είδη τα οποία καθορίζονται από την Επιτροπή, σύμφωνα 
με την Κοινοτική διαδικασία του άρθρου 89 παρ. 2 της 
Οδηγίας 2001/82/ΕΚ. 

2. Για τους σκοπούς του παρόντος άρθρου: 

α) ως ’φάρμακο αναφοράς’ νοείται ένα εγκεκριμένο 
φάρμακο κατά την έννοια του άρθρου 6 και σύμφωνα 
με τις διατάξεις του άρθρου 13, 

β) ως ’γενόσημο φάρμακο’ νοείται ένα φάρμακο με 
την ίδια ποιοτική και ποσοτική σύνθεση σε δραστικές 
ουσίες, την ίδια φαρμακοτεχνική μορφή με το φάρμακο 
αναφοράς και του οποίου η βιοϊσοδυναμία με το φάρ¬ 
μακο αναφοράς έχει αποδειχθεί βάσει των καταλλήλων 
μελετών βιοδιαθεσιμότητας. Τα διάφορα άλατα, εστέ- 
ρες, αιθέρες, ισομερή, μείγματα ισομερών, σύμπλοκα ή 
παράγωγα μιας δραστικής ουσίας θεωρούνται ως μία 
και η αυτή δραστική ουσία, εκτός εάν οι ιδιότητές τους 
διαφέρουν σημαντικά από απόψεως ασφαλείας ή/ και 
αποτελεσματικότητας. Στην περίπτωση αυτή, ο αϊτών 
υποβάλλει συμπληρωματικά στοιχεία για να αποδείξει 
την αποτελεσματικότητα και την ασφάλεια των διαφό¬ 
ρων αλάτων, εστέρων ή παραγώγων δραστικής ουσίας. 
Οι διάφορες φαρμακοτεχνικές μορφές που λαμβάνονται 
από το στόμα και είναι άμεσης απελευθέρωσης θεωρού¬ 
νται ως μία και η αυτή φαρμακοτεχνική μορφή. Ο αϊτών 
μπορεί να απαλλαγεί από τις μελέτες βιοδιαθεσιμότητας 
εφόσον αποδεικνύει ότι το γενόσημο φάρμακο πληροί 
τα σχετικά κριτήρια, όπως ορίζονται στις σχετικές κα¬ 
τευθυντήριες γραμμές. 

3. Όταν το κτηνιατρικό φάρμακο δεν εμπίπτει στον 
ορισμό του γενόσημου φαρμάκου της παραγράφου 2 
σημείο β) ή όταν δεν είναι δυνατόν να αποδειχθεί η 
βιοϊσοδυναμία μέσω μελετών βιοδιαθεσιμότητας ή σε 
περίπτωση μεταβολής της ή των δραστικών ουσιών, των 
θεραπευτικών ενδείξεων, της περιεκτικότητας, της φαρ- 
μακοτεχνικής μορφής ή της οδού χορήγησης σε σχέση 
με το φάρμακο αναφοράς, παρέχονται τα αποτελέσματα 
των κατάλληλων δοκιμών ασφάλειας, των δοκιμών για τα 
κατάλοιπα, και των προκλινικών ή κλινικών μελετών. 

4. Όταν ένα βιολογικό φάρμακο, παρεμφερές με βιολο¬ 
γικό προϊόν αναφοράς, δεν πληροί τις προϋποθέσεις του 
ορισμού των γενοσήμων φαρμάκων, ιδίως λόγω διαφορών 
που σχετίζονται με την πρώτη ύλη ή διαφορών μεταξύ 
των διαδικασιών παραγωγής του βιολογικού φαρμάκου 
και του βιολογικού προϊόντος αναφοράς, υποβάλλονται 
τα αποτελέσματα των καταλλήλων προκλινικών ή κλινι¬ 
κών μελετών που συνδέονται με αυτές τις προϋποθέσεις. 
Ο τύπος και η ποσότητα των υποβαλλομένων συμπλη¬ 


ρωματικών πληροφοριών πρέπει να συμμορφούνται προς 
τα συναφή κριτήρια που ορίζει το Παράρτημα Α' και τις 
σχετικές κατευθυντήριες γραμμές. Δεν υποβάλλονται 
τα αποτελέσματα άλλων δοκιμών από το φάκελο του 
φαρμάκου αναφοράς. 

5. Όσον αφορά τα κτηνιατρικά φάρμακα τα οποία προ¬ 
ορίζονται για ένα ή περισσότερα είδη ζώων παραγωγής 
τροφίμων και τα οποία περιέχουν μια νέα δραστική ου¬ 
σία που την 30 Απριλίου 2004 δεν είχε εγκριθεί εντός 
της Κοινότητας, η δεκαετής περίοδος που προβλέπεται 
στην παράγραφο 1 δεύτερο εδάφιο παρατείνεται κατά 
ένα έτος για κάθε επέκταση της άδειας κυκλοφορίας 
σε άλλο είδος ζώου παραγωγής τροφίμων, εφόσον η 
άδεια κυκλοφορίας χορηγηθεί εντός πέντε ετών από την 
έγκριση της αρχικής άδειας κυκλοφορίας. 

Σε περίπτωση που η άδεια κυκλοφορίας καλύπτει τέσ¬ 
σερα ή περισσότερα είδη παραγωγής τροφίμων, η εν 
λόγω περίοδος δεν δύναται να υπερβαίνει συνολικά τα 
13 έτη. 

Η επέκταση της δεκαετούς περιόδου σε 11,12 ή 13 έτη 
για ένα κτηνιατρικό φάρμακο που προορίζεται για είδη 
παραγωγής τροφίμων χορηγείται μόνο εφόσον ο κάτο¬ 
χος της άδειας κυκλοφορίας έχει ήδη υποβάλει αίτηση 
για τον καθορισμό ανώτατων ορίων καταλοίπων ως προς 
τα είδη που καλύπτονται από την άδεια. 

6. Η πραγματοποίηση των μελετών και δοκιμών που 
απαιτούνται για την εφαρμογή των παραγράφων 1 έως 5 
και οι συνακόλουθες πρακτικές απαιτήσεις δεν θεωρείται 
ότι αντιβαίνουν στα δικαιώματα που προστατεύονται από 
διπλώματα ευρεσιτεχνίας ή συμπληρωματικά πιστοποι¬ 
ητικά προστασίας για τα φάρμακα. 

Άρθρο 14α 

(Αρθρο 13α Οδηγίας 2001/82/ΕΚ που προστέθηκε με το 
άρθρο 1 παράγραφος 7 της Οδηγίας 2004/28/ΕΚ) 

1. Κατά παρέκκλιση από το άρθρο 13 παράγραφος 3 
πρώτο εδάφιο σημείο ι) και με την επιφύλαξη των δια¬ 
τάξεων που διέπουν την προστασία της βιομηχανικής 
και εμπορικής ιδιοκτησίας, ο αϊτών δεν υποχρεούται να 
προσκομίζει τα αποτελέσματα των δοκιμών ασφάλειας 
και των δοκιμών για τα κατάλοιπα, ούτε των προκλινικών 
ή κλινικών δοκιμών, εφόσον αποδεικνύει ότι οι δραστικές 
ουσίες του κτηνιατρικού φαρμάκου έχουν καθιερωμέ¬ 
νη κτηνιατρική χρήση στην Κοινότητα τουλάχιστον για 
δέκα χρόνια, με αναγνωρισμένη αποτελεσματικότητα και 
αποδεκτό επίπεδο ασφαλείας, σύμφωνα με τους όρους 
που προβλέπονται στο Παράρτημα Α'. Στην περίπτωση 
αυτήν, ο αϊτών προσκομίζει κατάλληλη επιστημονική βι¬ 
βλιογραφική τεκμηρίωση. 

2. Η έκθεση αξιολόγησης που δημοσιεύεται από τον 
Οργανισμό μετά την εξέταση της αίτησης για τον κα¬ 
θορισμό ανώτατων ορίων καταλοίπων σύμφωνα με τον 
Κανονισμό (ΕΟΚ) αριθμ. 2377/90 δύναται να χρησιμοποι¬ 
είται ως βιβλιογραφική τεκμηρίωση, ιδίως όσον αφορά 
τις δοκιμές ασφάλειας. 

3. Όταν ο αϊτών χρησιμοποιεί επιστημονική βιβλιο¬ 
γραφική τεκμηρίωση για να λάβει άδεια κυκλοφορίας 
φαρμάκου για ένα είδος ζώου παραγωγής τροφίμων και 
υποβάλλει, για να λάβει άδεια για το ίδιο φάρμακο για 
άλλο είδος ζώου παραγωγής τροφίμων, νέες μελέτες 
για τα κατάλοιπα δυνάμει του Κανονισμού (ΕΟΚ) αριθμ. 
2377/90 καθώς και νέες κλινικές μελέτες, δεν επιτρέπε¬ 
ται σε τρίτους να χρησιμοποιούν αυτές τις μελέτες και 

δοκιμές στο πλαίσιο του άρθρου 14, επί μία τριετία από 
τη χορήγηση της άδειας κυκλοφορίας για τους σκοπούς 
της οποίας πραγματοποιήθηκαν. 

Άρθρο 14β 

(Άρθρο 13β Οδηγίας 2001/82/ΕΚ που προστέθηκε με το 
άρθρο 1 παράγραφος 7 της Οδηγίας 2004/28/ΕΚ) 

Στην περίπτωση κτηνιατρικών φαρμάκων που περιέ¬ 
χουν δραστικές ουσίες, οι οποίες περιλαμβάνονται στη 
σύνθεση εγκεκριμένων κτηνιατρικών φαρμάκων χωρίς, 
ωστόσο, να έχουν ακόμη χρησιμοποιηθεί σε συνδυασμό 
για θεραπευτικό σκοπό, υποβάλλονται, σύμφωνα με το 
άρθρο 13 παράγραφος 3 πρώτο εδάφιο σημείο ι), τα 
αποτελέσματα των δοκιμών ασφάλειας και των δοκι¬ 
μών για τα κατάλοιπα, εφόσον είναι αναγκαίο, καθώς 
επίσης τα αποτελέσματα νέων προκλινικών ή κλινικών 
μελετών σχετικά με το συγκεκριμένο συνδυασμό, χωρίς 
να απαιτείται η προσκόμιση επιστημονικής τεκμηρίωσης 
για κάθε επιμέρους δραστική ουσία. 

Άρθρο 14γ 

(Άρθρο 13γ Οδηγίας 2001/82/ΕΚ που προστέθηκε με το 
άρθρο 1 παράγραφος 7 της Οδηγίας 2004/28/ΕΚ) 

Μετά τη χορήγηση της άδειας κυκλοφορίας, ο κάτοχός 
της δύναται να επιτρέπει τη χρήση της τεκμηρίωσης 
αναφορικά με το φαρμακοχημικό μέρος, την ασφάλεια, 
τις μελέτες για τα κατάλοιπα και τις προκλινικές και 
κλινικές μελέτες που περιλαμβάνονται στο φάκελο του 
κτηνιατρικού φαρμάκου, προκειμένου να εξεταστεί επα¬ 
κόλουθη αίτηση για ένα κτηνιατρικό φάρμακο με την ίδια 
ποιοτική και ποσοτική σύνθεση σε δραστικές ουσίες και 
την ίδια φαρμακοτεχνική μορφή. 

Άρθρο 14δ 

(Άρθρο 13δ Οδηγίας 2001/82/ΕΚ που προστέθηκε με το 
άρθρο 1 παράγραφος 7 της Οδηγίας 2004/28/ΕΚ) 

Κατά παρέκκλιση από το άρθρο 13 παράγραφος 3 
πρώτο εδάφιο σημείο ι) και σε εξαιρετικές περιπτώσεις 
σχετικά με τα ανοσολογικά κτηνιατρικά φάρμακα, ο αϊ¬ 
τών δεν υποχρεούται να προσκομίζει τα αποτελέσματα 
ορισμένων δοκιμών στη πράξη επί των ειδών για τα 
οποία προορίζεται, εφόσον οι δοκιμές αυτές δεν είναι 
δυνατό να πραγματοποιηθούν για επαρκώς αιτιολογη¬ 
μένους λόγους, οφειλόμενους ιδίως σε άλλες κοινοτικές 
διατάξεις. 

Άρθρο 15 

(Άρθρο 14 Οδηγίας 2001/82/ΕΚ όπως αντικαταστάθηκε 
από το άρθρο 1 παράγραφος 8 της Οδηγίας 
2004/28/ΕΚ) 

Η περίληψη των χαρακτηριστικών του προϊόντος περι¬ 
λαμβάνει τα ακόλουθα στοιχεία, με την εξής σειρά: 

1) την ονομασία του κτηνιατρικού φαρμάκου συνοδευ- 
όμενη από τη περιεκτικότητα και τη φαρμακοτεχνική 
μορφή, 

2) την ποιοτική και ποσοτική σύνθεση σε δραστικές 
ουσίες και εκείνων των εκδοχών, η γνώση των οποίων 
είναι αναγκαία για την ορθή χορήγηση του φαρμάκου. 
Χρησιμοποιούνται οι συνήθεις κοινόχρηστες ονομασίες 
ή χημικές περιγραφές, 

3) φαρμακοτεχνική μορφή 


4) κλινικά πληροφοριακά στοιχεία: 

4.1. είδη ζώων 

4.2. θεραπευτικές ενδείξεις με προσδιορισμό των ειδών 
ζώων, 

4.3. αντενδείξεις, 

4.4. ειδικές προειδοποιήσεις για κάθε είδος-ζώου, 

4.5. ιδιαίτερες προφυλάξεις κατά τη χρήση, συμπερι¬ 
λαμβανομένων των ειδικών προφυλάξεων που πρέπει να 
λαμβάνονται από το πρόσωπο που χορηγεί το φάρμακο 
στα ζώα, 

4.6. ανεπιθύμητες ενέργειες (συχνότητα και σοβαρό¬ 
τητα), 

4.7. χρήση κατά την κύηση, τη γαλουχία ή την ωοτο¬ 
κία, 

4.8. αλληλεπιδράσεις με άλλα φαρμακευτικά προϊόντα 
και άλλες μορφές αλληλεπίδρασης, 

4.9. δοσολογία και τρόπος χορήγησης, 

4.10. υπερδοσολογία (συμπτώματα, μέτρα αντιμετώπι¬ 
σης, αντίδοτα, εάν χρειάζεται), 

4.11. χρόνος αναμονής για διάφορα είδη τροφίμων, ακό¬ 
μα και όταν είναι μηδενικός. 

5) φαρμακολογικές ιδιότητες: 

5.1. φαρμακοδυναμικές ιδιότητες, 

5.2. φαρμακοκινητικές ιδιότητες. 

6) Φαρμακευτικά πληροφοριακά στοιχεία: 

6.1. κατάλογος εκδοχών, 

6.2. μείζονες ασυμβατότητες, 

6.3. διάρκεια ζωής, αν απαιτείται μετά την ανασύσταση 
του φαρμάκου ή μετά το πρώτο άνοιγμα της στοιχειώ¬ 
δους συσκευασίας, 

6.4. ιδιαίτερες προφυλάξεις κατά τη φύλαξη του προ¬ 
ϊόντος, 

6.5. φύση και σύνθεση της στοιχειώδους συσκευασί¬ 
ας, 

6.6. ιδιαίτερες προφυλάξεις για την αποκομιδή των μη 
χρησιμοποιηθέντων κτηνιατρικών φαρμάκων ή των τυ¬ 
χόν υπολειμμάτων που προκύπτουν από τη χρήση των 
φαρμάκων αυτών, 

7) κάτοχο της άδειας κυκλοφορίας, 

8) αριθμό(οι) άδειας κυκλοφορίας, 

9) ημερομηνία της πρώτης άδειας κυκλοφορίας ή ημε¬ 
ρομηνία ανανέωσης της άδειας, 

10) ημερομηνία αναθεώρησης του κειμένου. 

Στις άδειες που χορηγούνται βάσει του άρθρου 14, με 
ευθύνη του αιτούντος δεν περιλαμβάνονται τα τμήματα 
εκείνα της περίληψης των χαρακτηριστικών του προϊό¬ 
ντος του φαρμάκου αναφοράς που αφορούν σε ενδείξεις 
ή μορφές που εξακολουθούν να καλύπτονται από διπλώ¬ 
ματα ευρεσιτεχνίας, κατά την ημερομηνία διάθεσης στην 
αγορά του γενοσήμου φαρμάκου. 

Άρθρο 16 

(Άρθρο 15 Οδηγίας 2001/82/ΕΚ όπως αντικαταστάθηκε 
από το άρθρο 1 παράγραφος 8 της Οδηγίας 
2004/28/ΕΚ) 

1. Πριν υποβληθούν στον ΕΟΦ, οι λεπτομερείς και κρι¬ 
τικές εκθέσεις που αναφέρονται στο άρθρο 13 παράγρα¬ 
φος 3 δεύτερο εδάφιο, καταρτίζονται και υπογράφονται 
από άτομα με τα απαραίτητα τεχνικά ή επαγγελματικά 
προσόντα, που αναφέρονται σε συνοπτικό βιογραφικό 
σημείωμα, υπό την ευθύνη του αιτούντα. 

2. Τα άτομα που διαθέτουν τα τεχνικά ή επαγγελματικά 
προσόντα που αναφέρονται στην παράγραφο 1 πρέπει 
να αιτιολογούν οποιαδήποτε τυχόν χρήση της βιβλίο- 

γραφικής τεκμηρίωσης που αναφέρεται στο άρθρο 14α 
παράγραφος 1, σύμφωνα με τους όρους που προβλέπο- 
νται στο Παράρτημα Α'. 

3.Ένα σύντομο βιογραφικό σημείωμα των ατόμων που 
αναφέρονται στην παράγραφο 1 επισυνάπτεται στις λε¬ 
πτομερείς και κριτικές εκθέσεις. 

ΚΕΦΑΛΑΙΟ 2 

Ειδικές διατάξεις που εφαρμόζονται στα 
ομοιοπαθητικά κτηνιατρικά φάρμακα 

Αρθρο 17 

(Αρθρο 16 Οδηγίας 2001/82/ΕΚ όπως αντικαταστάθηκε 
από το άρθρο 1 παράγραφος 8 της Οδηγίας 
2004/28/ΕΚ) 

1. Τα ομοιοπαθητικά κτηνιατρικά φάρμακα που παρα¬ 
σκευάζονται και κυκλοφορούν στην Κοινότητα, προκειμέ- 
νου να διατεθούν στην Ελληνική αγορά, εγκρίνονται με 
ειδική απλουστευμένη διαδικασία σύμφωνα με τα άρθρα 
18 και 19 ή σύμφωνα με το άρθρο 20. Τα άρθρα 33 και 34 
παράγραφοι 1 έως 3 εφαρμόζονται στην περίπτωση των 
ομοιοπαθητικών φαρμάκων που εγκρίνονται σύμφωνα 
με το άρθρο 18. 

2. Ο ΕΟΦ εφαρμόζει ειδική απλουστευμένη διαδικασία 
έγκρισης των ομοιοπαθητικών κτηνιατρικών φαρμάκων 
που αναφέρονται στο άρθρο 18. 

3. Κατά παρέκκλιση από το άρθρο 11, ομοιοπαθητικά 
κτηνιατρικά φάρμακα επιτρέπεται να χορηγούνται σε 
ζώα που δεν χρησιμοποιούνται για την παραγωγή τρο¬ 
φίμων υπό την ευθύνη κτηνιάτρου. 

4. Κατά παρέκκλιση από το άρθρο 12 παράγραφοι 1 και 
2, ο ΕΟΦ επιτρέπει τη χορήγηση ομοιοπαθητικών κτηνια¬ 
τρικών φαρμάκων που προορίζονται για είδη παραγωγής 
τροφίμων, των οποίων τα δραστικά συστατικά περιλαμ¬ 
βάνονται στο παράρτημα II του Κανονισμού (ΕΟΚ) αριθμ. 
2377/90 υπό την ευθύνη κτηνιάτρου. Ο ΕΟΦ λαμβάνει τα 
κατάλληλα μέτρα για τον έλεγχο της χρήσης κτηνιατρι¬ 
κών ομοιοπαθητικών φαρμάκων που είναι εγκεκριμένα σε 
άλλο κράτος μέλος, σύμφωνα με διαδικασίες ανάλογες 
με τις προβλεπόμενες στην παρούσα, σε συμμόρφωση 
προς την Οδηγία 2001/82/ΕΚ, όπως ισχύει, για χρήση 
στο ίδιο είδος. 

Αρθρο 18 

(Άρθρο 17 της Οδηγίας 2001/82/ΕΚ και άρθρο 1 
παράγραφος 9 της Οδηγίας 2004/28/ΕΚ) 

1. Με την επιφύλαξη των διατάξεων του Κανονισμού 
(ΕΟΚ) αριθμ. 2377/90 σχετικά με τον καθορισμό ανώτα¬ 
των ορίων καταλοίπων για τις φαρμακολογικά δραστι¬ 
κές ουσίες οι οποίες προορίζονται για ζώα παραγωγής 
τροφίμων, υποβάλλονται σε ειδική απλουστευμένη δια¬ 
δικασία έγκρισης μόνον τα ομοιοπαθητικά κτηνιατρικά 
φάρμακα που πληρούν σωρευτικά τις ακόλουθες προ¬ 
ϋποθέσεις: 

α) η οδός χορήγησης έχει περιγράφει από την Ευρω¬ 
παϊκή Φαρμακοποιία ή, αν δεν υπάρχει τέτοια περιγραφή, 
από τις φαρμακοποιίες που χρησιμοποιούνται σήμερα 
επισήμως από τα κράτη μέλη. 

β) δεν αναφέρεται συγκεκριμένη θεραπευτική ένδειξη 
στην ετικέτα ή σε οποιαδήποτε πληροφορία σχετικά με 
το κτηνιατρικό φάρμακο, 

γ) ο βαθμός αραίωσης εξασφαλίζει το αβλαβές του 


φαρμάκου. Ειδικότερα, το φάρμακο δεν πρέπει να περιέ¬ 
χει περισσότερο από ένα μέρος ανά 10000 του μητρικού 
βάμματος. 

Ο ΕΟΦ καθορίζει την κατάταξη του φαρμάκου όσον 
αφορά τον τρόπο διάθεσής του. 

2. Τα κριτήρια και οι κανόνες διαδικασίας που προβλέ- 
πονται στο Κεφάλαιο 3, με εξαίρεση το άρθρο 26, εφαρ¬ 
μόζονται κατ’ αναλογία και στην ειδική απλουστευμένη 
διαδικασία έγκρισης των ομοιοπαθητικών κτηνιατρικών 
φαρμάκων που αναφέρεται στην παράγραφο 1, εκτός από 
την απόδειξη του θεραπευτικού αποτελέσματος. 

Άρθρο 19 

(Άρθρο 18 της Οδηγίας 2001/82/ΕΚ και άρθρο 1 
παράγραφος 10 της Οδηγίας 2004/28/ΕΚ) 

Η αίτηση για ειδική απλουστευμένη έγκριση είναι δυνα¬ 
τό να καλύπτει μια σειρά ομοιοπαθητικών φαρμάκων που 
λαμβάνονται από την/τις ίδιες ομοιοπαθητικές πηγές. 

Στην ειδική απλουστευμένη αίτηση έγκρισης επισυνά¬ 
πτονται τα ακόλουθα στοιχεία, με σκοπό να αποδεικνύ- 
εται, ιδιαίτερα, η φαρμακευτική ποιότητα και η ομοιογέ¬ 
νεια των παρτίδων παραγωγής των φαρμάκων αυτών: 

- επιστημονική ονομασία, ή οποιαδήποτε άλλη ονο¬ 
μασία τους περιέχεται σε μια φαρμακοποιία, της ή των 
ομοιοπαθητικών πηγών με ένδειξη των διαφόρων οδών 
χορήγησης, των φαρμακευτικών μορφών και βαθμών 
αραίωσης προς καταχώρηση, 

- φάκελος που περιγράφει τη λήψη και τον έλεγχο της 
ή των πηγών και αιτιολογεί τον ομοιοπαθητικά τους χα¬ 
ρακτήρα με βάση επαρκή βιβλιογραφία. Στην περίπτωση 
ομοιοπαθητικών κτηνιατρικών φαρμάκων που περιέχουν 
βιολογικές ουσίες, περιγραφή των μέτρων που έχουν 
ληφθεί για την εξασφάλιση της απουσίας παθογόνων 
παραγόντων, 

- φάκελος παραγωγής και ελέγχου για κάθε φαρμα¬ 
κευτική μορφή και περιγραφή των μεθόδων αραίωσης 
και ενδυνάμωσης, 

- άδεια παραγωγής των συγκεκριμένων φαρμάκων, 

- αντίγραφο των αδειών που έχουν ληφθεί ενδεχομέ¬ 
νως για τα ίδια φάρμακα σε άλλα κράτη μέλη, 

- μία ή περισσότερες μακέτες της εξωτερικής και της 
στοιχειώδους συσκευασίας των προς καταχώριση φαρ¬ 
μάκων. 

-στοιχεία σταθερότητας του φαρμάκου. 

-προτεινόμενος χρόνος αναμονής συνοδευόμενος από 
όλα τα απαραίτητα δικαιολογητικά. 

Άρθρο 20 

(Άρθρο 19 Οδηγίας 2001/82/ΕΚ όπως αντικαταστάθηκε 
από το άρθρο 1 παράγραφος 11 της Οδηγίας 
2004/28/ΕΚ) 

1. Τα ομοιοπαθητικά κτηνιατρικά φάρμακα, εκτός από 
εκείνα που αναφέρονται στο άρθρο 18, παράγραφος 1, 
εγκρίνονται σύμφωνα με τις διατάξεις των άρθρων 13, 
14α, 14β, 14γ, 14δ και 15. 

2. Ο ΕΟΦ δύναται να εισάγει ή να διατηρεί σε ισχύ 
ειδικούς κανόνες για τις δοκιμές ασφάλειας και τις προ- 
κλινικές και κλινικές μελέτες για τα ομοιοπαθητικά κτη¬ 
νιατρικά φάρμακα που προορίζονται για ζώα συντροφιάς 
και για εξωτικά είδη ζώων που δεν χρησιμεύουν στην 
παραγωγή τροφίμων, εκτός από εκείνα που αναφέρονται 
στο άρθρο 18, παράγραφος 1, σύμφωνα με τις αρχές 
και τις ιδιαιτερότητες της ομοιοπαθητικής που ασκεί- 

ται στη χώρα. Στην περίπτωση αυτή, ο ΕΟΦ κοινοποιεί 
στην Επιτροπή τους σχετικούς ειδικούς κανόνες που 
εφαρμόζει. 

Άρθρο 21 

(Άρθρο 20 της Οδηγίας 2001/82/ΕΚ) 

Το παρόν κεφάλαιο δεν εφαρμόζεται στα ανοσολογικά 
ομοιοπαθητικά κτηνιατρικά φάρμακα. 

Οι διατάξεις για τα Μέρη VI και VII εφαρμόζονται στα 
ομοιοπαθητικά κτηνιατρικά φάρμακα. 

ΚΕΦΑΛΑΙΟ 3 

Διαδικασία για την έκδοση άδειας κυκλοφορίας 
στην αγορά 

Άρθρο 22 

(Άρθρο 21 Οδηγίας 2001/82/ΕΚ όπως αντικαταστάθηκε 
από το άρθρο 1 παράγραφος 12 της Οδηγίας 
2004/28/ΕΚ) 

1. Η διαδικασία για τη χορήγηση άδειας κυκλοφορίας 
κτηνιατρικού φαρμάκου ολοκληρώνεται εντός 210 ημερών 
κατ’ ανώτατο όριο από την υποβολή πλήρους αίτησης. 

Οι αιτήσεις αδείας κυκλοφορίας για το ίδιο κτηνιατρικό 
φάρμακο σε περισσότερα του ενός κράτη μέλη, υποβάλ¬ 
λονται βάσει των άρθρων 32 έως 43. 

2. Όταν ο ΕΟΦ διαπιστώνει ότι άλλη αίτηση άδειας 
κυκλοφορίας για το ίδιο φάρμακο βρίσκεται ήδη υπό 
εξέταση σε άλλο κράτος μέλος, δεν προβαίνει στην 
εξέταση της αίτησης και ενημερώνει τον αιτούντα ότι 
εφαρμόζονται τα άρθρα 32 έως 43. 

Άρθρο 23 

(Άρθρο 22 Οδηγίας 2001/82/ΕΚ όπως αντικαταστά- 

θηκε από το άρθρο 1 παράγραφος 12 της Οδηγίας 
2004/28/ΕΚ) 

Όταν ο ΕΟΦ πληροφορείται, σύμφωνα με το άρθρο 
13 παράγραφος 3 σημείο ν) ότι ένα άλλο κράτος μέλος 
έχει ήδη εγκρίνει κτηνιατρικό φάρμακο για το οποίο 
υποβλήθηκε αίτηση άδειας κυκλοφορίας ενώπιον του, 
απορρίπτει την αίτηση, εκτός εάν αυτή υποβλήθηκε σύμ¬ 
φωνα με τα άρθρα 32 έως 43. 

Άρθρο 24 

(Άρθρο 23 Οδηγίας 2001/82/ΕΚ όπως αντικαταστά- 

θηκε από το άρθρο 1 παράγραφος 12 της Οδηγίας 
2004/28/ΕΚ) 

Για την εξέταση της αίτησης που υποβάλλεται σύμφω¬ 
να με τα άρθρα 13 έως 14δ, ο ΕΟΦ: 

1. ελέγχει κατά πόσον ο φάκελος που υποβλήθηκε προς 
υποστήριξη της αίτησης είναι σύμφωνος με τα άρθρα 13 
έως 14δ και εξετάζει εάν πληρούνται οι προϋποθέσεις 
για την έκδοση άδειας κυκλοφορίας, 

2. δύναται να υποβάλλει το κτηνιατρικό φάρμακο, 
τις πρώτες ύλες του και, αν απαιτείται, τα ενδιάμεσα 
προϊόντα του ή άλλα συστατικά του σε έλεγχο από τα 
εργαστήριά του ή άλλο Επίσημο Κοινοτικό Εργαστήριο 
Ελέγχου Φαρμάκων, προκειμένου να διαπιστωθεί ότι οι 
μέθοδοι δοκιμής που χρησιμοποιούνται από τον παρα¬ 
γωγό και περιγράφονται στο φάκελο της αίτησης, σύμ¬ 
φωνα με το σημείο ι) του πρώτου εδαφίου του άρθρου 
13 παράγραφος 3, είναι ικανοποιητικές, 

3. ομοίως, δύναται να ελέγχει, ιδίως μέσω διαβούλευσης 


με εθνικό ή Κοινοτικό Εργαστήριο Αναφοράς, ότι η ανα¬ 
λυτική μέθοδος που χρησιμοποιείται για τον εντοπισμό 
καταλοίπων που υποβλήθηκε από τον αιτούντα για τους 
σκοπούς του άρθρου 13 παράγραφος 3 σημείο ι) δεύτερη 
περίπτωση είναι ικανοποιητική, 

5. δύναται, ενδεχομένως, να ζητά από τον αιτούντα να 
παράσχει περισσότερες πληροφορίες για τα στοιχεία 
που αναφέρονται στα άρθρα 13, 14α, 14β, 14γ και 14δ. 
Όταν ο ΕΟΦ κάνει χρήση της ευχέρειας αυτής, οι προ¬ 
θεσμίες που προβλέπονται στο άρθρο 22 αναστέλλονται 
έως ότου υποβληθούν τα απαιτούμενα συμπληρωματικά 
στοιχεία. Οι προθεσμίες αυτές αναστέλλονται, επίσης, 
για το χρονικό διάστημα που ενδεχομένως παρέχεται 
στον αιτούντα για να δώσει προφορικές ή γραπτές εξη¬ 
γήσεις. 

Άρθρο 25 

(Άρθρο 24 της Οδηγίας 2001/82/ΕΚ) 

Ο ΕΟΦ : 

α) επαληθεύει ότι οι παραγωγοί και οι εισαγωγείς κτη¬ 
νιατρικών φαρμάκων, τα οποία προέρχονται από τρί¬ 
τες χώρες, είναι σε θέση να τα παράγουν τηρώντας τις 
υποδείξεις που παρέχονται κατ’ εφαρμογή του άρθρου 
13 παράγραφος 3 στοιχείο δ) και να πραγματοποιούν 
τους ελέγχους σύμφωνα με τις μεθόδους που περιγρά- 
φονται στο φάκελο βάσει του άρθρου 13 παράγραφος 
3 στοιχείο θ), 

β) εφόσον τούτο δικαιολογείται από τις περιστάσεις, 
επιτρέπει στους παραγωγούς και στους εισαγωγείς κτη¬ 
νιατρικών φαρμάκων τα οποία προέρχονται από τρίτες 
χώρες, να αναθέτουν σε τρίτους ορισμένα στάδια της 
παραγωγής, ή/ και ορισμένους από τους ελέγχους που 
προβλέπονται στο σημείο α). Στην περίπτωση αυτή, ο 
έλεγχος του ΕΟΦ διενεργείται και στις εγκαταστάσεις 
αυτών των τρίτων. 

Άρθρο 26 

(Άρθρο 25 Οδηγίας 2001/82/ΕΚ όπως αντικαταστά- 

θηκε από το άρθρο 1 παράγραφος 13 της Οδηγίας 
2004/28/ΕΚ) 

1. Ο ΕΟΦ, όταν χορηγεί άδεια κυκλοφορίας, ενημερώνει 
τον κάτοχο της αδείας για την περίληψη των χαρακτη¬ 
ριστικών του προϊόντος που έχει εγκρίνει. 

2. Ολες οι πληροφορίες σχετικά με το κτηνιατρικό 
φάρμακο, και ιδίως η επισήμανση και το φύλλο οδηγιών 
χρήσης,πρέπει να είναι σύμφωνες με τη περίληψη των 
χαρακτηριστικών του προϊόντος που εγκρίθηκε κατά την 
έκδοση της άδειας κυκλοφορίας ή μεταγενέστερα. 

3. Ο ΕΟΦ εξασφαλίζει την πληροφόρηση για τις άδειες 
κυκλοφορίας που έχει εγκρίνει και τις αντίστοιχες εγκε¬ 
κριμένες περιλήψεις χαρακτηριστικών του προϊόντος. 

Περίληψη των εκδιδόμενων αδειών κυκλοφορίας δημο¬ 
σιεύονται στην Εφημερίδα της Κυβέρνησης. 

4. Ο ΕΟΦ συντάσσει έκθεση αξιολόγησης και διατυπώ¬ 
νει σχόλια επί των στοιχείων του φακέλου, αναφορικά 
με τα αποτελέσματα των φαρμακευτικών δοκιμών, των 
δοκιμών ασφάλειας και των δοκιμών για τα κατάλοιπα, 
καθώς και των προκλινικών και κλινικών μελετών του 
συγκεκριμένου κτηνιατρικού φαρμάκου. Η έκθεση αξιολό¬ 
γησης επικαιροποιείται μόλις καταστούν διαθέσιμες νέες 
πληροφορίες που έχουν σημασία για την αξιολόγηση της 
ποιότητας, της ασφάλειας ή της αποτελεσματικότητας 
του συγκεκριμένου κτηνιατρικού φαρμάκου. 

Ο ΕΟΦ εξασφαλίζει την πληροφόρηση για την έκθεση 
αξιολόγησης με την αιτιολόγηση της γνώμης του, αφού 
αφαιρέσει οποιαδήποτε εμπορικά εμπιστευτική πληρο¬ 
φορία. 

Άρθρο 27 

(Άρθρο 26 της Οδηγίας 2001/82/ΕΚ και άρθρο 1 παρά¬ 
γραφος 14 της Οδηγίας 2004/28/ΕΚ) 

1. Η άδεια κυκλοφορίας είναι δυνατό να συνοδεύεται 
από την υποχρέωση του κατόχου να αναγράφει στη 
στοιχειώδη ή/ και στην εξωτερική συσκευασία και στο 
φύλλο οδηγιών χρήσης, αν το τελευταίο απαιτείται, 
άλλες πληροφορίες σημαντικές για την ασφάλεια ή 
για την προστασία της υγείας, συμπεριλαμβανομένων 
των τυχόν ιδιαίτερων προφυλάξεων χρήσης και άλλων 
προειδοποιήσεων που προκύπτουν από τις κλινικές και 
φαρμακολογικές μελέτες που προβλέπονται στο άρθρο 
13 παράγραφος 3 σημείο ι) και στα άρθρα 14 έως 14δ ή 
που προκύπτουν από την πείρα που αποκτήθηκε κατά 
τη χρήση του κτηνιατρικού φαρμάκου μετά τη διάθεσή 
του στην αγορά. 

2. Σε εξαιρετικές περιπτώσεις και μετά από συνεννόηση 
με τον αιτούντα, ο ΕΟΦ δύναται να χορηγεί άδεια κυκλο¬ 
φορίας, συνοδευομένη από μετεγκριτικές δεσμεύσεις του 
αιτούντος, όσον αφορά την ασφάλεια του κτηνιατρικού 
φαρμάκου, την ενημέρωση του ΕΟΦ για κάθε περιστατι¬ 
κό σχετιζόμενο με τη χρήση του και τα μέτρα τα οποία 
πρέπει να ληφθούν. Τέτοιες άδειες είναι δυνατό να χο¬ 
ρηγούνται μόνο για αντικειμενικούς και επαληθεύσιμους 
λόγους. Η διατήρηση σε ισχύ της άδειας κυκλοφορίας 
εξαρτάται από την ετήσια επαναξιολόγηση αυτών των 
όρων. 

Άρθρο 28 

(Άρθρο 27 της Οδηγίας 2001/82/ΕΚ και άρθρο 1 παρά¬ 
γραφος 15 της Οδηγίας 2004/28/ΕΚ) 

1. Μετά την έκδοση της άδειας κυκλοφορίας, ο κάτο¬ 
χος πρέπει, όσον αφορά τις μεθόδους παραγωγής και 
ελέγχου που προβλέπονται στο άρθρο 13 παράγραφος 
3 στοιχεία δ) και θ), να λαμβάνει υπόψη την τεχνική και 
επιστημονική πρόοδο και να υποβάλλει προς έγκριση 
κάθε απαραίτητη τροποποίηση ώστε το κτηνιατρικό 
φάρμακο να παράγεται και να ελέγχεται σύμφωνα με 
τις γενικά αποδεκτές επιστημονικές μεθόδους. Οι αιτή¬ 
σεις για αυτές τις τροποποιήσεις υπόκεινται σε έγκριση 
από τον ΕΟΦ. 

2. Ο ΕΟΦ δύναται να απαιτεί από τον αιτούντα ή τον 
κάτοχο της άδειας κυκλοφορίας να προσκομίζει επαρκείς 
ποσότητες ουσιών για τη διενέργεια των ελέγχων ώστε 
να ανιχνευθεί η παρουσία καταλοίπων των κτηνιατρικών 
φαρμάκων. 

Εφόσον το ζητήσει ο ΕΟΦ ή και η αρμόδια υπηρεσία 
του Υπουργείου Αγροτικής Ανάπτυξης και Τροφίμων, ο 
κάτοχος της άδειας κυκλοφορίας παρέχει την ειδική γνώ¬ 
ση και εμπειρία του ώστε να διευκολυνθεί η εφαρμογή 
της αναλυτικής μεθόδου για την ανίχνευση καταλοίπων 
των κτηνιατρικών φαρμάκων στο εθνικό εργαστήριο ανα¬ 
φοράς που ορίζεται δυνάμει του ΠΔ 259/98 (ΦΕΚ 191Α), 
«περί της λήψης μέτρων ελέγχου για ορισμένες ουσίες 
και τα κατάλοιπά τους σε ζώα και στα προϊόντα τους». 

3. Ο κάτοχος της άδειας κυκλοφορίας παρέχει αμέ¬ 
σως στον ΕΟΦ κάθε νέα πληροφορία που μπορεί να 
συνεπάγεται μεταβολή των στοιχείων και εγγράφων 


που αναφέρονται στα άρθρα 13 παράγραφος 3,14,14α, 
14β και 15 ή στο Παράρτημα Α. Ειδικότερα, ενημερώνει 
αμέσως τον ΕΟΦ για κάθε απαγόρευση ή περιορισμό 
που επιβάλλεται από τις αρμόδιες αρχές οποιασδήποτε 
χώρας στην αγορά της οποίας κυκλοφορεί το κτηνια¬ 
τρικό φάρμακο καθώς και για κάθε νέα πληροφορία που 
μπορεί να επηρεάσει την αξιολόγηση της σχέσης κινδύ¬ 
νου/ οφέλους για το συγκεκριμένο κτηνιατρικό φάρμακο. 
Προκειμένου να επιτυγχάνεται διαρκής αξιολόγηση της 
σχέσης κινδύνου/ οφέλους, ο ΕΟΦ δύναται να ζητά, ανά 
πάσα στιγμή, από τον κάτοχο της άδειας κυκλοφορίας 
την παροχή δεδομένων που να αποδεικνύουν ότι η σχέση 
κινδύνου/ οφέλους παραμένει θετική. 

4. Ο κάτοχος της άδειας κυκλοφορίας ενημερώνει 
αμέσως τον ΕΟΦ για οποιαδήποτε τροποποίηση προ- 
τίθεται να επιφέρει στις πληροφορίες ή στα έγγραφα 
που αναφέρονται στα άρθρα 13 έως 14δ, ζητώντας και 
τη σχετική άδεια. 

Άρθρο 28α 

(Άρθρο 27α Οδηγίας 2001/82/ΕΚ που προστέθηκε με το 
άρθρο 1 παράγραφος 16 της Οδηγίας 2004/28/ΕΚ) 

Μετά τη χορήγηση της άδειας κυκλοφορίας, ο κάτοχός 
της γνωστοποιεί στον ΕΟΦ την ημερομηνία πραγματι¬ 
κής διάθεσης του κτηνιατρικού φαρμάκου στην ελληνική 
αγορά, λαμβάνοντας υπόψη τις διάφορες εγκεκριμένες 
φαρμακοτεχνικές μορφές του. 

Ο κάτοχος της άδειας γνωστοποιεί επίσης στον ΕΟΦ 
κάθε τυχόν διακοπή της διάθεσης του εν λόγω προϊόντος 
στην ελληνική αγορά, είτε προσωρινή είτε οριστική. Η 
γνωστοποίηση γίνεται τουλάχιστον 3 μήνες πριν από 
τη διακοπή της διάθεσης του προϊόντος στην αγορά, 
εκτός αν συντρέχουν εξαιρετικοί λόγοι, οι οποίοι πρέπει 
να αιτιολογούνται. 

Αμέσως μόλις το ζητήσει ο ΕΟΦ, ιδίως στο πλαίσιο 
της φαρμακοεπαγρύπνησης, ο κάτοχος της άδειας κυ¬ 
κλοφορίας παρέχει όλα τα στοιχεία σχετικά με τον όγκο 
των πωλήσεων του κτηνιατρικού φαρμάκου, καθώς και 
όλα τα δεδομένα που διαθέτει σχετικά με τον όγκο της 
συνταγογράφησης. 

Άρθρο 29 

(Άρθρο 28 Οδηγίας 2001/82/ΕΚ όπως αντικαταστά- 

θηκε από το άρθρο 1 παράγραφος 17 της Οδηγίας 
2004/28/ΕΚ) 

1. Με την επιφύλαξη των παραγράφων 4 και 5, η άδεια 
κυκλοφορίας ισχύει για πέντε έτη. 

2. Η άδεια κυκλοφορίας μπορεί να ανανεωθεί μετά από 
5 έτη ύστερα από επαναξιολόγηση της σχέσης κινδύνου/ 
οφέλους. 

Για τον σκοπό αυτό, ο κάτοχος της άδειας κυκλοφορίας 
υποβάλλει ενοποιημένο κατάλογο όλων των εγγράφων 
που υποβλήθηκαν για την ποιότητα, την ασφάλεια και την 
αποτελεσματικότητα, συμπεριλαμβανομένων όλων των 
τροποποιήσεων που εγκρίθηκαν μετά τη χορήγηση της 
άδειας κυκλοφορίας, τουλάχιστον 6 μήνες πριν από τη 
λήξη της άδειας κυκλοφορίας κατά τα οριζόμενα στην 
παράγραφο 1. Ο ΕΟΦ μπορεί να ζητήσει από τον αιτού- 
ντα να υποβάλει τον παραπάνω κατάλογο εγγράφων, 
ανά πάσα στιγμή. 

3. Εφόσον ανανεωθεί, μετά την πρώτη πενταετία, σύμ¬ 
φωνα με την παράγραφο 2 του παρόντος άρθρου, η 
άδεια κυκλοφορίας ισχύει επ’ αόριστον, εκτός εάν ο ΕΟΦ 

αποφασίσει αιτιολογημένως για λόγους συνδεόμενους 
με τη φαρμακοεπαγρύπνηση, να χορηγήσει μια πρόσθετη 
πενταετή ανανέωση, σύμφωνα με την παράγραφο 2. 

4. Κάθε άδεια που δεν ακολουθείται από την πραγμα¬ 
τική διάθεση του εγκεκριμένου κτηνιατρικού φαρμάκου 
στην ελληνική αγορά εντός τριών ετών από τη χορήγησή 
της, παύει να ισχύει και ανακαλείται αυτοδικαίως, με 
διαπιστωτική πράξη του ΕΟΦ. 

5. Όταν ένα εγκεκριμένο κτηνιατρικό φάρμακο, το οποίο 
κυκλοφορούσε στην ελληνική αγορά, δεν διατίθεται πλέ¬ 
ον επί τρία διαδοχικά έτη, η άδεια κυκλοφορίας του παύει 
να ισχύει και ανακαλείται κατά τον στην παράγραφο 4 
του παρόντος άρθρου αναφερόμενο τρόπο. 

6. Εξαιρετικώς και για λόγους δημόσιας υγείας, ο ΕΟΦ 
μπορεί να παρέχει εξαιρέσεις από τις παραγράφους 4 
και 5. Οι εξαιρέσεις πρέπει να είναι δεόντως αιτιολο¬ 
γημένες. 

Άρθρο 30 

(Άρθρο 29 της Οδηγίας 2001/82/ΕΚ) 

Η κατοχή άδειας κυκλοφορίας δεν απαλλάσσει από 
την αστική και ποινική ευθύνη τον κάτοχό της και, κατά 
περίπτωση, τον αντιπρόσωπο του κατόχου της αδείας 
του, αλλά ούτε και τον παραγωγό. 

Άρθρο 31 

(Άρθρο 30 Οδηγίας 2001/82/ΕΚ όπως αντικαταστά- 
θηκε από το άρθρο 1 παράγραφος 18 της Οδηγίας 
2004/28/ΕΚ) 

Η αίτηση για άδεια κυκλοφορίας απορρίπτεται, όταν ο 
φάκελος που υποβάλλεται στον ΕΟΦ δεν είναι σύμφωνος 
με τα άρθρα 13 έως 14δ και το άρθρο 16. 

Η αίτηση για άδεια κυκλοφορίας απορρίπτεται επίσης 
όταν, μετά από εξέταση των στοιχείων και των εγγράφων 
που απαριθμούνται στα άρθρα 13 και 14 παράγραφος 1, 
καθίσταται σαφές ότι: 

α) η σχέση κινδύνου/ οφέλους του κτηνιατρικού φαρ¬ 
μάκου υπό τις συνθήκες χρήσης που αναφέρονται στην 
αίτηση άδειας δεν είναι θετική. Όταν η αίτηση αφορά 
κτηνιατρικά φάρμακα για ζωοτεχνική χρήση, συνεκτιμώ- 
νται ιδιαίτερα τα οφέλη για την υγεία και τις συνθήκες 
διαβίωσης των ζώων, καθώς και η ασφάλεια των κατα¬ 
ναλωτών, ή 

β) το κτηνιατρικό φάρμακο δεν έχει θεραπευτικό απο¬ 
τέλεσμα ή το θεραπευτικό αποτέλεσμα του κτηνιατρικού 
φαρμάκου δεν αιτιολογείται επαρκώς από τον αιτούντα 
αναφορικά με το είδος ζώου που πρόκειται να υποβληθεί 
σε θεραπευτική αγωγή, ή 

γ) το κτηνιατρικό φάρμακο δεν έχει τη δηλωθείσα πο¬ 
σοτική ή ποιοτική σύνθεση, ή 
δ) ο χρόνος αναμονής που συνιστά ο αϊτών δεν είναι 
επαρκής για να διασφαλισθεί ότι τα τρόφιμα που λαμ- 
βάνονται από το ζώο, το οποίο υποβλήθηκε σε αγωγή, 
δεν περιέχουν κατάλοιπα που θα μπορούσαν να είναι 
επικίνδυνα για την υγεία του καταναλωτή, ή ότι ο χρόνος 
αυτός δεν τεκμηριώνεται επαρκώς, ή 
ε) η επισήμανση ή το φύλλο οδηγιών χρήσης που προ- 
τείνονται από τον αιτούντα δεν είναι σύμφωνα προς την 
παρούσα υπουργική απόφαση, ή 
στ) το κτηνιατρικό φάρμακο προορίζεται για χρήση που 
απαγορεύεται βάσει άλλων κοινοτικών διατάξεων. 

Ωστόσο, σε περίπτωση που η υιοθέτηση κοινοτικού 
νομοθετικού πλαισίου είναι σε εξέλιξη, ο ΕΟΦ δύναται να 


απορρίψει την αίτηση άδειας κυκλοφορίας κτηνιατρικού 
φαρμάκου, εφόσον το εν λόγω μέτρο κρίνεται απαραί¬ 
τητο για τη διασφάλιση της προστασίας της δημόσιας 
υγείας, των καταναλωτών ή της υγείας των ζώων. 

Ο αϊτών ή ο κάτοχος της άδειας κυκλοφορίας ευθύ- 
νεται για την ακρίβεια των υποβαλλόμενων εγγράφων 
και στοιχείων. 

ΚΕΦΑΆΑΙΟ 4 

Διαδικασία αμοιβαίας αναγνώρισης και 
αποκεντρωμένη διαδικασία 

Άρθρο 32 

(Άρθρο 31 Οδηγίας 2001/82/ΕΚ όπως αντικαταστά- 

θηκε από το άρθρο 1 παράγραφος 20 της Οδηγίας 
2004/28/ΕΚ) 

Στη συντονιστική ομάδα που δημιουργείται με βάση 
το άρθρο 31 παρ. 1 της Οδηγίας 2001/82/ΕΚ με σκοπό 
την εξέταση οποιουδήποτε ζητήματος σχετικού με την 
άδεια κυκλοφορίας ενός κτηνιατρικού φαρμάκου σε δύο 
ή περισσότερα κράτη μέλη, (από τα οποία το ένα είναι 
η Χώρα), σύμφωνα με τις διαδικασίες που προβλέπονται 
στο παρόν κεφάλαιο, ο εκπρόσωπος της χώρας στην 
ομάδα αυτή ορίζεται από τον Πρόεδρο του Διοικητικού 
Συμβουλίου του ΕΟΦ. 

Άρθρο 33 

(Άρθρο 32 Οδηγίας 2001/82/ΕΚ όπως αντικαταστά- 

θηκε από το άρθρο 1 παράγραφος 20 της Οδηγίας 
2004/28/ΕΚ) 

1. Για τη χορήγηση αδείας κυκλοφορίας κτηνιατρικού 
φαρμάκου σε περισσότερα του ενός κράτη μέλη, από 
τα οποία το ένα είναι η Χώρα, ο αϊτών υποβάλει αίτηση 
στις αρμόδιες αρχές των κρατών μελών και για την Χώρα 
στον ΕΟΦ, βάσει του ίδιου φακέλου. Ο ΕΟΦ ενεργεί, σύμ¬ 
φωνα με τα κατωτέρω οριζόμενα, κατά περίπτωση είτε 
ως «Κράτος μέλος αναφοράς» είτε ως «ενδιαφερόμενο 
Κράτος μέλος». Ο φάκελος περιλαμβάνει το σύνολο των 
διοικητικών πληροφοριών και το σύνολο της επιστημο¬ 
νικής και τεχνικής τεκμηρίωσης που προβλέπεται στα 
άρθρα 13 έως 15. Μεταξύ των υποβαλλομένων εγγράφων 
περιλαμβάνεται και κατάλογος των κρατών μελών στα 
οποία αφορά η αίτηση. 

Όταν ο αϊτών ζητά από τον ΕΟΦ να ενεργήσει ως 
κράτος μέλος αναφοράς, ο ΕΟΦ συντάσσει έκθεση αξιο¬ 
λόγησης σχετικά με το κτηνιατρικό φάρμακο, βάσει των 
παραγράφων 2 ή 3. 

Όπου απαιτείται, η έκθεση αξιολόγησης περιλαμβάνει 
αξιολόγηση για τους σκοπούς του άρθρου 14 παράγρα¬ 
φος 5 ή του άρθρου 14α παράγραφος 3. 

2. Εάν το κτηνιατρικό φάρμακο έχει ήδη λάβει άδεια 
κυκλοφορίας από άλλο Κράτος μέλος (Κράτος μέλος 
αναφοράς) κατά τη στιγμή της αίτησης, ο ΕΟΦ ανα¬ 
γνωρίζει την άδεια αυτή. Για το σκοπό αυτόν, ο κάτο¬ 
χος της άδειας κυκλοφορίας ζητά από το κράτος μέλος 
αναφοράς, είτε να συντάξει έκθεση αξιολόγησης για το 
κτηνιατρικό φάρμακο, είτε, εάν κρίνεται σκόπιμο, να επι- 
καιροποιήσει την τυχόν υπάρχουσα έκθεση αξιολόγησης. 
Το κράτος μέλος αναφοράς συντάσσει ή επικαιροποιεί 
την έκθεση αξιολόγησης εντός 90 ημερών από την πα¬ 
ραλαβή πλήρους αίτησης. Η έκθεση αξιολόγησης, καθώς 
και η περίληψη των χαρακτηριστικών του προϊόντος, η 
επισήμανση και το φύλλο οδηγιών χρήσης που έχουν 

εγκριθεί διαβιβάζονται στον ΕΟΦ και στον αιτούντα. Τα 
ανωτέρω εφαρμόζονται αναλόγως όταν ο ΕΟΦ ενεργεί 
ως Κράτος μέλος αναφοράς. 

3. Εάν το κτηνιατρικό φάρμακο δεν έχει λάβει άδεια κυ¬ 
κλοφορίας τη στιγμή της αίτησης, ο αϊτών ζητά από την 
αρμόδια αρχή του κράτους μέλους αναφοράς και για την 
Ελλάδα από τον ΕΟΦ, να συντάξει σχέδιο έκθεσης αξι¬ 
ολόγησης, σχέδιο περίληψης των χαρακτηριστικών του 
προϊόντος και σχέδιο επισήμανσης και φύλλου οδηγιών 
χρήσης. Η αρμόδια αρχή του κράτους μέλους αναφοράς 
και για τη Χώρα ο ΕΟΦ συντάσσει τα εν λόγω σχέδια 
εντός 120 ημερών από την παραλαβή πλήρους αίτησης 
και τα διαβιβάζει στα ενδιαφερόμενο κράτη μέλη και 
στον αιτούντα. 

4. Εντός 90 ημερών μετά την παραλαβή των εγγράφων 
που αναφέρονται στις παραγράφους 2 και 3, οι αρμόδιες 
αρχές των ενδιαφερομένων κρατών μελών και για τη 
Χώρα ο ΕΟΦ, εγκρίνουν την έκθεση αξιολόγησης, την 
περίληψη των χαρακτηριστικών του προϊόντος, καθώς 
και την επισήμανση και το φύλλο οδηγιών χρήσης και 
ενημερώνουν σχετικώς το κράτος μέλος αναφοράς. Η 
αρμόδια αρχή του κράτους μέλους αναφοράς και για τη 
Χώρα ο ΕΟΦ καταγράφει τη συμφωνία όλων των μερών, 
περατώνει τη διαδικασία και ενημερώνει τον αιτούντα. 

5. Ο ΕΟΦ, στην περίπτωση που του υποβλήθηκε αίτηση 
βάσει της παραγράφου 1 εκδίδει απόφαση σύμφωνα με 
την εγκεκριμένη έκθεση αξιολόγησης, την περίληψη των 
χαρακτηριστικών του προϊόντος, καθώς και την επισή¬ 
μανση και το φύλλο οδηγιών χρήσης, εντός 30 ημερών 
από τη διαπίστωση της συμφωνίας. 

Άρθρο 34 

(Άρθρο 33 Οδηγίας 2001/82/ΕΚ όπως αντικαταστά- 

θηκε από το άρθρο 1 παράγραφος 20 της Οδηγίας 
2004/28/ΕΚ) 

1. Αν, εντός της προθεσμίας που αναφέρεται στο άρθρο 
33 παράγραφος 4, ο ΕΟΦ αδυνατεί να εγκρίνει την έκθε¬ 
ση αξιολόγησης, τη περίληψη των χαρακτηριστικών του 
προϊόντος, την επισήμανση και το φύλλο οδηγιών χρήσης, 
λόγω ενδεχόμενου σοβαρού κινδύνου για την υγεία των 
ανθρώπων ή των ζώων ή το περιβάλλον, αιτιολογεί τη 
θέση του λεπτομερώς και γνωστοποιεί του λόγους του 
στο κράτος μέλος αναφοράς, στα άλλα ενδιαφερόμενο 
κράτη μέλη και στον αιτούντα. Τα σημεία της διαφωνίας 
κοινοποιούνται αμέσως στην ομάδα συντονισμού του 
άρθρου 32 παρ. 1 της Οδηγίας 2001/82/ΕΚ. 

Εάν για αίτηση που υποβλήθηκε ενώπιον του, ο ΕΟΦ 
επικαλείται τους λόγους που αναφέρονται στο άρθρο 
70 παράγραφος 1, τότε δεν θεωρείται πλέον ενδιαφε¬ 
ρόμενο κράτος μέλος για τους σκοπούς του παρόντος 
Κεφαλαίου. 

2. Ο ΕΟΦ λαμβάνει υπόψη του τις κατευθυντήριες 
γραμμές που εκδίδει η Επιτροπή για τον καθορισμό του 
πιθανού σοβαρού κινδύνου για την υγεία του ανθρώπου 
ή των ζώων ή για το περιβάλλον. 

3. Στην περίπτωση που αναφέρεται στην παράγραφο 1, 
ο ΕΟΦ δια του εκπροσώπου του στη συντονιστική ομάδα, 
καταβάλλει κάθε προσπάθεια προκειμένου να υπάρξει 
συμφωνία για τα μέτρα που πρέπει να ληφθούν. Στα 
πλαίσια αυτά, παρέχεται στον αιτούντα η δυνατότητα 
να εκθέσει την άποψή του προφορικώς ή γραπτώς. Εάν, 
εντός 60 ημερών από τη γνωστοποίηση των στοιχεί¬ 
ων διαφωνίας στη συντονιστική ομάδα, τα κράτη μέλη 
καταλήξουν σε συμφωνία, εφόσον η Χώρα είναι κρά¬ 


τος μέλος αναφοράς, ο ΕΟΦ διαπιστώνει τη συμφωνία, 
περατώνει τη διαδικασία και ενημερώνει σχετικώς τον 
αιτούντα. Στην περίπτωση αυτή, εφαρμόζεται το άρθρο 
33, παράγραφος 5. 

4. Αν, εντός της ανωτέρω προθεσμίας των 60 ημερών, 
τα κράτη μέλη δεν κατά-λήξουν σε συμφωνία, ενημερώ¬ 
νεται αμέσως ο Οργανισμός προκειμένου να εφαρμοστεί 
η διαδικασία των άρθρων 36, 37 και 38 της Οδηγίας 
2001/82/ΕΚ. Η λεπτομερής περιγραφή των θεμάτων ως 
προς τα οποία δεν επιτεύχθηκε συμφωνία και οι λόγοι 
της διαφωνίας διαβιβάζονται στον Οργανισμό. Αντίγρα¬ 
φο των πληροφοριών αυτών χορηγείται στον αιτούντα. 

5. Αμέσως μόλις πληροφορηθεί την παραπομπή στον 
Οργανισμό, ο αϊτών διαβιβάζει αμέσως σε αυτόν, αντί¬ 
γραφο των πληροφοριών και των εγγράφων που αναφέ- 
ρονται στο άρθρο 33 παράγραφος 1 πρώτο εδάφιο. 

6. Στην περίπτωση που αναφέρεται στην παράγρα¬ 
φο 4, ο ΕΟΦ εφόσον ενέκρινε την έκθεση αξιολόγησης, 
τη περίληψη των χαρακτηριστικών του προϊόντος, την 
επισήμανση και το φύλλο οδηγιών χρήσης του κράτους 
μέλους αναφοράς δύναται, ύστερα από αίτηση του αιτού- 
ντος, να χορηγήσει άδεια κυκλοφορίας του κτηνιατρικού 
φαρμάκου χωρίς να περιμένει το αποτέλεσμα της δια¬ 
δικασίας του άρθρου 37. Στην προκειμένη περίπτωση, η 
άδεια χορηγείται με την επιφύλαξη του αποτελέσματος 
της εν λόγω διαδικασίας. 

Αρθρο 35 

(Αρθρο 34 Οδηγίας 2001/82/ΕΚ όπως αντικαταστά- 

θηκε από το άρθρο 1 παράγραφος 20 της Οδηγίας 
2004/28/ΕΚ) 

1. Σε περίπτωση που για ένα κτηνιατρικό φάρμακο 
έχουν υποβληθεί, σύμφωνα με τα άρθρα 13 έως 15, δύο 
ή περισσότερες αιτήσεις για άδεια κυκλοφορίας, και 
έχουν εκδοθεί από τον ΕΟΦ και από άλλη αρμόδια αρχή 
άλλου ή άλλων κρατών μελών διαφορετικές αποφάσεις 
σχετικά με την έγκριση του συγκεκριμένου κτηνιατρικού 
φαρμάκου ή την αναστολή ή την ανάκληση της σχετικής 
άδειας κυκλοφορίας, ο ΕΟΦ ή ο κάτοχος της άδειας 
κυκλοφορίας δύνανται να προσφύγουν στην Επιτροπή 
Φαρμάκων για Κτηνιατρική Χρήση, εφεξής αποκαλούμενη 
’επιτροπή’, προκειμένου να εφαρμοστεί η διαδικασία των 
άρθρων 36, 37 και 38 της Οδηγίας 2001/82/ΕΚ. 

2. Προκειμένου να προαχθεί η εναρμόνιση των κτηνι¬ 
ατρικών φαρμάκων που έχουν εγκριθεί στην Κοινότητα 
και να ενισχυθεί η αποτελεσματικότητα των διατάξεων 
των άρθρων 11 και 12, ο ΕΟΦ διαβιβάζει στη συντονιστική 
ομάδα, το αργότερο την 30 Απριλίου 2005, κατάλογο των 
κτηνιατρικών φαρμάκων για τα οποία πρέπει να καταρτι¬ 
στούν εναρμονισμένες περιλήψεις των χαρακτηριστικών 
του προϊόντος. 

Τα κτηνιατρικά φάρμακα που περιλαμβάνονται στον 
κατάλογο κτηνιατρικών φαρμάκων που καταρτίζεται 
από την συντονιστική ομάδα, αφού ληφθούν υπόψη οι 
προτάσεις των αρμοδίων αρχών των Κρατών μελών, 
υπόκεινται στους όρους της παραγράφου 1 σύμφωνα 
με χρονοδιάγραμμα που καταρτίζεται σε συνεργασία 
με τον Οργανισμό. 

Η Επιτροπή από κοινού με τον Οργανισμό και λαμβάνο- 
ντας υπόψη τις απόψεις των ενδιαφερομένων μερών, κα¬ 
ταρτίζει τον οριστικό κατάλογο και χρονοδιάγραμμα. 

Άρθρο 36 

Άρθρο 35 Οδηγίας 2001/82/ΕΚ όπως αντικαταστά- 
θηκε από το άρθρο 1 παράγραφος 20 της Οδηγίας 
2004/28/ΕΚ) 

1. Σε ειδικές περιπτώσεις κοινοτικού ενδιαφέροντος, ο 
ΕΟΦ παραπέμπει το θέμα στην επιτροπή για την εφαρ¬ 
μογή της διαδικασίας των άρθρων 36, 37 και 38 της 
Οδηγίας 2001/82/ΕΚ, πριν ληφθεί απόφαση σχετικά με 
αίτηση χορήγησης άδειας κυκλοφορίας ή αναστολή ή 
ανάκληση άδειας ή για οποιαδήποτε άλλη τροποποίηση 
των όρων άδειας κυκλοφορίας που κρίνεται αναγκαία, 
ιδίως προκειμένου να ληφθούν υπόψη τυχόν πληροφορί¬ 
ες που έχουν συλλεχθεί σύμφωνα με το Μέρος VII (Φαρ- 
μακοεπαγρύπνηση). Την προαναφερόμενη δυνατότητα 
προσφυγής στην επιτροπή έχει και ο αϊτών ή ο κάτοχος 
της άδειας κυκλοφορίας. 

Ο ΕΟΦ προσδιορίζει σαφώς το αίτημα που υποβάλ¬ 
λεται στην επιτροπή για εξέταση και ενημερώνουν τον 
αιτούντα ή τον κάτοχο της άδειας κυκλοφορίας. 

Ο ΕΟΦ και ο αϊτών ή ο κάτοχος της άδειας κυκλοφο¬ 
ρίας διαβιβάζουν στην επιτροπή κάθε διαθέσιμη πληρο¬ 
φορία σχετική με το υπό εξέταση θέμα. 

2. Εάν η προσφυγή στην επιτροπή αφορά ομάδα κτη¬ 
νιατρικών φαρμάκων ή μία θεραπευτική κατηγορία, ο 
Οργανισμός μπορεί να περιορίζει την εφαρμογή της 
διαδικασίας σε ορισμένα συγκεκριμένα τμήματα της 
άδειας. 

3. Ο ΕΟΦ ορίζει ένα τακτικό μέλος και ένα αναπληρω¬ 
ματικό μέλος της επιτροπής Φαρμάκων για Κτηνιατρική 
χρήση, με τριετή θητεία, η οποία μπορεί να ανανεωθεί. 

Στην περίπτωση αυτή, το άρθρο 40 εφαρμόζεται στα 
εν λόγω κτηνιατρικά φάρμακα μόνο εάν καλύπτονται 
από τη διαδικασία χορήγησης άδειας που αναφέρεται 
στο παρόν Κεφάλαιο. 

Άρθρο 37 

Άρθρο 36 Οδηγίας 2001/82/ΕΚ όπως αντικαταστά- 
θηκε από το άρθρο 1 παράγραφος 20 της Οδηγίας 
2004/28/ΕΚ) 

1. Όταν γίνεται προσφυγή στην επιτροπή, εφαρμόζε¬ 
ται η κοινοτική διαδικασία του άρθρου 36 της Οδηγίας 
2001/82/ΕΚ. 

2. Εντός 15 ημερών από την έκδοση της γνώμης της 
επιτροπής, ο Οργανισμός διαβιβάζει την τελική γνώμη της 
επιτροπής στον ΕΟΦ, στην Επιτροπή και στον αιτούντα 
ή στον κάτοχο της άδειας κυκλοφορίας, μαζί με έκθεση 
στην οποία περιγράφεται η αξιολόγηση του κτηνιατρικού 
φαρμάκου και η αιτιολογία του πορίσματος του. 

Σε περίπτωση διατύπωσης θετικής γνώμης για τη χο¬ 
ρήγηση ή τη διατήρηση μιας άδειας κυκλοφορίας, τα 
ακόλουθα έγγραφα προσαρτώνται στη γνώμη: 

α) σχέδιο περίληψης των χαρακτηριστικών του προϊό¬ 
ντος, όπως αναφέρεται στο άρθρο 15. Οπου απαιτείται, το 
σχέδιο αυτό περιλαμβάνει τις διαφορές των κτηνιατρικών 
συνθηκών που επικρατούν στα διάφορα κράτη μέλη, 
β) τυχόν όροι στους οποίους υπόκειται η άδεια κατά 
την έννοια της παραγράφου 4, 
γ) οι λεπτομέρειες τυχόν όρων ή περιορισμών, σχετικά 
με την ασφαλή και αποτελεσματική χρήση του κτηνια¬ 
τρικού φαρμάκου, και 

δ) τα σχέδια της επισήμανσης και του φύλλου οδηγιών 
χρήσης. 


Άρθρο 38 

(Άρθρο 37 Οδηγίας 2001/82/ΕΚ όπως 
αντικαταστάθηκε από το άρθρο 1 παράγραφος 20 της 
Οδηγίας 2004/28/ΕΚ) 

Το σχέδιο απόφασης που καταρτίζεται, κατ' άρθρο 37 
της Οδηγίας 2001/82/ΕΚ, από την Επιτροπή διαβιβάζεται 
στον ΕΟΦ και στον αιτούντα ή στον κάτοχο της άδειας 
κυκλοφορίας. 

Άρθρο 39 

(Άρθρο 38 της Οδηγίας 2001/82/ΕΚ και άρθρο 1 
παράγραφος 21 της Οδηγίας 2004/28/ΕΚ) 

- Ο ΕΟΦ εντός προθεσμίας 22 ημερών ή σε εξαιρετικές 
περιπτώσεις εντός 5 ημερών, διαβιβάζει στην Επιτροπή 
που λαμβάνει την οριστική απόφαση γραπτές παρατη¬ 
ρήσεις επί του σχεδίου απόφασης. 

- Ο ΕΟΦ δύναται να ζητήσει γραπτώς την εξέταση 
του σχεδίου απόφασης από την ολομέλεια της Μόνιμης 
Επιτροπής. 

Εφόσον, κατά τη γνώμη της Επιτροπής, από τις γρα¬ 
πτές παρατηρήσεις του ΕΟΦ ή της αρμόδιας αρχής άλ¬ 
λου Κράτους μέλους ανακύπτουν σημαντικά νέα θέματα 
επιστημονικής ή τεχνικής φύσεως που δεν εξετάζονται 
στη γνώμη του Οργανισμού, ο πρόεδρος αναστέλλει τη 
διαδικασία και παραπέμπει την αίτηση στον Οργανισμό 
προς περαιτέρω εξέταση. 

3. Η οριστική απόφαση της Επιτροπής απευθύνεται σε 
όλα τα κράτη μέλη και κοινοποιείται στον κάτοχο της 
άδειας κυκλοφορίας ή στον αιτούντα, προς ενημέρωσή 
τους. Ο ΕΟΦ είτε ενεργεί ως ενδιαφερόμενο κράτος 
μέλος είτε ενεργεί ως κράτος μέλος αναφοράς χορη¬ 
γεί ή ανακαλεί την άδεια κυκλοφορίας ή επιφέρει τις 
αναγκαίες τροποποιήσεις των όρων της προκειμένου η 
άδεια κυκλοφορίας να συμμορφωθεί με την απόφαση 
της Επιτροπής του άρθρου 38 της Οδηγίας 2001/82/ΕΚ 
εντός 30 ημερών από την κοινοποίησή της, κάνοντας 
σχετική μνεία. Ενημερώνει την Επιτροπή και τον Οργα¬ 
νισμό σχετικά. 

Άρθρο 40 

(Άρθρο 39 της Οδηγίας 2001/82/ΕΚ και άρθρο 1 παρά¬ 
γραφος 22 της Οδηγίας 2004/28/ΕΚ) 

1 Κάθε αίτηση του κατόχου της αδείας κυκλοφορίας 
για την τροποποίηση άδειας κυκλοφορίας που έχει χορη¬ 
γηθεί σύμφωνα με τις διατάξεις του παρόντος Κεφαλαίου 
υποβάλλεται στον ΕΟΦ εφόσον έχει ήδη εγκρίνει το 
κτηνιατρικό φάρμακο, καθώς και σε όλα τα κράτη μέλη 
που το έχουν ήδη εγκρίνει. 

2. Σε περίπτωση διαιτησίας που υποβάλλεται στην Επι¬ 
τροπή, η διαδικασία που προβλέπεται στα άρθρα 36, 37 
και 38 της Οδηγίας 2001/82/ΕΚ εφαρμόζεται κατ’ αναλο¬ 
γία και στις τροποποιήσεις των αδειών κυκλοφορίας. 

Άρθρο 41 

(Άρθρο 40 της Οδηγίας 2001/82/ΕΚ) 

1. Εάν ο ΕΟΦ κρίνει ότι είναι αναγκαία για την προ¬ 
στασία της υγείας του ανθρώπου ή των ζώων ή για την 
προστασία του περιβάλλοντος η τροποποίηση των όρων 
άδειας κυκλοφορίας που έχει χορηγηθεί σύμφωνα με 
το παρόν Κεφάλαιο ή η αναστολή ή η ανάκλησή της, 
παραπέμπει το θέμα αυτό αμέσως στον Οργανισμό προ¬ 
κειμένου να εφαρμοσθούν οι διαδικασίες που θεσπίζονται 
στα άρθρα 36, 37 και 38 της Οδηγίας 2001/82/ΕΚ. 

2. Με την επιφύλαξη του άρθρου 36, σε εξαιρετικές 
περιπτώσεις, όταν είναι αναγκαία η λήψη επειγόντων 
μέτρων για την προστασία της υγείας του ανθρώπου ή 
των ζώων ή για την προστασία του περιβάλλοντος και 
έως ότου ληφθεί οριστική απόφαση, ο ΕΟΦ δύναται να 
αναστείλει την κυκλοφορία και τη χρήση του εν λόγω 
κτηνιατρικού φαρμάκου. Ενημερώνει την Επιτροπή και 
τα άλλα κράτη μέλη, το αργότερο την επόμενη εργάσι¬ 
μη ημέρα, για τους λόγους που επέβαλαν την ενέργεια 
αυτή. 

Άρθρο 42 

(Άρθρο 41 της Οδηγίας 2001/82/ΕΚ) 

Τα άρθρα 40 και 41 εφαρμόζονται κατ’ αναλογία σε κτη¬ 
νιατρικά φάρμακα τα οποία έχει εγκρίνει ο ΕΟΦ κατόπιν 
γνώμης της επιτροπής η οποία δίδεται σύμφωνα με το 
άρθρο 4 της οδηγίας 87/22/ΕΟΚ, η οποία ενσωματώθηκε 
με την ΚΥΑ 322528/26.9.1989 «Κυκλοφορία των κτηνιατρι¬ 
κών φαρμάκων υψηλής τεχνολογίας, ιδίως εκείνων που 
παρασκευάζονται με μεθόδους βιοτεχνολογίας» (ΦΕΚ 
Β' 728) και η οποία υιοθετήθηκε πριν από την 1η Ιανου- 
αρίου1995. 

Άρθρο 43 

(Άρθρο 43 Οδηγίας 2001/82/ΕΚ όπως αντικαταστά- 

θηκε από το άρθρο 1 παράγραφος 24 της Οδηγίας 
2004/28/ΕΚ) 

Το άρθρο 34, παράγραφοι 4, 5 και 6, και τα άρθρα 35 
έως 39 δεν εφαρμόζονται στα κτηνιατρικά ομοιοπαθητικά 
φάρμακα που αναφέρονται στο άρθρο 18. 

Τα άρθρα 33 έως 39 δεν εφαρμόζονται στα κτηνιατρικά 
ομοιοπαθητικά φάρμακα που αναφέρονται στο άρθρο 
20, παράγραφος 2. 

Άρθρο 44 

(Άρθρο 44 της Οδηγίας 2001/82/ΕΚ και άρθρο 1 παρά¬ 
γραφος 25 της Οδηγίας 2004/28/ΕΚ) 

1. Για την παραγωγή κτηνιατρικών φαρμάκων απαιτείται 
άδεια παραγωγής από τον ΕΟΦ. Η άδεια παραγωγής 
απαιτείται και για τα κτηνιατρικά φάρμακα που προορί¬ 
ζονται για εξαγωγή. 

2. Η άδεια που αναφέρεται στην παράγραφο 1 απαιτεί¬ 
ται τόσο για την ολική ή μερική παραγωγή, όσο και για 
τις εργασίες κατάτμησης, συσκευασίας και παρουσίασης 
των φαρμάκων. 

Η άδεια του προηγουμένου εδαφίου δεν απαιτείται 
για την παραγωγή, κατάτμηση, αλλαγή συσκευασίας ή 
παρουσίασης,όταν οι εργασίες αυτές εκτελούνται με 
μοναδικό σκοπό τη διάθεση στο λιανικό εμπόριο από 
φαρμακοποιούς σε φαρμακεία ή από άλλα άτομα στα 
οποία η εκτέλεση των εργασιών αυτών επιτρέπεται στην 
Χώρα. 

3. Η άδεια που αναφέρεται στην παράγραφο 1 απαι¬ 
τείται και για τις εισαγωγές από τρίτες χώρες. Προς 
το σκοπό αυτό, εφαρμόζονται το παρόν Μέρος και το 
άρθρο 81. 

Τα κτηνιατρικά φάρμακα που εισάγονται στη Χώρα από 
τρίτη χώρα και προορίζονται για άλλο κράτος μέλος, 
συνοδεύονται από αντίγραφο της άδειας που αναφέρεται 
στην παράγραφο 1. 

4. Ο ΕΟΦ αποστέλλει στον Οργανισμό αντίγραφο των 
αδειών παραγωγής που αναφέρονται στην παράγραφο 


1.0 Οργανισμός καταχωρεί τις πληροφορίες αυτές στην 
κοινοτική τράπεζα δεδομένων που αναφέρεται στο άρ¬ 
θρο 78 παράγραφος 6. 

Άρθρο 45 

(Άρθρο 45 της Οδηγίας 2001/82/ΕΚ) 

Γ ια να χορηγηθεί άδεια παραγωγής, ο αϊτών πρέπει να 
πληροί τουλάχιστον τις ακόλουθες προϋποθέσεις: 

α) να καθορίζει τα κτηνιατρικά φάρμακα και τις φαρμα- 
κοτεχνικές μορφές που θα παράγονται ή θα εισάγονται 
καθώς και τον τόπο παραγωγής και/ή ελέγχου τους. 

β) να διαθέτει για την παραγωγή ή εισαγωγή τους, τους 
κατάλληλους και επαρκείς χώρους, τεχνικό εξοπλισμό 
και δυνατότητες ελέγχου, σύμφωνα με τις νόμιμες προ¬ 
ϋποθέσεις που προβλέπονται από τη νομοθεσία για την 
παραγωγή και τον έλεγχο και για την αποθήκευση των 
προϊόντων, σύμφωνα με το άρθρο 25. 

γ) να διαθέτει τουλάχιστον ένα ειδικευμένο πρόσωπο 
με την έννοια του άρθρου 51. 

Ο αϊτών παρέχει με την αίτησή του τις πληροφορίες 
που τεκμηριώνουν τη συμμόρφωσή του με τις παραπάνω 
προϋποθέσεις. 

Άρθρο 46 

(Άρθρο 46 της Οδηγίας 2001/82/ΕΚ) 

1. Ο ΕΟΦ εκδίδει την άδεια παραγωγής μόνο αφού 
βεβαιωθεί, ύστερα από έλεγχο που διεξάγει δια των αρ¬ 
μοδίων οργάνων του, ότι οι πληροφορίες που παρέχονται 
κατ’ εφαρμογή του άρθρου 45 είναι ακριβείς. 

2. Η χορήγηση ή η διατήρηση σε ισχύ της άδειας είναι 
δυνατό να εξαρτάται από την τήρηση ορισμένων υποχρε¬ 
ώσεων, οι οποίες επιβάλλονται είτε κατά τη χορήγησή 
της είτε μεταγενέστερα, προκειμένου να εξασφαλίζεται 
η τήρηση των όρων που προβλέπονται στο άρθρο 45. 

3. Η άδεια ισχύει μόνο για τις εγκαταστάσεις, τα κτη¬ 
νιατρικά φάρμακα και τις φαρμακοτεχνικές μορφές που 
αναφέρονται στην αίτηση. 

Άρθρο 47 

(Άρθρο 47 της Οδηγίας 2001/82/ΕΚ) 

Ο ΕΟΦ χορηγεί την άδεια παραγωγής εντός 90 ημερών 
από την ημερομηνία υποβολής της πλήρους αιτήσεως. 

Άρθρο 48 

(Άρθρο 48 της Οδηγίας 2001/82/ΕΚ) 

Σε περίπτωση που ο κάτοχος της άδειας παρασκευής 
υποβάλει αίτηση τροποποίησης ενός από τα στοιχεία 
που αναφέρονται στο άρθρο 45 πρώτο εδάφιο στοιχεία 
α) και β), η διαδικασία εξέτασης της εν λόγω αίτησης 
δεν υπερβαίνει τις 30 ημέρες. Σε εξαιρετικές περιπτώ¬ 
σεις, η προθεσμία αυτή μπορεί να παρατείνεται έως 90 
ημέρες. 

Άρθρο 49 

(Άρθρο 49 της Οδηγίας 2001/82/ΕΚ) 

Ο ΕΟΦ δύναται να ζητά από τον αιτούντα, συμπληρω¬ 
ματικά πληροφοριακά στοιχεία σε σχέση με τις πληρο¬ 
φορίες που έδωσε κατ’ εφαρμογή του άρθρου 45, καθώς 
και σχετικά με το ειδικευμένο πρόσωπο που αναφέρεται 
στο άρθρο 53. Όταν κάνει χρήση της δυνατότητας αυτής, 
αναστέλλονται οι προθεσμίες που προβλέπονται στα άρ- 

θρα 47 και 48 έως ότου προσκομισθούν τα απαιτούμενα 
συμπληρωματικά στοιχεία. 

Άρθρο 50 

(Άρθρο 50 της Οδηγίας 2001/82/ΕΚ και άρθρο 1 παρά¬ 
γραφος 26 της Οδηγίας 2004/28/ΕΚ) 

Ο κάτοχος της αδείας παραγωγής έχει τουλάχιστον 
τις εξής υποχρεώσεις: 

α) να διαθέτει προσωπικό το οποίο ανταποκρίνεται 
στις νόμιμες απαιτήσεις της κείμενης νομοθεσίας σχε¬ 
τικά με την παραγωγή και τους ελέγχους· 

β) να διαθέτει τα εγκεκριμένα κτηνιατρικά φάρμακα 
σύμφωνα με την κείμενη νομοθεσία. 

γ) να γνωστοποιεί εκ των προτέρων στον ΕΟΦ κάθε 
τροποποίηση που θα ήθελε να επιφέρει σε οποιαδήποτε 
από τις πληροφορίες που έδωσε κατ’ εφαρμογή του άρ¬ 
θρου 45. Σε κάθε περίπτωση, υποχρεούται να ενημερώνει 
αμέσως τον ΕΟΦ για κάθε απρόοπτη αντικατάσταση του 
ειδικευμένου προσώπου που αναφέρεται στο άρθρο 51. 

δ) να παρέχει, οποτεδήποτε, στα αρμόδια όργανα του 
ΕΟΦ, πρόσβαση στις εγκαταστάσεις του. 

ε) να παρέχει στο ειδικευμένο πρόσωπο που αναφέ- 
ρεται στο άρθρο 51 τη δυνατότητα να εκπληρώνει τα 
καθήκοντα του, ιδίως θέτοντας στη διάθεσή του όλα τα 
αναγκαία μέσα. 

στ) να τηρεί τις αρχές και κατευθυντήριες γραμμές 
των κανόνων καλής παραγωγής των φαρμάκων και να 
χρησιμοποιεί ως πρώτες ύλες μόνο δραστικές ουσίες, 
που παράγονται σύμφωνα με τις λεπτομερείς κατευθυ¬ 
ντήριες γραμμές των κανόνων καλής παραγωγής των 
πρώτων υλών, που δημοσιεύει η Επιτροπή, όπως εκά- 
στοτε ισχύουν. 

ζ) να τηρεί αναλυτικό αρχείο όλων των κτηνιατρικών 
φαρμάκων που έχει διαθέσει, συμπεριλαμβανομένων των 
δειγμάτων τους, σύμφωνα με τη κείμενη νομοθεσία της 
χώρας προορισμού τους. Στο αρχείο αυτό πρέπει να 
καταχωρούνται τουλάχιστον τα ακόλουθα στοιχεία κάθε 
συναλλαγής, είτε αυτή γίνεται επί πληρωμή είτε όχι: 

- ημερομηνία, 

- ονομασία του κτηνιατρικού φαρμάκου, 

- χορηγηθείσα ποσότητα, 

- όνομα και διεύθυνση του παραλήπτη, 

- αριθμός παρτίδας. 

Το αρχείο αυτό πρέπει να τηρείται στη διάθεση του 
ΕΟΦ προς έλεγχο, επί 3 τουλάχιστον χρόνια. 

Άρθρο 50α 

(Άρθρο 1 παράγραφος 27 της Οδηγίας 2004/28/ΕΚ) 

1. Για τους σκοπούς της παρούσας υπουργικής από¬ 
φασης, με τον όρο ’παραγωγή δραστικών ουσιών που 
χρησιμοποιούνται ως πρώτες ύλες’ νοείται η πλήρης ή 
μερική παραγωγή ή εισαγωγή μιας δραστικής ουσίας 
που χρησιμοποιείται ως πρώτη ύλη, όπως ορίζεται στο 
Παράρτημα Α, Μέρος 2, Τμήμα Γ, καθώς και οι διάφορες 
μέθοδοι κατάτμησης, συσκευασίας ή παρουσίασης πριν 
από την ενσωμάτωσή της σε ένα κτηνιατρικό φάρμακο, 
συμπεριλαμβανομένων της ανασυσκευασίας ή της επα- 
νασήμανσης, όπως πραγματοποιείται από τον διανομέα 
των πρώτων υλών. 

2. Κάθε τροποποίηση της παραγράφου 1 θεσπίζεται 
σύμφωνα με την διαδικασία του άρθρου 89 παράγραφος 
2 της Οδηγίας 2001/82/ΕΚ. 


Άρθρο 51 

(Άρθρο 52 της Οδηγίας 2001/82/ΕΚ) 

1. Ο κάτοχος της άδειας παραγωγής διαθέτει κατά 
τρόπο μόνιμο και διαρκή τουλάχιστον ένα ειδικευμένο 
πρόσωπο που να ανταποκρίνεται στους όρους που προ- 
βλέπονται στο άρθρο 52, και το οποίο είναι υπεύθυνο, 
ιδίως για την εκπλήρωση των υποχρεώσεων που ορίζο¬ 
νται στο άρθρο 54. 

3. Αν ο κάτοχος της άδειας ανταποκρίνεται προσωπικά 
στους όρους που αναφέρονται στο άρθρο 52, μπορεί 
να αναλάβει ο ίδιος την ευθύνη που αναφέρεται στην 
παράγραφο 1. 

Άρθρο 52 

(Άρθρο 53 της Οδηγίας 2001/82/ΕΚ και άρθρο 1 παρά¬ 
γραφος 29 της Οδηγίας 2004/28/ΕΚ) 

1. Ο ΕΟΦ ελέγχει εάν το ειδικευμένο πρόσωπο που 
αναφέρεται στο άρθρο 51 παράγραφος 1, πληροί τις 
προϋποθέσεις αναφορικά με τα προσόντα που ορίζονται 
στις παραγράφους 2 και 3. 

2. Το ειδικευμένο πρόσωπο πρέπει να διαθέτει πτυχίο, 
πιστοποιητικό ή άλλο τίτλο σπουδών που χορηγείται 
μετά από κύκλο πανεπιστημιακών σπουδών, - ή άλλο 
ισοδύναμο κύκλο σπουδών, αναγνωρισμένο στην Χώρα 
- με ελάχιστη διάρκεια τέσσερα έτη θεωρητικής και 
πρακτικής διδασκαλίας σε ένα από τους ακόλουθους 
επιστημονικούς κλάδους: φαρμακευτική, ιατρική, κτηνι¬ 
ατρική, χημεία, φαρμακευτική χημεία και φαρμακευτική 
τεχνολογία, βιολογία. 

Η ελάχιστη διάρκεια του κύκλου πανεπιστημιακών 
σπουδών μπορεί να είναι τρισήμισι έτη, όταν ακολουθεί¬ 
ται από περίοδο θεωρητικής και πρακτικής εκπαιδεύσε- 
ως διάρκειας ενός τουλάχιστον έτους, και περιλαμβάνει 
περίοδο πρακτικής ασκήσεως τουλάχιστον έξι μηνών 
σε φαρμακείο ανοιχτό για το κοινό, ο δε κύκλος αυτός 
περατώνεται με εξετάσεις πανεπιστημιακού επιπέδου. 

Σε περίπτωση που συνυπάρχουν δύο κύκλοι πανεπι¬ 
στημιακών σπουδών ή ισότιμοι κύκλοι σπουδών, αναγνω¬ 
ρισμένοι στην Χώρα, από τους οποίους ο ένας διαρκεί 
τέσσερα χρόνια και ο άλλος τρία χρόνια, θεωρείται ότι 
το πτυχίο, το πιστοποιητικό ή άλλος τίτλος σπουδών του 
τριετούς κύκλου πανεπιστημιακών σπουδών ή αναγνωρι¬ 
σμένου ισότιμου κύκλου σπουδών, πληρούν τις προϋπο¬ 
θέσεις ως προς τη διάρκεια που αναφέρεται στο πρώτο 
εδάφιο, εφόσον τα πτυχία, τα πιστοποιητικά ή άλλοι τίτ¬ 
λοι σπουδών των δύο κύκλων σπουδών αναγνωρίζονται 
ως ισότιμα στην Χώρα. 

Ο κύκλος σπουδών περιλαμβάνει θεωρητική και πρα¬ 
κτική διδασκαλία σχετικά με τα ακόλουθα τουλάχιστον 
βασικά αντικείμενα: 

- πειραματική φυσική, 

- γενική και ανόργανη χημεία, 

- οργανική χημεία, 

- αναλυτική χημεία, 

- φαρμακευτική χημεία, συμπεριλαμβανομένης της ανα- 
λύσεως των φαρμάκων, 

- γενική και εφαρμοσμένη (ιατρική) βιοχημεία, 

- φυσιολογία, 

- μικροβιολογία, 

- φαρμακολογία, 

- φαρμακευτική τεχνολογία, 

- τοξικολογία, 

- φαρμακογνωσία (μελέτη της σύνθεσης και της δρά¬ 
σης των δραστικών φυσικών ουσιών, φυτικής ή ζωικής 
προέλευσης). 

Η διδασκαλία των αντικειμένων αυτών πρέπει να κα- 
τανέμεται κατά τέτοιον τρόπο που να επιτρέπει στον 
ενδιαφερόμενο να αναλάβει τις υποχρεώσεις οι οποίες 
καθορίζονται στο άρθρο 54. 

Εφόσον ορισμένα πτυχία, πιστοποιητικά ή άλλοι τίτλοι 
σπουδών, που αναφέρονται στο πρώτο εδάφιο, δεν πλη¬ 
ρούν τα κριτήρια που καθορίζονται παραπάνω, ο ΕΟΦ 
βεβαιώνεται με κάθε πρόσφορο μέσο, ότι ο ενδιαφερό¬ 
μενος αποδεικνύει ότι κατέχει, για τα εν λόγω θέματα, 
τις αναγκαίες γνώσεις για την παραγωγή και τον έλεγχο 
κτηνιατρικών φαρμάκων. 

3. Το ειδικευμένο πρόσωπο πρέπει να έχει πρακτική 
άσκηση επί δύο τουλάχιστον χρόνια, σε μια ή περισ¬ 
σότερες επιχειρήσεις που έχουν άδεια παραγωγής, σε 
δραστηριότητες ποιοτικής αναλύσεως των φαρμάκων, 
ποσοτικής αναλύσεως των δραστικών ουσιών, καθώς και 
σε δοκιμασίες και επαληθεύσεις που είναι απαραίτητες 
για την εξασφάλιση της ποιότητας των κτηνιατρικών 
φαρμάκων. 

Η διάρκεια της πρακτικής ασκήσεως μπορεί να μειω¬ 
θεί κατά ένα χρόνο, εφόσον ο πανεπιστημιακός κύκλος 
σπουδών διαρκεί πέντε τουλάχιστον χρόνια, και κατά 
ενάμισι χρόνο, εφ’ όσον ο κύκλος αυτός διαρκεί έξι του¬ 
λάχιστον χρόνια. 

Άρθρο 53 

(Άρθρο 54 της Οδηγίας 2001/82/ΕΚ και άρθρο 1 παρά¬ 
γραφος 30 της Οδηγίας 2004/28/ΕΚ) 

1. Πρόσωπο που ασκεί σε κράτος μέλος τις δραστη¬ 
ριότητες του προσώπου που αναφέρεται στο άρθρο 
51, παράγραφος 1, κατά το χρόνο ενάρξεως ισχύος της 
οδηγίας 81/851/ΕΟΚ (ΕΕΙ_ 317/6.11.1981), χωρίς να πληροί 
τις προϋποθέσεις του άρθρου 52, θεωρείται ότι έχει τα 
προσόντα για να εξακολουθήσει να ασκεί τις δραστηρι¬ 
ότητες αυτές στην Κοινότητα. 

2. Ο κάτοχος πτυχίου, πιστοποιητικού ή άλλου τίτλου 
σπουδών που χορηγείται μετά από κύκλο πανεπιστημι¬ 
ακών σπουδών- ή κύκλου σπουδών που αναγνωρίζεται 
ως ισότιμος στην Ελλάδα - σε επιστημονικό τομέα ο 
οποίος του παρέχει τη δυνατότητα να ασκεί τις δρα¬ 
στηριότητες του προσώπου που αναφέρεται στο άρθρο 
51 σύμφωνα με την ελληνική νομοθεσία, μπορεί, εφόσον 
άρχισε την εκπαίδευσή του πριν από την 9η Οκτωβρίου 
1981, να θεωρηθεί ότι έχει τα κατάλληλα προσόντα για 
να αναλάβει τα καθήκοντα του προσώπου που αναφέ- 
ρεται στο άρθρο 51, με την προϋπόθεση ότι θα έχει 
προηγουμένως ασκήσει, πριν από την 9η Οκτωβρίου 1991 
και επί δύο τουλάχιστον έτη, τα ακόλουθα καθήκοντα σε 
μία ή περισσότερες επιχειρήσεις με άδεια παραγωγής: 
δραστηριότητες επιβλέψεως παραγωγής ή/ και δραστη¬ 
ριότητες ποιοτικής και ποσοτικής αναλύσεως δραστικών 
ουσιών, καθώς και δοκιμασίες και επαληθεύσεις υπό την 
άμεση επίβλεψη ενός ατόμου σύμφωνα με το άρθρο 51, 
προκειμένου να εξασφαλισθεί η ποιότητα των κτηνια¬ 
τρικών φαρμάκων. 

Αν ο ενδιαφερόμενος έχει αποκτήσει την πρακτική 
άσκηση που αναφέρεται στο προηγούμενο εδάφιο πριν 
από την 9η Οκτωβρίου 1971, απαιτείται ένας συμπληρω¬ 
ματικός χρόνος πρακτικής άσκησης που να ανταποκρίνε- 
ται στους όρους που αναφέρονται στο πρώτο εδάφιο και 


να έχει πραγματοποιηθεί αμέσως πριν από την ανάληψη 
αυτών των καθηκόντων. 

Άρθρο 54 

(Άρθρο 55 της Οδηγίας 2001/82/ΕΚ και άρθρο 1 παρά¬ 
γραφος 31 της Οδηγίας 2004/28/ΕΚ) 

1. Το ειδικευμένο πρόσωπο το οποίο αναφέρεται στο 
άρθρο 51, με την επιφύλαξη των σχέσεών του με τον κά¬ 
τοχο της άδειας παραγωγής, είναι υπεύθυνο, στα πλαίσια 
των διαδικασιών που αναφέρονται στο άρθρο 55, για τη 
διασφάλιση των ακόλουθων όρων: 

α) στην περίπτωση κτηνιατρικών φαρμάκων που έχουν 
παρασκευασθεί στην Χώρα, η κάθε παρτίδα των φαρ¬ 
μάκων αυτών να έχει παρασκευασθεί και ελεγχθεί σύμ¬ 
φωνα με την ισχύουσα νομοθεσία και με τήρηση των 
προϋποθέσεων που απαιτούνται για τη χορήγηση της 
άδειας κυκλοφορίας. 

β) Στην περίπτωση κτηνιατρικών φαρμάκων προέλευ¬ 
σης τρίτων χωρών, ακόμη και εάν παράγονται εντός της 
Κοινότητας, κάθε εισαγόμενη παρτίδα παραγωγής να 
έχει υποβληθεί, σε ένα κράτος μέλος, σε πλήρη ποιοτική 
και ποσοτική ανάλυση τουλάχιστον όλων των δραστι¬ 
κών ουσιών, και όλες τις άλλες δοκιμές ή ελέγχους που 
είναι αναγκαίοι για να εξασφαλισθεί η ποιότητα των 
κτηνιατρικών φαρμάκων, σύμφωνα με τις απαιτήσεις της 
άδειας κυκλοφορίας. 

Οι παρτίδες των κτηνιατρικών φαρμάκων, που έχουν 
ελεγχθεί κατ’ αυτόν τον τρόπο σε ένα κράτος μέλος, 
απαλλάσσονται από τους παραπάνω ελέγχους όταν τί¬ 
θενται σε κυκλοφορία στη χώρα, εφ’ όσον συνοδεύονται 
από εκθέσεις ελέγχου με υπογραφή του ειδικευμένου 
προσώπου. 

2. Στην περίπτωση κτηνιατρικών φαρμάκων που εισά- 
γονται από τρίτη χώρα, εφόσον μεταξύ της Κοινότητας 
και της χώρας εξαγωγής έχουν συναφθεί κατάλληλες 
συμφωνίες που να διασφαλίζουν ότι ο παραγωγός του 
κτηνιατρικού φαρμάκου εφαρμόζει πρότυπα κανόνων 
καλής παραγωγής τουλάχιστον ισοδύναμα με τα πρότυ¬ 
πα της Κοινότητας και ότι οι έλεγχοι που αναφέρονται 
στην παράγραφο 1, πρώτο εδάφιο, στοιχείο β) έχουν δι- 
ενεργηθεί στη χώρα εξαγωγής, το ειδικευμένο πρόσωπο 
μπορεί να απαλλαγεί από την ευθύνη για τη διεξαγωγή 
των ελέγχων αυτών. 

3. Σε κάθε περίπτωση, και ειδικότερα όταν τα κτηνι¬ 
ατρικά φάρμακα απελευθερώνονται προς πώληση, το 
ειδικευμένο πρόσωπο πρέπει να βεβαιώνει σε μητρώο ή 
σε ισοδύναμο έγγραφο που προβλέπεται για το σκοπό 
αυτό ότι κάθε παρτίδα παραγωγής ανταποκρίνεται στις 
διατάξεις του παρόντος άρθρου. Το μητρώο αυτό ή το 
αντίστοιχο έγγραφο ενημερώνονται τακτικά, ανάλογα 
με τις πράξεις που εκτελούνται και είναι στη διάθεση 
των αρμοδίων οργάνων του ΕΟΦ για μια περίοδο του¬ 
λάχιστον 5 ετών. 

4. Η τήρηση των άνω προϋποθέσεων υπόκειται στον 
έλεγχο του ΕΟΦ. 

Άρθρο 55 

(Άρθρο 56 της Οδηγίας 2001/82/ΕΚ) 

1. Το ειδικευμένο πρόσωπο για την εκπλήρωση των 
υποχρεώσεων που αναφέρονται στο άρθρο 51, οφείλει 
να τηρεί τους κανόνες επαγγελματικής δεοντολογίας. Ο 
ΕΟΦ λαμβάνει τα κατάλληλα διοικητικά μέτρα, εκδίδει 
εγκυκλίους επαγγελματικής δεοντολογίας και εποπτεύει 

την υπαγωγή του ειδικευμένου προσώπου στους κανόνες 
επαγγελματικής δεοντολογίας. 

2. Εφόσον εναντίον του ειδικευμένου προσώπου εκκρε- 
μεί διοικητική ή πειθαρχική διαδικασία για ολική ή μερική 
αδυναμία εκπλήρωσης των καθηκόντων και υποχρεώσε- 
ών του ή για πλημμελή εκπλήρωση αυτών, ο ΕΟΦ δύναται 
να απαγορεύει προσωρινά στο ειδικευμένο πρόσωπο 
να ασκεί τις δραστηριότητες που προβλέπονται στην 
παρούσα απόφαση. 

Άρθρο 56 

(Άρθρο 57 της Οδηγίας 2001/82/ΕΚ) 

Οι διατάξεις του παρόντος Μέρους εφαρμόζονται και 
στα ομοιοπαθητικά κτηνιατρικά φάρμακα. 

ΜΕΡΟΣ V 

ΕΠΙΣΗΜΑΝΣΗ ΚΑΙ ΦΥΛΛΟ ΟΔΗΓΙΩΝ ΧΡΗΣΗΣ 

Άρθρο 57 

(Άρθρο 58 της Οδηγίας 2001/82/ΕΚ και άρθρο 1 παρά¬ 
γραφος 32 της Οδηγίας 2004/28/ΕΚ) 

1. Με την επιφύλαξη των περιπτώσεων των κτηνιατρι¬ 
κών φαρμάκων που αναφέρονται στο άρθρο 18 παρά¬ 
γραφος 1, οι στοιχειώδεις συσκευασίες και οι εξωτερικές 
συσκευασίες των κτηνιατρικών φαρμάκων εγκρίνονται 
από τον ΕΟΦ. Στις συσκευασίες αναγράφονται με ευ¬ 
ανάγνωστους χαρακτήρες οι ακόλουθες πληροφορίες, 
σύμφωνα με τα πληροφοριακά στοιχεία και έγγραφα που 
υποβάλλονται δυνάμει των άρθρων 13 έως 14δ και την 
περίληψη των χαρακτηριστικών του προϊόντος: 

α) η ονομασία του φαρμάκου, ακολουθούμενη από τη 
περιεκτικότητα και τη φαρμακοτεχνική μορφή του. Η 
κοινόχρηστη ονομασία αναγράφεται εάν το φάρμακο 
περιέχει μία μόνον δραστική ουσία και η ονομασία του 
είναι επινοημένη, 

β) η ποιοτική και ποσοτική τους σύνθεση σε δραστικές 
ουσίες ανά μονάδα δόσης ή ανάλογα με τη μορφή χο¬ 
ρήγησης για καθορισμένο όγκο ή βάρος, με χρήση των 
κοινόχρηστων ονομασιών, 
γ) ο αριθμός της παρτίδας παραγωγής 1 
δ) ο αριθμός της άδειας κυκλοφορίας 1 
ε) το όνομα ή η εταιρική επωνυμία και η διεύθυνση 
μόνιμης κατοικίας ή έδρας του κατόχου της άδειας κυ¬ 
κλοφορίας και, κατά περίπτωση, του αντιπροσώπου που 
ορίζεται από τον κάτοχο της άδειας κυκλοφορίας, 
στ) τα είδη ζώων για τα οποία προορίζεται το κτη¬ 
νιατρικό φάρμακο, ο τρόπος και, εφόσον απαιτείται, η 
οδός χορήγησης. Πρέπει να προβλέπεται χώρος για να 
αναγράφεται και η συνταγογραφούμενη δόση, 
ζ) ο χρόνος αναμονής για τα κτηνιατρικά φάρμακα 
τα οποία προορίζονται για ζώα παραγωγής τροφίμων, 
για όλα τα σχετικά είδη και για τα διάφορα τρόφιμα 
(κρέας, εδώδιμοι ιστοί, αυγά, γάλα, μέλι), συμπεριλαμ¬ 
βανομένων εκείνων για τα οποία ο χρόνος αναμονής 
είναι μηδενικός, 

η) η ημερομηνία λήξης, ολογράφως 1 
θ) ειδικές προφυλάξεις για τη διατήρηση του φαρμά¬ 
κου, εφόσον χρειάζεται 1 

ι) οι ειδικές προφυλάξεις για την αποκομιδή αχρησι- 
μοποίητων φαρμάκων ή υπολειμμάτων που προέρχονται 
από κτηνιατρικά φάρμακα, όπου απαιτείται, καθώς και 
μνεία των κατάλληλων υπαρχόντων συστημάτων συλ¬ 
λογής. 


κ) οι πληροφορίες που επιβάλλονται δυνάμει του άρ¬ 
θρου 27 παράγραφος 1, εφόσον χρειάζεται 1 

λ) η ένδειξη «μόνο για κτηνιατρική χρήση - χορηγείται 
μόνον κατόπιν κτηνιατρικής συνταγής». 

2. Η φαρμακοτεχνική μορφή και το περιεχόμενο σε 
βάρος, όγκο ή μονάδες δόσεως, εμφαίνονται μόνο στην 
εξωτερική συσκευασία. 

3. Οι διατάξεις του Παραρτήματος Α', Τμήμα I, Μέρος I 
εφαρμόζονται στις πληροφορίες που αναφέρονται στην 
παράγραφο 1 στοιχείο β) εφόσον αφορούν στην ποιοτική 
και ποσοτική σύνθεση σε δραστικές ουσίες των κτηνια¬ 
τρικών φαρμάκων. 

4. Τα στοιχεία, που προβλέπονται στην παράγραφο 1 
στοιχεία στ) έως λ) αναγράφονται υποχρεωτικά στην 
εξωτερική συσκευασία και στον περιέκτη του κτηνιατρι¬ 
κού φαρμάκου στην ελληνική γλώσσα. 

5. Όσον αφορά τα φάρμακα για τα οποία έχει εκδοθεί 
άδεια κυκλοφορίας δυνάμει του Κανονισμού (ΕΚ) αριθμ. 
726/2004, ο ΕΟΦ δύναται να επιβάλλει να αναγράφονται 
στην εξωτερική συσκευασία συμπληρωματικές πληρο¬ 
φορίες σχετικά με τη διάθεση, την κατοχή, την πώληση 
ή τα τυχόν αναγκαία προληπτικά μέτρα, εφόσον οι εν 
λόγω πληροφορίες δεν αντίκεινται προς την κοινοτική 
νομοθεσία ή τους όρους της άδειας κυκλοφορίας και 
δεν έχουν κανέναν χαρακτήρα διαφήμισης. 

Οι εν λόγω συμπληρωματικές πληροφορίες αναγρά¬ 
φονται εντός πλαισίου με μπλε περίγραμμα, ώστε να 
διαχωρίζονται σαφώς από τις πληροφορίες που αναφέ- 
ρονται στην παράγραφο 1. 

Άρθρο 58 

(Άρθρο 59 της Οδηγίας 2001/82/ΕΚ και άρθρο 1 παρά¬ 
γραφος 33 της Οδηγίας 2004/28/ΕΚ) 

1. Όταν πρόκειται για αμπούλες, οι πληροφορίες που 
αναφέρονται στο άρθρο 57 παράγραφος 1, αναγράφονται 
στην εξωτερική συσκευασία. Στη στοιχειώδη συσκευασία 
αναγράφονται υποχρεωτικά οι ακόλουθες πληροφορίες: 

- ονομασία του κτηνιατρικού φαρμάκου, 

- ποσοτική σύνθεση των δραστικών ουσιών, 

- οδός χορήγησης, 

- αριθμός της παρτίδας παραγωγής, 

- ημερομηνία λήξης, 

- ένδειξη «για κτηνιατρική χρήση μόνο». 

2. Στις μικρές στοιχειώδεις συσκευασίες, εκτός από τις 
αμπούλες, που περιέχουν μόνο μία δόση χρήσης και στις 
οποίες είναι αδύνατον να αναγραφούν οι πληροφορίες 
που προβλέπονται στην παράγραφο 1, οι απαιτήσεις του 
άρθρου 57 παράγραφοι 1,2 και 3 εφαρμόζονται μόνο για 
την εξωτερική συσκευασία. 

3. Οι πληροφορίες που προβλέπονται στην παράγραφο 
1 τρίτη και έκτη περίπτωση, αναγράφονται στην εξωτε¬ 
ρική συσκευασία και στη στοιχειώδη συσκευασία των 
φαρμάκων στην ελληνική γλώσσα. 

Άρθρο 59 

(Άρθρο 60 Οδηγίας 2001/82/ΕΚ όπως αντικαταστά- 

θηκε από το άρθρο 1 παράγραφος 34 της Οδηγίας 
2004/28/ΕΚ) 

Σε περίπτωση που δεν υπάρχει εξωτερική συσκευασία, 
όλες οι υποχρεωτικά αναγραφόμενες στην εξωτερική 
συσκευασία πληροφορίες, δυνάμει των άρθρων 57 και 
58, αναγράφονται στη στοιχειώδη συσκευασία. 

Άρθρο 60 

(Άρθρο 61 της Οδηγίας 2001/82/ΕΚ και άρθρο 1 παρά¬ 
γραφος 35 της Οδηγίας 2004/28/ΕΚ) 

1. Στη συσκευασία του κτηνιατρικού φαρμάκου εσω¬ 
κλείεται υποχρεωτικά φύλλο οδηγιών χρήσης, εκτός εάν 
όλες οι πληροφορίες που απαιτούνται από το παρόν άρ¬ 
θρο μπορούν να τεθούν στη στοιχειώδη συσκευασία και 
στις εξωτερικές συσκευασίες. Το φύλλο οδηγιών χρήσης 
αφορά μόνο στο συγκεκριμένο κτηνιατρικό φάρμακο το 
οποίο συνοδεύει και συντάσσεται στην ελληνική γλώσσα, 
με κατανοητό από το ευρύ κοινό τρόπο. 

Το πρώτο εδάφιο δεν εμποδίζει το φύλλο οδηγιών 
χρήσης να περιέχει περισσότερες από μία γλώσσες, 
εφόσον οι παρεχόμενες πληροφορίες είναι οι ίδιες σε 
όλες τις γλώσσες. 

2. Ο ΕΟΦ εγκρίνει το φύλλο οδηγιών χρήσης. Τα φύλλα 
οδηγιών χρήσης περιλαμβάνουν τουλάχιστον τις ακόλου¬ 
θες πληροφορίες, με την ακόλουθη σειρά, σύμφωνα με τα 
πληροφοριακά στοιχεία και έγγραφα που υποβάλλονται 
δυνάμει των άρθρων 13 έως 14δ και την εγκεκριμένη 
περίληψη των χαρακτηριστικών του προϊόντος: 

α) όνομα ή εταιρική επωνυμία και διεύθυνση μόνιμης 
κατοικίας ή έδρας του κατόχου της άδειας κυκλοφορίας 
και του παραγωγού και, κατά περίπτωση, του αντιπρο¬ 
σώπου του κατόχου της άδειας κυκλοφορίας, 
β) ονομασία του κτηνιατρικού φαρμάκου ακολουθού¬ 
μενη από την περιεκτικότητα και τη φαρμακοτεχνική 
μορφή του. Η κοινόχρηστη ονομασία αναγράφεται εάν 
το φάρμακο περιέχει μία μόνον δραστική ουσία και η 
ονομασία του είναι επινοημένη (φανταστική). Όταν το 
φάρμακο εγκρίνεται με τη διαδικασία των άρθρων 32 
έως 43 με διαφορετικές ονομασίες στα ενδιαφερόμενο 
κράτη μέλη, περιλαμβάνουν και κατάλογο των ονομασιών 
που εγκρίνονται σε κάθε κράτος μέλος, 
γ) θεραπευτικές ενδείξεις, 

δ) αντενδείξεις και ανεπιθύμητες ενέργειες, εφόσον οι 
πληροφορίες αυτές είναι αναγκαίες για τη χρήση του 
κτηνιατρικού φαρμάκου, 

ε) ένδειξη των διαφόρων ειδών ζώων για τα οποία 
προορίζεται το κτηνιατρικό φάρμακο, δοσολογία για το 
κάθε είδος, τρόπος και οδός χορήγησης, οδηγίες για 
σωστή χορήγηση, όπου απαιτείται, 
στ) ο χρόνος αναμονής έστω και αν είναι μηδενικός, 
για τα κτηνιατρικά φάρμακα που χορηγούνται στα ζώα 
παραγωγής τροφίμων, 

ζ) ειδικές προφυλάξεις για τη διατήρηση, όπου απαι¬ 
τείται, 

η) πληροφορίες που επιβάλλονται δυνάμει του άρθρου 
27 πρώτη παράγραφος, όπου απαιτείται, 
θ) οι ειδικές προειδοποιήσεις για την εξάλειψη των 
τυχόν αχρησιμοποίητων προϊόντων ή των υπολειμμάτων 
που προέρχονται από τα κτηνιατρικά φάρμακα. 

Άρθρο 61 

(Άρθρο 62 Οδηγίας 2001/82/ΕΚ όπως αντικαταστάθηκε 
από το άρθρο 1 παράγραφος 36 της Οδηγίας 
2004/28/ΕΚ) 

Σε περίπτωση μη τήρησης των διατάξεων του παρό¬ 
ντος Μέρους, ο ΕΟΦ δύναται να αναστέλλει ή να ανα¬ 
καλεί την άδεια κυκλοφορίας, αν ο ενδιαφερόμενος δεν 
συμμορφώνεται καίτοι κλήθηκε προς τούτο εγγράφως. 


Άρθρο 62 

(Άρθρο 63 της Οδηγίας 2001/82/ΕΚ) 

Οι διατάξεις του παρόντος Μέρους δεν θίγουν τις νό¬ 
μιμες απαιτήσεις σχετικά με τους όρους διάθεσης στο 
κοινό, τον καθορισμό της τιμής των φαρμάκων κτηνι¬ 
ατρικής χρήσης και τα δικαιώματα της βιομηχανικής 
ιδιοκτησίας. 

Άρθρο 63 

(Άρθρο 64 της Οδηγίας 2001/82/ΕΚ και άρθρο 1 παρά¬ 
γραφος 37 της Οδηγίας 2004/28/ΕΚ) 

1. Με την επιφύλαξη της τήρησης των διατάξεων της 
παραγράφου 2, η επισήμανση των ομοιοπαθητικών κτη¬ 
νιατρικών φαρμάκων διέπεται από τις διατάξεις του πα¬ 
ρόντος Μέρους. Στην επισήμανση των φαρμάκων αυτών 
αναγράφεται υποχρεωτικά η ένδειξη «ομοιοπαθητικό 
φάρμακο για κτηνιατρική χρήση», με ευδιάκριτους και 
ευανάγνωστους χαρακτήρες. 

2 Στην περίπτωση των ομοιοπαθητικών κτηνιατρικών 
φαρμάκων που υπόκεινται στην ειδική απλουστευμένη 
διαδικασία έγκρισης, εκτός από την εμφανή ένδειξη 
όμοιοπαθητικό κτηνιατρικό φάρμακο χωρίς εγκεκριμέ¬ 
νες θεραπευτικές ενδείξεις 1 , η επισήμανση και, ενδεχο¬ 
μένως, το φύλλο οδηγιών χρήσης των ομοιοπαθητικών 
κτηνιατρικών φαρμάκων που αναφέρονται στο άρθρο 18 
παράγραφος 1 περιλαμβάνουν υποχρεωτικά τις ακόλου¬ 
θες πληροφορίες: 

- την επιστημονική ονομασία της ή των πηγών, συ- 
νοδευόμενη από το βαθμό αραίωσης, με τα σύμβολά 
της χρησιμοποιούμενης φαρμακοποιίας σύμφωνα με το 
άρθρο 2 σημείο 6. Εάν το ομοιοπαθητικό κτηνιατρικό 
φάρμακο αποτελείται από περισσότερες της μιας πη¬ 
γές, η επισήμανση μπορεί να αναφέρει μια επινοημένη 
ονομασία επιπλέον των επιστημονικών ονομασιών των 
πηγών. 

- όνομα ή εταιρική επωνυμία και διεύθυνση της έδρας 
του κατόχου της άδειας κυκλοφορίας και ενδεχομένως, 
του παρασκευαστή, 

- τον τρόπο χορήγησης και, εφόσον απαιτείται, την 
οδό χορήγησης, 

- την ημερομηνία λήξης, με τρόπο σαφή (μήνας, 
έτος), 

- τη φαρμακοτεχνική μορφή, 

- το περιεχόμενο της εμπορικής συσκευασίας 

- τις ειδικές προφυλάξεις για την αποθήκευση, όπου 
απαιτείται, 

- τα είδη ζώων για τα οποία προορίζεται, 

- ειδική προειδοποίηση για το φάρμακο, όπου απαι¬ 
τείται, 

- τον αριθμό της παρτίδας παραγωγής, 

- τον αριθμό καταχώρησης. 

ΜΕΡΟΣ VI 

ΚΑΤΟΧΗ, ΕΜΠΟΡΙΑ ΚΑΙ ΧΟΡΗΓΗΣΗ ΚΤΗΝΙΑΤΡΙΚΩΝ 
ΦΑΡΜΑΚΩΝ 

Άρθρο 64 

(Άρθρο 65 της Οδηγίας 2001/82/ΕΚ και άρθρο 1 παρά¬ 
γραφος 39 της Οδηγίας 2004/28/ΕΚ) 

1. Η χονδρική πώληση των κτηνιατρικών φαρμάκων 
επιτρέπεται μόνο ύστερα από άδεια, η οποία ισχύει για 
πέντε έτη από τη χορήγησή της. Η άδεια χονδρικής πώ- 

λησης κτηνιατρικών φαρμάκων χορηγείται από την κατά 
τόπο αρμόδια Κτηνιατρική Υπηρεσία της Νομαρχιακής 
Αυτοδιοίκησης εντός 90 ημερών από την παραλαβή πλή¬ 
ρους αίτησης του ενδιαφερομένου. 

Δεν εμπίπτει στον ορισμό της χονδρικής πώλησης η 
προμήθεια μικρών ποσοτήτων κτηνιατρικών φαρμάκων 
από έναν έμπορο λιανικής πώλησης σε άλλον. 

2. Για να λάβει την άδεια χονδρικής πώλησης, ο αϊτών 
πρέπει να διαθέτει: 

I. Υπεύθυνο επιστήμονα ο οποίος να πληροί τα κά¬ 
τωθι: 

α) Ελληνική ιθαγένεια ή υπηκοότητα ενός κράτους μέ¬ 
λους της ΕΕ 

β) Πτυχίο Φαρμακευτικής ή Κτηνιατρικής και άδεια 
ασκήσεως επαγγέλματος 

γ) να έχει εκπληρώσει τις στρατιωτικές υποχρεώσεις 
του ή να έχει νομίμως απαλλαγεί από αυτές 

δ) να μην έχει καταδικασθεί αμετάκλητα σε οποια¬ 
δήποτε ποινή για κλοπή, υπεξαίρεση, απάτη, εκβίαση, 
πλαστογραφία, εγκλήματα κατά των ηθών, συκοφαντική 
δυσφήμιση για πράξεις που έχουν σχέση με την άσκη¬ 
ση του φαρμακευτικού ή κτηνιατρικού επαγγέλματος, 
κιβδηλεία, παραχάραξη, παράβαση των διατάξεων του 
άρθρου 5 του ν. 1729/1987 (ΦΕΚ 144Α) και καθ' υποτροπή 
του άρθρου 11 του ίδιου νόμου ή να μην έχει καταδικα- 
σθεί αμετάκλητα για ή καθ' υποτροπή για πλημμέλημα 
για το οποίο επεβλήθη η στέρηση των πολιτικών του 
δικαιωμάτων ή να μην έχει παραπεμφθεί με αμετάκλητο 
βούλευμα για κάποιο από τα παραπάνω αδικήματα. 

ε) να μην κατέχει έμμισθη θέση στο Δημόσιο ή σε 
νομικό πρόσωπο δημοσίου ή ιδιωτικού δικαίου. 

II. Κατάλληλους και επαρκείς χώρους και εξοπλισμό, 
ήτοι: 

α) ισόγειο κατάστημα διαστάσεων τουλάχιστον 40 

τ.μ. 

β) ιδιαίτερη αίθουσα αποθήκευσης σε άμεση επικοινω¬ 
νία με το ισόγειο κατάστημα, κατάλληλη για την αποθή¬ 
κευση επαρκών ποσοτήτων κτηνιατρικών φαρμακευτικών 
προϊόντων 

γ) να διαθέτει κατάλληλο φυσικό ή τεχνητό φωτισμό, 
θερμοκρασία, αερισμό και ύψος σύμφωνα με τον ΓΟΚ 

δ) να πληροί όλες τις προϋποθέσεις του Υγειονομικού 
Κανονισμού ως προς την ύδρευση, αποχέτευση, χώρους 
υγιεινής, κλπ. 

ε) να διαθέτει σύστημα πυρασφάλειας ή επαρκή μέσα 
πυρόσβεσης 

στ) να διαθέτει ηλεκτρικό ψυγείο για τη συντήρηση 
των ευπαθών στη συνήθη θερμοκρασία προϊόντων π.χ. 
εμβόλια κλπ. 

ζ) εφόσον στο κατάστημα διακινούνται και φάρμακα 
ανθρώπινης χρήσης, οι προβλεπόμενοι χώροι πρέπει να 
διαχωρίζονται σαφώς. 

III. Δικαιολογητικά 

Η αίτηση του ενδιαφερομένου της παρ. 1 για τη χορή¬ 
γηση άδειας χονδρικής πώλησης κτηνιατρικών φαρμα¬ 
κευτικών προϊόντων πρέπει να συνοδεύεται από τα εξής 
δικαιολογητικά: 

α) Βεβαίωση της οικείας πολεοδομικής αρχής ότι το 
κατάστημα δεν είναι αυθαίρετο και δεν περιλαμβάνει 
αυθαίρετες κατασκευές ή προσθήκες, καθώς και ότι επι¬ 
τρέπεται η συγκεκριμένη χρήση. 

β) Αντίγραφο θεωρημένου από την αρμόδια Δ.Ο.Υ. 
συμφωνητικού μίσθωσης του καταστήματος ή τίτλου 


κτήσης του ενδιαφερομένου και πιστοποιητικό μεταγρα¬ 
φής του. 

γ) Βεβαίωση της οικείας Πυροσβεστικής Υπηρεσίας ότι 
το κατάστημα διαθέτει σύστημα πυρασφάλειας ή επαρκή 
μέσα πυρόσβεσης. 

δ) Σχέδιο κάτοψης του καταστήματος με τις διαστά¬ 
σεις του. 

3. Ο κάτοχος της άδειας χονδρικής πώλησης οφείλει 
να τηρεί λεπτομερή μητρώα στα οποία καταγράφονται, 
για κάθε πράξη εισόδου ή εξόδου, τουλάχιστον οι ακό¬ 
λουθες πληροφορίες: 

α) ημερομηνία· 

β) ακριβής περιγραφή του κτηνιατρικού φαρμάκου· 
γ) αριθμός παρτίδας παραγωγής, ημερομηνία λήξης- 
δ) ποσότητα που παραλήφθηκε ή παραδόθηκε· 
ε) όνομα και διεύθυνση του προμηθευτή ή του παρα¬ 
λήπτη. 

Τουλάχιστον μία φορά κάθε χρόνο, διενεργεί λεπτο¬ 
μερή έλεγχο για την αντιπαραβολή του καταλόγου ει¬ 
σόδου και εξόδου φαρμάκων με το υπάρχον απόθεμα 
φαρμάκων. Γ ια οποιαδήποτε τυχόν διαφορά συντάσσει 
σχετική έκθεση. 

Τα λογιστικά αυτά στοιχεία παραμένουν στην διάθεση 
των Κτηνιατρικών Υπηρεσιών των Νομαρχιακών Αυτο¬ 
διοικήσεων ή του ΕΟΦ προς διεξαγωγή του σχετικού 
ελέγχου, επί τρία τουλάχιστον έτη. 

3α. Ο κάτοχος άδειας χονδρικής πώλησης πρέπει να 
διαθέτει σχέδιο επείγουσας δράσης το οποίο να δια¬ 
σφαλίζει την αποτελεσματική εφαρμογή κάθε απόφασης 
απόσυρσης από την αγορά η οποία διατάσσεται από τον 
ΕΟΦ ή διενεργείται σε συνεργασία με τον παραγωγό 
του συγκεκριμένου φαρμάκου ή τον κάτοχο της άδειας 
κυκλοφορίας. 

4. Τα καταστήματα χονδρικής πώλησης που διαθέτουν 
την άδεια της παρ. 1 και οι κάτοχοι αδείας κυκλοφορίας 
κτηνιατρικών φαρμακευτικών προϊόντων, διαθέτουν τα 
προϊόντα τους σε χονδρική τιμή και μόνο, αποκλεισμένης 
της λιανικής πώλησης και μόνο: 

α) στο Δημόσιο και ΝΠΔΔ 

β) στα καταστήματα χονδρικής πώλησης κτηνιατρικών 
φαρμάκων, που λειτουργούν νόμιμα 
γ) στα φαρμακεία και καταστήματα λιανικής πώλησης 
κτηνιατρικών φαρμάκων, που λειτουργούν νόμιμα. 

δ) στις κτηνοτροφικές μονάδες με την προϋπόθεση ότι 
τα προϊόντα που αγοράζουν προορίζονται αποκλειστικά 
για τα ζώα της μονάδας τους, με ρητή απαγόρευση της 
εμπορίας τους και με τον όρο να έχουν υπεύθυνο ιδιώτη 
κτηνίατρο αποκλειστικής απασχόλησης, ο οποίος για τη 
δραστηριότητά του αυτή διαθέτει σχετική βεβαίωση από 
τη Κτηνιατρική Υπηρεσία της Νομαρχιακής Αυτοδιοίκη¬ 
σης όπου αυτός ανήκει. 

Κάθε παραγγελία κτηνοτροφικής μονάδας υπογρά¬ 
φεται από τον υπεύθυνο κτηνίατρο, άλλως θεωρείται 
παράνομη. 

Για προμήθεια φαρμακούχων προμειγμάτων, πρέπει η 
μονάδα να έχει επιθεωρηθεί από τον ΕΟΦ, σύμφωνα με 
την υπουργική απόφαση 310584/98 (456Β) άρθρο 63. 

ε) τα ιατρεία και οι κλινικές ζώων, μόνο για ιδία χρήση, 
μπορούν να προμηθεύονται τα κτηνιατρικά φαρμακευτικά 
προϊόντα από καταστήματα χονδρικής πώλησης, λιανικής 
πώλησης και από τους υπεύθυνους κυκλοφορίας των 
κτηνιατρικών φαρμακευτικών προϊόντων, 
στ) στα εργοστάσια παραγωγής φαρμακούχων ζωο- 

τροφών που έχουν λάβει σχετική άδεια από τον ΕΟΦ, 
μόνο φαρμακούχα προμείγματα. 

5. Κάθε κάτοχος αδείας χονδρικής πώλησης, ο οποίος 
δεν είναι ο κάτοχος της άδειας κυκλοφορίας, και ο οποί¬ 
ος εισάγει προϊόν από άλλο κράτος μέλος, γνωστοποιεί 
στον κάτοχο της άδειας κυκλοφορίας και τον ΕΟΦ την 
πρόθεσή του να το εισαγάγει. Προκειμένου για φάρμα¬ 
κα για τα οποία δεν έχει χορηγηθεί άδεια κυκλοφορί¬ 
ας σύμφωνα με τον Κανονισμό (ΕΟΚ) αριθμ. 726/2004 
εφαρμόζονται οι κείμενες διατάξεις για τις παράλληλες 
εισαγωγές (ΕΕ 1136/30.4.2004). 

6. Κάθε κάτοχος άδειας χονδρικής πώλησης έχει την 
υποχρέωση να εφοδιάζει κατ’ απόλυτη προτεραιότητα 
τα παραπάνω πρόσωπα της παραγράφου 4 της περιφέ¬ 
ρειας της Νομαρχιακής Αυτοδιοίκησης από την οποία 
χορηγήθηκε η άδεια. 

Αρθρο 65 

(Άρθρο 66 της Οδηγίας 2001/82/ΕΚ και άρθρο 1 
παράγραφος 40 της Οδηγίας 2004/28/ΕΚ) 

1. Η λιανική πώληση κτηνιατρικών φαρμάκων γίνεται 
αποκλειστικά από τα φαρμακεία και τα καταστήματα λι¬ 
ανικής πώλησης κτηνιατρικών φαρμάκων που έχουν λάβει 
σχετική άδεια σύμφωνα με την ισχύουσα νομοθεσία, από 
την Κτηνιατρική Υπηρεσία της αρμόδιας Νομαρχιακής 
Αυτοδιοίκησης. 

2. Κάθε πρόσωπο στο οποίο επιτρέπεται, δυνάμει της 
παραγράφου 1, η λιανική πώληση κτηνιατρικών φαρμά¬ 
κων, τηρεί επακριβή μητρώα για τα κτηνιατρικά φάρμακα 
που παραδίδει μόνο βάσει συνταγής, στα οποία πρέπει 
να καταγράφει τις ακόλουθες πληροφορίες όσον αφορά 
κάθε πράξη εισόδου ή εξόδου: 

α) ημερομηνία· 

β) ακριβή περιγραφή του κτηνιατρικού φαρμάκου 1 

γ) αριθμό παρτίδας παραγωγής 1 

δ) ποσότητα που παραλήφθηκε ή παραδόθηκε 1 

ε) όνομα και διεύθυνση του προμηθευτή ή του παρα¬ 
λήπτη 1 

στ) όνομα και διεύθυνση του κτηνιάτρου που συνέταξε 
τη συνταγή και αντίγραφο της συνταγής. 

Τουλάχιστον μία φορά ετησίως διενεργείται απογραφή 
των κτηνιατρικών φαρμάκων που εισήλθαν και εξήλθαν 
και των προϊόντων που βρίσκονται ακόμη στην αποθήκη. 
Για οποιαδήποτε τυχόν διαφορά συντάσσεται σχετική 
έκθεση. 

Τα λογιστικά αυτά στοιχεία παραμένουν στη διάθεση 
των Κτηνιατρικών Υπηρεσιών των Νομαρχιακών Αυτοδι¬ 
οικήσεων και του ΕΟΦ προς διεξαγωγή επιθεωρήσεων, 
επί πέντε έτη. 

Άρθρο 66 

(Άρθρο 67 της Οδηγίας 2001/82/ΕΚ και άρθρο 1 
παράγραφος 41 της Οδηγίας 2004/28/ΕΚ) 

Μέχρι θεσπίσεως Κοινοτικού καταλόγου μη συνταγο- 
γραφουμένων κτηνιατρικών φαρμάκων, τα κτηνιατρικά 
φάρμακα χορηγούνται στο κοινό μόνο κατόπιν συνταγής 
κτηνιάτρου. Η συνταγογραφούμενη και χορηγούμενη πο¬ 
σότητα πρέπει να περιορίζεται στο απολύτως αναγκαίο 
μέτρο για τη συγκεκριμένη θεραπευτική αγωγή. 

Ειδική κτηνιατρική συνταγή απαιτείται στην περίπτωση 
που το κτηνιατρικό φάρμακο περιέχει ναρκωτικές ουσίες 
που περιλαμβάνονται στο ν. 1729/1987 όπως τροποποι¬ 
ήθηκε και ισχύει. 


Άρθρο 67 

(Άρθρο 68 της Οδηγίας 2001/82/ΕΚ) 

1. Απαγορεύεται σε οποιονδήποτε να κατέχει ή να έχει 
υπό τον έλεγχό του κτηνιατρικό φάρμακο ή ουσία με 
αναβολικές, αντιμολυσματικές, αντιπαρασιτικές, αντι- 
φλεγμονώδεις, ορμονικές ή ψυχοτρόπους ιδιότητες και 
η οποία μπορεί να χρησιμοποιηθεί ως κτηνιατρικό φάρ¬ 
μακο, εκτός αν ρητά αναφέρεται στην άδεια την οποία 
του έχει χορηγήσει ο ΕΟΦ. 

2. Ο ΕΟΦ καταρτίζει κατάλογο των παραγωγών και 
των υπευθύνων διανομής στους οποίους επιτρέπεται να 
κατέχουν δραστικές ουσίες οι οποίες μπορούν να χρησι¬ 
μοποιηθούν στην παραγωγή κτηνιατρικών φαρμάκων με 
τις ιδιότητες που αναφέρονται στην παράγραφο 1. 

Τα πρόσωπα αυτά πρέπει να τηρούν λεπτομερή μη¬ 
τρώα όλων των δοσοληψιών που αφορούν στις ουσίες 
που είναι δυνατόν να χρησιμοποιηθούν για την παραγωγή 
κτηνιατρικών φαρμάκων και να τηρούν τα μητρώα αυτά 
στη διάθεση του ΕΟΦ προς διεξαγωγή των σχετικών 
ελέγχων επί τρία τουλάχιστον έτη. 

Άρθρο 68 

(Άρθρο 69 της Οδηγίας 2001/82/ΕΚ και άρθρο 1 
παράγραφος 42 της Οδηγίας 2004/28/ΕΚ) 

Οι ιδιοκτήτες ή οι υπεύθυνοι ζώων παραγωγής τροφί¬ 
μων υποχρεούνται να αποδεικνύουν την αγορά, κατοχή 
και χορήγηση κτηνιατρικών φαρμάκων για τα εν λόγω 
ζώα για περίοδο πέντε ετών από τη χορήγησή τους, 
συμπεριλαμβανομένων των περιπτώσεων κατά τις οποί¬ 
ες τα ζώα σφάζονται κατά τη διάρκεια της περιόδου 
αυτής. 

Οι ιδιοκτήτες ή οι υπεύθυνοι ζώων τηρούν μητρώα που 
περιλαμβάνουν τουλάχιστον τα ακόλουθα στοιχεία: 
α) ημερομηνία 1 

β) ονομασία του κτηνιατρικού φαρμάκου 1 
γ) ποσότητα 1 

δ) όνομα και διεύθυνση του προμηθευτή του φαρμά¬ 
κου 1 

ε) προσδιορισμό των υποβαλλομένων στη θεραπευτική 
αγωγή ζώων. 

Άρθρο 69 

(Άρθρο 70 της Οδηγίας 2001/82/ΕΚ και άρθρο 1 
παράγραφος 43 της Οδηγίας 2004/28/ΕΚ) 

Κατά παρέκκλιση από το άρθρο 10 και χωρίς να θί¬ 
γονται οι διατάξεις του άρθρου 66, οι κτηνίατροι άλλων 
κρατών μελών που παρέχουν τις υπηρεσίες τους στην 
Χώρα δύνανται να μεταφέρουν και να χορηγούν στα 
ζώα μικρές ποσότητες, που δεν υπερβαίνουν τις καθη¬ 
μερινές ανάγκες, κτηνιατρικών φαρμάκων, εκτός των 
ανοσολογικών κτηνιατρικών φαρμάκων των οποίων η 
χρήση δεν επιτρέπεται στην Χώρα, εφόσον πληρούνται 
οι ακόλουθοι όροι: 

α) η άδεια κυκλοφορίας που προβλέπεται στα άρθρα 6, 
8 και 9 έχει χορηγηθεί από την Αρμόδια Αρχή του κρά¬ 
τους μέλους εγκατάστασης του εν λόγω κτηνιάτρου 1 
β) τα κτηνιατρικά φάρμακα μεταφέρονται από τον κτη¬ 
νίατρο στην αρχική συσκευασία του παραγωγού 1 
γ) τα κτηνιατρικά φάρμακα που πρόκειται να χορη¬ 
γηθούν σε ζώα παραγωγής τροφίμων έχουν την ίδια 
ποιοτική και ποσοτική σύνθεση, ως προς τις δραστικές 
ουσίες, με τα κτηνιατρικά φάρμακα των οποίων η χρή- 

ση επιτρέπεται στην Ελλάδα σύμφωνα με τα άρθρα 6, 
8 και 9' 

δ) ο κτηνίατρος που παρέχει υπηρεσίες στη Χώρα, 
ενημερώνεται για την ορθή κτηνιατρική πρακτική που 
ισχύει στη Χώρα, φροντίζει δε να τηρείται ο χρόνος 
αναμονής που ορίζεται στην ετικέτα του συγκεκριμέ¬ 
νου κτηνιατρικού φαρμάκου, εκτός αν μπορεί εύλογα 
να θεωρηθεί ότι γνωρίζει ότι απαιτείται μεγαλύτερος 
χρόνος αναμονής προκειμένου να τηρηθούν οι κανόνες 
της ορθής κτηνιατρικής πρακτικής 1 
ε) ο κτηνίατρος δεν προμηθεύει κανένα κτηνιατρικό 
φάρμακο στον ιδιοκτήτη ή στον εκτροφέα ζώων που 
έχουν υποβληθεί σε θεραπεία στην Χώρα, παρά μόνον 
για τα ζώα τα οποία έχει αναλάβει και μόνο τις ποσότη¬ 
τες που είναι απολύτως απαραίτητες για την ολοκλήρω¬ 
ση της θεραπείας των συγκεκριμένων ζώων 
στ) ο κτηνίατρος τηρεί λεπτομερή μητρώα για τα ζώα 
που έχει υποβάλει σε θεραπεία, όπου αναφέρονται η 
διάγνωση, τα χορηγηθέντα κτηνιατρικά φάρμακα, η δο¬ 
σολογία, η διάρκεια της αγωγής και ο τηρηθείς χρόνος 
αναμονής. Τα εν λόγω μητρώα τηρούνται στη διάθεση 
των αρμόδιων Κτηνιατρικών Υπηρεσιών και του ΕΟΦ, για 
έλεγχο, επί τρία έτη τουλάχιστον 
ζ) τα είδη και η ποσότητα των κτηνιατρικών φαρμάκων 
που μεταφέρει ο κτηνίατρος δεν υπερβαίνουν τα γενικώς 
απαιτούμενα από τις καθημερινές ανάγκες της ορθής 
κτηνιατρικής πρακτικής. 

Άρθρο 70 

(Άρθρο 71 της Οδηγίας 2001/82/ΕΚ και άρθρο 1 
παράγραφος 44 της Οδηγίας 2004/28/ΕΚ) 

1. Ελλείψει ειδικής κοινοτικής νομοθεσίας σχετικά με τη 
χρησιμοποίηση ανοσολογικών κτηνιατρικών φαρμάκων 
για τον έλεγχο ή την εξάλειψη μίας ασθένειας των ζώων, 
ο ΕΟΦ εφόσον τούτο ζητηθεί από την αρμόδια Κτηνιατρι¬ 
κής Υπηρεσίας του Υπουργείου Αγροτικής Ανάπτυξης και 
Τροφίμων, απαγορεύει την παραγωγή, εισαγωγή, κατοχή, 
πώληση, διάθεση ή/ και χρήση ανοσολογικών κτηνιατρι¬ 
κών φαρμάκων στην Χώρα, αν έχει αποδειχθεί ότι: 

α) η χορήγηση του φαρμάκου σε ζώα παρεμποδίζει 
την εφαρμογή εθνικού προγράμματος για τη διάγνωση, 
τον έλεγχο ή την καταπολέμηση ασθενειών ζώων, ή δυ¬ 
σχεραίνει την πιστοποίηση της απουσίας μόλυνσης των 
ζώντων ζώων ή των τροφίμων ή άλλων προϊόντων που 
λαμβάνονται από τα ζώα στα οποία έχει χορηγηθεί το 
φάρμακο αυτό 1 

β) η ασθένεια έναντι της οποίας το προϊόν προορίζε¬ 
ται να προκαλέσει ανοσία, κατ’ ουσία δεν υπάρχει στη 
Χώρα. 

Ο ΕΟΦ δύναται επίσης να επικαλείται τις διατάξεις του 
πρώτου εδαφίου, προκειμένου να αρνηθεί τη χορήγηση 
άδειας κυκλοφορίας σύμφωνα με την αποκεντρωμένη 
διαδικασία που προβλέπεται στα άρθρα 32 έως 43. 

2. Ο ΕΟΦ ενημερώνει την Επιτροπή για όλες τις πε¬ 
ριπτώσεις στις οποίες εφαρμόζονται οι διατάξεις της 
παραγράφου 1. 

ΜΕΡΟΣ VII 

ΦΑΡΜΑΚΟΕΠΑΓΡΥΠΝΗΣΗ 

Αρθρο 71 

(Άρθρο 72 της Οδηγίας 2001/82/ΕΚ και άρθρο 1 
παράγραφος 45 της Οδηγίας 2004/28/ΕΚ) 

1. Ο ΕΟΦ ενθαρρύνει τη γνωστοποίηση σε αυτόν, των 


πιθανών ανεπιθύμητων ενεργειών των κτηνιατρικών φαρ¬ 
μάκων. 

2. Στους κτηνιάτρους, άλλους επαγγελματίες του τομέα 
της υγείας και κατόχους άδειας λειτουργίας καταστή¬ 
ματος πώλησης κτηνιατρικών φαρμάκων, οι οποίοι δεν 
γνωστοποιούν τις πιθανόν σοβαρές ή μη αναμενόμενες 
ανεπιθύμητες ενέργειες και τις ανεπιθύμητες ενέργειες 
στον άνθρωπο, επιβάλλονται οι κυρώσεις της παρ. 5 Α 
του άρθρ. 19 του ν.δ. 96/73, όπως ισχύει και όπως καθο¬ 
ρίζονται στο άρθρο 94 παρ. 2 της παρούσας. 

Άρθρο 72 

(Άρθρο 73 της Οδηγίας 2001/82/ΕΚ και άρθρο 1 παρά¬ 
γραφος 46 της Οδηγίας 2004/28/ΕΚ) 

Με βάση τις πληροφορίες που συλλέγονται για τις 
ανεπιθύμητες ενέργειες των κτηνιατρικών φαρμάκων 
υπό κανονικές συνθήκες χρήσης, οι αρμόδιες αρχές των 
κρατών μελών και στην Χώρα ο ΕΟΦ και προκειμένου να 
εξασφαλισθεί η λήψη κατάλληλων και εναρμονισμένων 
αποφάσεων σχετικά με τα κτηνιατρικά φάρμακα που 
έχουν εγκριθεί στην κοινότητα, εγκαθιστούν και διαχει¬ 
ρίζονται σύστημα κτηνιατρικής φαρμακοεπαγρύπνησης. 
Σκοπός του συστήματος αυτού είναι η συλλογή πληρο¬ 
φοριών, χρήσιμων για την παρακολούθηση των κτηνια¬ 
τρικών φαρμάκων, ιδίως όσον αφορά τις ανεπιθύμητες 
ενέργειες στα ζώα και στον άνθρωπο, από τη χρήση 
κτηνιατρικών φαρμάκων, και η επιστημονική αξιολόγηση 
των πληροφοριών αυτών. 

Οι πληροφορίες αυτές αντιπαραβάλλονται με διαθέ¬ 
σιμα στοιχεία σχετικά με την πώληση και τη συνταγο- 
γράφηση κτηνιατρικών φαρμάκων. 

Ο ΕΟΦ μεριμνά ώστε οι σχετικές πληροφορίες που 
συλλέγονται στο πλαίσιο του εν λόγω συστήματος να 
διαβιβάζονται στα άλλα κράτη μέλη και στον Οργανισμό. 
Οι πληροφορίες αυτές καταχωρούνται στη βάση δεδο¬ 
μένων που αναφέρεται στο σημείο (Ι<), δεύτερο εδάφιο 
του άρθρο 57 (1),, του Κανονισμού (ΕΚ) αριθμ. 726/2004 
και είναι συνεχώς διαθέσιμες σε όλα τα κράτη μέλη και, 
χωρίς καθυστέρηση, στο κοινό. 

Το εν λόγω σύστημα λαμβάνει επίσης υπόψη τυχόν 
διαθέσιμες πληροφορίες για ανεπάρκεια όσον αφορά 
την αναμενόμενη αποτελεσματικότητα, τη χρήση εκτός 
εγκεκριμένων ενδείξεων, τις έρευνες με αντικείμενο την 
καταλληλότητα του χρόνου αναμονής ή ενδεχόμενα πε¬ 
ριβαλλοντικά προβλήματα. Οι πληροφορίες αυτές που 
προκύπτουν από τη χρήση του προϊόντος και που είναι 
δυνατόν να έχουν επίπτωση στην αξιολόγηση του οφέ¬ 
λους και των κινδύνων που συνεπάγονται τα κτηνιατρι¬ 
κά φάρμακα, ερμηνεύονται σύμφωνα με κατευθυντήριες 
γραμμές της Επιτροπής που προβλέπονται στο άρθρο 
76 παρ. 1. 

Αρθρο 72α 

(Αρθρο 1 παράγραφος 47 της Οδηγίας 2004/28/ΕΚ) 

Η διαχείριση των κεφαλαίων που προορίζονται για δρα¬ 
στηριότητες συνδεόμενες με τη φαρμακοεπαγρύπνηση, 
η λειτουργία των δικτύων επικοινωνίας και η παρακο¬ 
λούθηση της αγοράς τελούν υπό τον διαρκή έλεγχο των 
αρμοδίων αρχών των κρατών μελών και για τη Χώρα, 
του ΕΟΦ, προκειμένου να εξασφαλίζεται η ανεξαρτησία 
τους. 

Άρθρο 73 

(Άρθρο 74 της Οδηγίας 2001/82/ΕΚ και άρθρο 1 
παράγραφος 48 της Οδηγίας 2004/28/ΕΚ) 

Ο κάτοχος της άδειας κυκλοφορίας πρέπει να έχει 
μονίμως και συνεχώς στη διάθεσή του ένα κατάλληλα 
ειδικευμένο άτομο, το οποίο θα είναι υπεύθυνο για τη 
φαρμακοεπαγρύπνηση. 

Αυτό το ειδικευμένο άτομο είναι εγκατεστημένο στην 
Κοινότητα και είναι υπεύθυνο για: 

α) τη δημιουργία και διαχείριση συστήματος που δι¬ 
ασφαλίζει ότι κάθε πληροφορία σχετική με τις πιθα¬ 
νές ανεπιθύμητες ενέργειες που γνωστοποιούνται στο 
προσωπικό της εταιρείας ή στους αντιπροσώπους της, 
συλλέγεται και ταξινομείται, ούτως ώστε να είναι προσιτή 
σε ένα τουλάχιστον σημείο της Κοινότητας· 
β) την προετοιμασία των υποβαλλομένων στον ΕΟΦ 
αναφορών που περιγράφονται στο άρθρο 74, με τη 
μορφή που απαιτείται από τον ΕΟΦ, σύμφωνα με τις 
κατευθυντήριες γραμμές που εκδίδονται σύμφωνα με 
το άρθρο 76 παράγραφος 1' 
γ) τη διασφάλιση ότι κάθε απαίτηση του ΕΟΦ για 
παροχή πρόσθετων πληροφοριών, αναγκαίων για την 
αξιολόγηση του οφέλους και των κινδύνων ενός κτηνια¬ 
τρικού φαρμάκου, λαμβάνει πλήρη και ταχεία απάντηση, 
συμπεριλαμβανομένης της παροχής πληροφοριών ως 
προς τον όγκο των πωλήσεων ή συνταγών του συγκε¬ 
κριμένου κτηνιατρικού φαρμάκου· 
δ) την παροχή στον ΕΟΦ οιασδήποτε άλλης σχετικής 
πληροφορίας για την αξιολόγηση του οφέλους και των 
κινδύνων που συνεπάγεται ένα κτηνιατρικό φάρμακο, 
συμπεριλαμβανομένων καταλλήλων πληροφοριών για 
μελέτες παρακολούθησης μετά τη κυκλοφορία. 

Άρθρο 74 

(Άρθρο 75 Οδηγίας 2001/82/ΕΚ όπως αντικαταστά- 
θηκε από το άρθρο 1 παράγραφος 49 της Οδηγίας 
2004/28/ΕΚ) 

1.0 κάτοχος της άδειας κυκλοφορίας τηρεί αναλυτικά 
λεπτομερή αρχεία για όλες τις πιθανές ανεπιθύμητες 
ενέργειες που σημειώνονται στην Κοινότητα ή σε τρίτη 
χώρα. 

Εκτός εξαιρετικών περιστάσεων, οι εν λόγω ανεπιθύμη¬ 
τες ενέργειες κοινοποιούνται ηλεκτρονικά με τη μορφή 
αναφοράς σύμφωνα με τις κατευθυντήριες γραμμές που 
αναφέρονται στο άρθρο 76 παράγραφος 1. 

2. Ο κάτοχος της άδειας κυκλοφορίας καταγράφει όλες 
τις συνδεόμενες με τη χρήση κτηνιατρικού φαρμάκου 
πιθανές σοβαρές ανεπιθύμητες ενέργειες και τις ανεπι¬ 
θύμητες ενέργειες στον άνθρωπο, οι οποίες φέρονται 
σε γνώση του, και τις γνωστοποιεί άμεσα στον ΕΟΦ και 
πάντως το αργότερο εντός 15 ημερών από την λήψη των 
πληροφοριών. 

Ο κάτοχος της αδείας κυκλοφορίας καταγράφει επίσης 
όλες τις συνδεόμενες με τη χρήση κτηνιατρικού φαρ¬ 
μάκου πιθανές σοβαρές ανεπιθύμητες ενέργειες και τις 
ανεπιθύμητες ενέργειες στον άνθρωπο τις οποίες λογικά 
αναμένεται να γνωρίζει και τις γνωστοποιεί άμεσα στον 
ΕΟΦ και πάντως το αργότερο εντός 15 ημερών από την 
λήψη των πληροφοριών. 

3. Όλες οι πιθανές σοβαρές και μη αναμενόμενες ανε¬ 
πιθύμητες ενέργειες, οι ανεπιθύμητες ενέργειες στον άν¬ 
θρωπο και οποιαδήποτε πιθανή μετάδοση μολυσματικού 


παράγοντα μέσω κτηνιατρικού φαρμάκου, που σημειώ¬ 
νονται στην επικράτεια τρίτης χώρας, γνωστοποιούνται 
άμεσα με ευθύνη του κατόχου της άδειας κυκλοφορίας, 
σύμφωνα με τις κατευθυντήριες γραμμές που αναφέρο- 
νται στο άρθρο 76 παράγραφος 1, στον Οργανισμό, στον 
ΕΟΦ εφόσον έχει εγκρίνει την κυκλοφορία του κτηνια¬ 
τρικού φαρμάκου, καθώς και σε κάθε αρμόδια αρχή που 
χορήγησε άδεια κυκλοφορίας του εν λόγω φαρμάκου. 
Σε κάθε περίπτωση οι πληροφορίες αυτές περιέρχονται 
στις προαναφερόμενες Αρχές, εντός 15 ημερών από την 
λήψη των πληροφοριών. 

4. Κατά παρέκκλιση από τις παραγράφους 2 και 3, 
στην περίπτωση κτηνιατρικών φαρμάκων τα οποία εμπί¬ 
πτουν στο πεδίο εφαρμογής της υπουργικής απόφασης 
322528/26.9.89 (ΦΕΚ Β’ 728) και εγκρίνονται σύμφωνα με 
τα άρθρα 32 και 33 της παρούσας Υπουργικής απόφασης 
ή σύμφωνα με τα άρθρα 37, 38 και 39 της παρούσας 
Υπουργικής απόφασης, ο κάτοχος της άδειας κυκλο¬ 
φορίας διασφαλίζει ότι όλες οι πιθανές σοβαρές ανεπι¬ 
θύμητες ενέργειες και οι ανεπιθύμητες ενέργειες στον 
άνθρωπο που σημειώνονται στην Κοινότητα γνωστοποι¬ 
ούνται κατά τρόπο ώστε να είναι προσιτές στον ΕΟΦ, 
εφόσον ενεργεί ως αρμόδια αρχή του κράτους μέλους 
αναφοράς, ή κατά περίπτωση, στην αρμόδια αρχή του 
κράτους μέλους αναφοράς. Ο ΕΟΦ, ή κατά περίπτωση 
το κράτος μέλος αναφοράς, αναλαμβάνει την ευθύνη της 
ανάλυσης και της παρακολούθησης αυτών των ανεπιθύ¬ 
μητων ενεργειών. 

5. Εκτός από την περίπτωση που έχουν επιβληθεί άλ¬ 
λες απαιτήσεις ως προϋπόθεση για τη χορήγηση αδείας 
κυκλοφορίας ή μεταγενέστερα, όπως προβλέπεται στις 
κατευθυντήριες γραμμές που αναφέρονται στο άρθρο 76 
παράγραφος 1, οι αναφορές για όλες τις ανεπιθύμητες 
ενέργειες υποβάλλονται στον ΕΟΦ υπό μορφή εκθέσεων 
περιοδικής παρακολούθησης ασφάλειας, αμέσως μόλις 
ζητηθούν ή τουλάχιστον κάθε έξι μήνες από τη χορήγηση 
της άδειας κυκλοφορίας και μέχρι τη θέση του φαρμά¬ 
κου στην αγορά. Εκθέσεις περιοδικής παρακολούθησης 
για την ασφάλεια υποβάλλονται επίσης αμέσως μόλις 
ζητηθούν ή τουλάχιστον κάθε έξι μήνες κατά τη διάρκεια 
των δύο πρώτων ετών από την αρχική θέση σε κυκλο¬ 
φορία και μία φορά κατ’ έτος για τα επόμενα δύο έτη. 
Στη συνέχεια, οι εκθέσεις υποβάλλονται κάθε τρία έτη 
ή αμέσως μόλις ζητηθούν. 

Οι εκθέσεις περιοδικής παρακολούθησης ασφάλειας 
περιλαμβάνουν επιστημονική αξιολόγηση της σχέσης 
κινδύνου-οφέλους του κτηνιατρικού φαρμάκου. 

6. Μετά τη χορήγηση της άδειας κυκλοφορίας, ο κά¬ 
τοχός της δύναται να αιτείται μεταβολή των χρονικών 
περιόδων που προβλέπονται στην παράγραφο 5 του πα¬ 
ρόντος άρθρου με τη διαδικασία που προβλέπεται στον 
Κανονισμό (ΕΚ) αριθμ. 1084/2003 της Επιτροπής. 

7. Ο κάτοχος άδειας κυκλοφορίας δεν επιτρέπεται να 
γνωστοποιεί στο ευρύ κοινό πληροφορίες για θέματα 
φαρμακοεπαγρύπνησης αναφορικά με το εν λόγω κτηνι¬ 
ατρικό φάρμακο, εκτός αν προηγουμένως ή ταυτόχρονα 
ειδοποιεί σχετικά τον ΕΟΦ. 

Σε κάθε περίπτωση, ο κάτοχος άδειας κυκλοφορίας 
ευθύνεται για την αντικειμενική παρουσίαση των πλη¬ 
ροφοριών αυτών, οι οποίες δεν πρέπει να είναι παρα¬ 
πλανητικές. 

8. Κάθε κάτοχος άδειας κυκλοφορίας υποχρεούται 
να ενημερώνει εγγράφως και με το ταχύτερο μέσο τον 
ΕΟΦ για κάθε περιστατικό ανεπιθύμητης ενέργειας, το 

οποίο είναι δυνατό να προκλήθηκε από τη χορήγηση του 
κτηνιατρικού φαρμάκου. Στους παραβάτες της διάταξης 
αυτής επιβάλλονται οι κυρώσεις της παραγράφου 5Α του 
άρθρου 19 του ν.δ. 96/73, που προστέθηκε με την παρά¬ 
γραφο 4 του άρθρου 33 του ν. 1316/1983 για παρακώλυση 
του έργου του ΕΟΦ, όπως καθορίζονται στο άρθρο 94 
της παρούσας. 

Άρθρο 75 

(Άρθρο 76 της Οδηγίας 2001/82/ΕΚ και άρθρο 1 παρά¬ 
γραφος 50 της Οδηγίας 2004/28/ΕΚ) 

1. Ο Οργανισμός, σε συνεργασία με τον ΕΟΦ, τις αρμό¬ 
διες αρχές των λοιπών κρατών μελών και την Επιτροπή, 
συγκροτεί δίκτυο επεξεργασίας πληροφοριών για τη 
διευκόλυνση της ανταλλαγής πληροφοριών σχετικών με 
τη φαρμακοεπαγρύπνηση για τα κτηνιατρικά φάρμακα 
που κυκλοφορούν στην αγορά της Κοινότητας, με σκο¬ 
πό να επιτρέψει στις αρμόδιες αρχές να ανταλλάσσουν 
πληροφορίες ταυτοχρόνως. 

2. Ο ΕΟΦ, μέσω του δικτύου που αναφέρεται στην 
παράγραφο 1 του παρόντος άρθρου, διαβιβάζει στον Ορ¬ 
γανισμό και στα άλλα κράτη μέλη, αμέσως και πάντως 
το αργότερο εντός 15 ημερολογιακών ημερών από την 
περιέλευσή τους σε αυτόν, τις γνωστοποιήσεις σχετικά 
με πιθανές σοβαρές ανεπιθύμητες ενέργειες και με ανε¬ 
πιθύμητες ενέργειες στον άνθρωπο που σημειώθηκαν 
στην Χώρα, σύμφωνα με τις κατευθυντήριες γραμμές 
που αναφέρονται στο άρθρο 76 παράγραφος 1. 

3. Ο ΕΟΦ διαβιβάζει στον κάτοχο της άδειας κυκλοφο¬ 
ρίας, αμέσως και πάντως το αργότερο εντός 15 ημερών 
από την περιέλευσή τους σε αυτόν, τις γνωστοποιήσεις 
σχετικά με πιθανές σοβαρές ανεπιθύμητες ενέργειες και 
ανεπιθύμητες ενέργειες στον άνθρωπο που σημειώθηκαν 
στην Χώρα. 

Άρθρο 76 

(Άρθρο 77 της Οδηγίας 2001/82/ΕΚ και άρθρο 1 παρά¬ 
γραφος 51 της Οδηγίας 2004/28/ΕΚ) 

1. Για τη διευκόλυνση της ανταλλαγής πληροφοριών 
σχετικά με τη φαρμακοεπαγρύπνηση εντός της Κοινό¬ 
τητας, η Επιτροπή συντάσσει, σε συνεννόηση με τον 
Οργανισμό, τον ΕΟΦ, τις αρμόδιες αρχές των λοιπών 
κρατών μελών και τα ενδιαφερόμενο μέρη, κατευθυντή¬ 
ριες γραμμές σχετικά με τη συλλογή, τον έλεγχο και την 
παρουσίαση αναφορών για τις ανεπιθύμητες ενέργειες, 
συμπεριλαμβανομένων των τεχνικών απαιτήσεων για την 
ηλεκτρονική ανταλλαγή πληροφοριών σχετικά με την 
κτηνιατρική φαρμακοεπαγρύπνηση σύμφωνα με διεθνώς 
αναγνωρισμένη ορολογία. 

Ο κάτοχος της άδειας κυκλοφορίας χρησιμοποιεί διε¬ 
θνώς αποδεκτή κτηνιατρική ορολογία για τη διαβίβαση 
των αναφορών για τις ανεπιθύμητες ενέργειες, σύμφωνα 
με τις εν λόγω κατευθυντήριες γραμμές. 

Η Επιτροπή δημοσιεύει τις κατευθυντήριες γραμμές οι 
οποίες λαμβάνουν υπόψη τις εργασίες διεθνούς εναρ¬ 
μόνισης που διεξάγονται στον τομέα της φαρμακοεπα- 
γρύπνησης. 

2. Για την ερμηνεία των ορισμών που περιγράφονται 
στο άρθρο 2, σημεία 8 έως 14 και των αρχών που πε- 
ριγράφονται στο παρόν Μέρος, ο κάτοχος της αδείας 
κυκλοφορίας και ο ΕΟΦ ανατρέχουν στις κατευθυντήριες 
γραμμές που αναφέρονται στην παράγραφο 1. 


Άρθρο 77 

(Άρθρο 78 της Οδηγίας 2001/82/ΕΚ και άρθρο 1 
παράγραφος 52 της Οδηγίας 2004/28/ΕΚ) 

1. Εφόσον ο ΕΟΦ, μετά την αξιολόγηση των σχετικών 
με την κτηνιατρική φαρμακοεπαγρύπνηση δεδομένων, 
κρίνει ότι η άδεια κυκλοφορίας ενός φαρμάκου πρέπει 
να ανασταλεί, να ανακληθεί ή να τροποποιηθεί για τον 
περιορισμό των ενδείξεων ή της διάθεσής του, την τρο¬ 
ποποίηση της δοσολογίας, την προσθήκη αντενδείξεων 
ή νέων μέτρων προφύλαξης, ενημερώνει αμέσως τον 
Οργανισμό, τα άλλα κράτη μέλη και τον κάτοχο της 
αδείας κυκλοφορίας. 

2. Όταν επιβάλλεται η λήψη επειγόντων μέτρων για 
την προστασία της υγείας του ανθρώπου ή των ζώων, ο 
ΕΟΦ δύναται να αναστέλλει την άδεια κυκλοφορίας ενός 
κτηνιατρικού φαρμάκου, υπό τον όρο ότι ο Οργανισμός, 
η Επιτροπή και τα άλλα κράτη μέλη ενημερώνονται το 
αργότερο την επόμενη εργάσιμη ημέρα. 

3. Όταν ο Οργανισμός ενημερώνεται σύμφωνα με τις 
παραγράφους 1 ή 2, γνωμοδοτεί το συντομότερο δυνατόν 
σε συνάρτηση με το βαθμό επείγοντος του θέματος. 

Ο ΕΟΦ, εφόσον το κτηνιατρικό φάρμακο κυκλοφορεί 
στη Χώρα, λαμβάνει αμέσως προσωρινά μέτρα σε περί¬ 
πτωση που το ζητά η Επιτροπή, με βάση τη γνωμοδότη¬ 
ση του προηγουμένου εδαφίου, πριν λάβει τα οριστικά 
μέτρα. 

ΜΕΡΟΣ VIII 

ΕΠΟΠΤΕΙΑ ΚΑΙ ΚΥΡΩΣΕΙΣ 
Άρθρο 78 

(Άρθρο 80 της Οδηγίας 2001/82/ΕΚ και άρθρο 1 παρά¬ 
γραφος 53 της Οδηγίας 2004/28/ΕΚ) 

1. Ο ΕΟΦ εξασφαλίζει, με επαναλαμβανόμενες και, εφό¬ 
σον απαιτείται, αιφνιδιαστικές επιθεωρήσεις και, όποτε 
χρειάζεται, με τη διεξαγωγή ελέγχων επί δειγμάτων από 
τα εργαστήριά του ή άλλο Επίσημο Κοινοτικό Εργαστή¬ 
ριο Ελέγχου των Φαρμάκων,ότι τηρούνται οι επιταγές 
της νομοθεσίας περί κτηνιατρικών φαρμάκων. 

Ο ΕΟΦ δύναται επίσης να προβαίνει σε αιφνιδιαστικές 
επιθεωρήσεις στις εγκαταστάσεις των παραγωγών δρα¬ 
στικών ουσιών που χρησιμοποιούνται ως πρώτες ύλες για 
την παραγωγή κτηνιατρικών φαρμάκων, καθώς και στις 
εγκαταστάσεις του κατόχου της άδειας κυκλοφορίας 
όταν υπάρχουν υπόνοιες ότι δεν τηρούνται οι αρχές και 
κατευθυντήριες γραμμές των κανόνων καλής παραγωγής 
κτηνιατρικών φαρμάκων και δραστικών ουσιών Οι επιθε¬ 
ωρήσεις αυτές μπορούν επίσης να διενεργούνται ύστερα 
από αίτημα άλλου κράτους μέλους, της Επιτροπής ή του 
Οργανισμού. 

Επιθεώρηση μπορεί να διενεργηθεί και από την Επιτρο¬ 
πή ή τον Οργανισμό εφόσον ζητηθεί από την Ευρωπαϊκή 
Διεύθυνση για την Ποιότητα των Φαρμάκων ( ο αρμόδιος 
φορέας τυποποίησης ονοματολογιών και προτύπων ποι¬ 
ότητας κατά την έννοια της Σύμβασης για την εκπόνηση 
της Ευρωπαϊκής Φαρμακοποιίας), με σκοπό την επαλή¬ 
θευση της συμμόρφωσης των στοιχείων που υποβάλ¬ 
λονται για την απόκτηση πιστοποιητικού συμμόρφωσης 
προς τις μονογραφίες της Ευρωπαϊκής Φαρμακοποιίας, 
εφόσον η οικεία πρώτη ύλη αποτελεί αντικείμενο μονο¬ 
γραφίας της Ευρωπαϊκής Φαρμακοποιίας. 

Ο ΕΟΦ δύναται να προβαίνει σε επιθεώρηση παρα- 

γωγού πρώτων υλών κατόπιν αιτήσεως του ίδιου του 
παραγωγού. 

Οι επιθεωρητές του ΕΟΦ: 

α) επιθεωρούν εγκαταστάσεις παραγωγής ή εμπορίας, 
καθώς και εργαστηρίων στα οποία ο κάτοχος της άδειας 
παραγωγής έχει αναθέσει την πραγματοποίηση ελέγχων 
βάσει του άρθρου 25, 

β) λαμβάνουν δείγματα, με σκοπό ανεξάρτητη ανάλυση 
από τα εργαστήριά του ή από τα Επίσημα Κοινοτικά 
Εργαστήρια Ελέγχου Φαρμάκων ή άλλο εργαστήριο που 
έχει ορισθεί για τον σκοπό αυτό, 

γ) εξετάζουν όλα τα έγγραφα που σχετίζονται με το 
αντικείμενο των επιθεωρήσεων, ακόμη και αυτών που 
διέπονται από διατάξεις που εφαρμόζονταν στα κράτη 
μέλη την 9η Οκτωβρίου 1981 και που περιόριζαν την εν 
λόγω εξουσία ως προς την περιγραφή των μεθόδων 
παραγωγής, 

δ) επιθεωρούν τις εγκαταστάσεις, τα αρχεία και τα 
έγγραφα των κατόχων άδειας κυκλοφορίας ή οποια¬ 
δήποτε επιχείρηση στην οποία ο κάτοχος της άδειας 
κυκλοφορίας αναθέτει να εκτελεί τις δραστηριότητες 
που περιγράφονται στο Μέρος VII, και ιδίως στα άρθρα 
73 και 74. 

2. Οι παραγωγικές διαδικασίες που χρησιμοποιούνται 
για την παραγωγή ανοσολογικών κτηνιατρικών φαρμά¬ 
κων αξιολογούνται ώστε να διασφαλίζουν τη συνεχή 
ποιοτική πιστότητα των παρτίδων. 

3. Μετά από κάθε επιθεώρηση σύμφωνα με την παρά¬ 
γραφο 1, τα παραπάνω αναφερόμενα αρμόδια όργανα 
του ΕΟΦ υποβάλλουν έκθεση για την τήρηση των αρχών 
και των κατευθυντήριων γραμμών των κανόνων καλής 
παραγωγής κτηνιατρικών φαρμάκων και δραστικών ου¬ 
σιών ή, κατά περίπτωση, των απαιτήσεων που ορίζονται 
στο Μέρος VII. Το περιεχόμενο των εκθέσεων αυτών 
κοινοποιείται στον επιθεωρηθέντα παραγωγό ή στον 
κάτοχο της άδειας κυκλοφορίας. 

4. Χωρίς να θίγεται τυχόν συμφωνία μεταξύ της Κοι¬ 
νότητας και μιας τρίτης χώρας, ο ΕΟΦ, η αρμόδια αρχή 
άλλου κράτους μέλους, η Επιτροπή ή ο Οργανισμός μπο¬ 
ρούν να ζητούν από έναν παραγωγό εγκατεστημένο σε 
τρίτη χώρα να υποβληθεί στην αναφερόμενη στην πα¬ 
ράγραφο 1 επιθεώρηση. 

5. Εντός 90 ημερών από τη διενέργεια επιθεώρησης που 
αναφέρεται στην παράγραφο 1 και εφόσον διαπιστωθεί 
από την επιθεώρηση ότι ο εν λόγω παραγωγός τηρεί 
τις αρχές και κατευθυντήριες γραμμές καλής παραγω¬ 
γής όπως προβλέπονται από την κοινοτική νομοθεσία, 
ο ΕΟΦ χορηγεί στον παραγωγό πιστοποιητικό καλής 
παραγωγής. 

Σε περίπτωση που η επιθεώρηση διενεργείται κατόπιν 
αιτήματος της Ευρωπαϊκής Φαρμακοποιίας, εκδίδεται 
ανάλογα με την περίπτωση, πιστοποιητικό συμμόρφωσης 
προς τη μονογραφία. 

6. Ο ΕΟΦ καταχωρεί τα πιστοποιητικά καλής παρα¬ 
γωγής τα οποία εκδίδει, σε κοινοτική βάση δεδομένων 
που τηρείται από τον Οργανισμό, εκ μέρους της Κοι¬ 
νότητας. 

7. Σε περίπτωση που η επιθεώρηση που αναφέρεται 
στην παράγραφο 1 διαπιστώσει ότι ο παραγωγός δεν 
τηρεί τις αρχές και κατευθυντήριες γραμμές καλής παρα¬ 
γωγής που προβλέπονται από την κοινοτική νομοθεσία, 
η πληροφορία αυτή καταχωρίζεται στην κοινοτική βάση 
δεδομένων που προβλέπεται στην παράγραφο 6. 


Άρθρο 79 

(Άρθρο 81 της Οδηγίας 2001/82/ΕΚ) 

1. Ο κάτοχος της άδειας κυκλοφορίας και ενδεχομένως 
ο κάτοχος της άδειας παραγωγής αποδεικνύει ότι οι 
έλεγχοι στο κτηνιατρικό φάρμακο ή/ και στα συστατικά 
και στα ενδιάμεσα προϊόντα της παραγωγής, διεξήχθη- 
σαν σύμφωνα με τις μεθόδους που ισχύουν για τη χο¬ 
ρήγηση άδειας κυκλοφορίας. 

2. Για την εφαρμογή της παραγράφου 1, ο ΕΟΦ δύναται 
να απαιτεί από τους κατόχους άδειας κυκλοφορίας ανο- 
σολογικών κτηνιατρικών φαρμάκων, να υποβάλλουν αντί¬ 
γραφα όλων των εκθέσεων ελέγχου που έχει υπογράψει 
το ειδικευμένο πρόσωπο, σύμφωνα με το άρθρο 54. 

Ο κάτοχος της άδειας κυκλοφορίας ανοσολογικών 
κτηνιατρικών φαρμάκων μεριμνά για τη διατήρηση 
αντιπροσωπευτικών δειγμάτων από κάθε παρτίδα, σε 
επαρκή ποσότητα, τουλάχιστον μέχρι την ημερομηνία 
λήξης, και οφείλει να τα χορηγεί άμεσα στον ΕΟΦ αν 
του ζητηθούν. 

Άρθρο 80 

(Άρθρο 82 Οδηγίας 2001/82/ΕΚ όπως αντικαταστάθηκε 
από το άρθρο 1 παράγραφος 54 της Οδηγίας 
2004/28/ΕΚ) 

1. Ο κάτοχος της άδειας κυκλοφορίας ενός ανοσολο- 
γικού κτηνιατρικού φαρμάκου υποβάλλει δείγματα παρ¬ 
τίδων του προϊόντος χύμα ή/ και του ετοίμου προϊόντος 
προς έλεγχο σε εργαστήριό του ή σε άλλο Επίσημο 
Κοινοτικό Εργαστήριο Ελέγχου Φαρμάκων πριν από τη 
θέση του προϊόντος στην αγορά, όταν τούτο ζητηθεί 
από τον ΕΟΦ για λόγους προστασίας της υγείας του 
ανθρώπου ή των ζώων. 

2. Ο κάτοχος της άδειας κυκλοφορίας προσκομίζει 
άμεσα τα δείγματα που αναφέρονται στην παράγραφο 
1, συνοδευόμενα από τις εκθέσεις ελέγχου που αναφέ- 
ρονται στο άρθρο 79, παράγραφος 2, όταν το ζητήσει 
ο ΕΟΦ . 

Ο ΕΟΦ ενημερώνει όλα τα άλλα κράτη μέλη στα οποία 
επιτρέπεται η κυκλοφορία του κτηνιατρικού φαρμάκου, 
καθώς και την Ευρωπαϊκή Διεύθυνση για την Ποιότητα 
των Φαρμάκων, για την πρόθεσή του να ελέγξει τις παρ¬ 
τίδες ή την εν λόγω παρτίδα. 

Στις ανωτέρω περιπτώσεις ο ΕΟΦ δεν εφαρμόζει την 
παράγραφο 1. 

3. Αφού μελετήσει τις εκθέσεις ελέγχου που αναφέ- 
ρονται στο άρθρο 79 παράγραφος 2, το εργαστήριο 
που είναι υπεύθυνο για τον έλεγχο επαναλαμβάνει, στα 
παρεχόμενα δείγματα, το σύνολο των δοκιμών που έχουν 
διενεργηθεί επί του τελικού προϊόντος από τον παρα¬ 
γωγό, σύμφωνα με τα προβλεπόμενα για το σκοπό αυτό 
στο φάκελο της άδειας κυκλοφορίας. 

Ο κατάλογος των δοκιμών που πρέπει να επαναλη- 
φθούν από το υπεύθυνο για τον έλεγχο εργαστήριο, 
μπορεί να περιορίζεται στις αναγκαίες δοκιμές, εφόσον 
συμφωνούν όλα τα ενδιαφερόμενο κράτη μέλη και, ανά¬ 
λογα με την περίπτωση, η Ευρωπαϊκή Διεύθυνση για την 
Ποιότητα των Φαρμάκων. 

Για τα ανοσολογικά κτηνιατρικά φάρμακα που έχουν 
λάβει άδεια κυκλοφορίας δυνάμει του Κανονισμού (ΕΚ) 
αριθμ. 726/2004, ο κατάλογος των δοκιμών που πρέπει να 
επαναλαμβάνονται από το εργαστήριο ελέγχου μπορεί 
να περιορισθεί μόνον εφόσον συμφωνεί ο Οργανισμός. 

4. Όλα τα ενδιαφερόμενο κράτη μέλη αναγνωρίζουν 
τα πορίσματα των δοκιμών αυτών. 

5. Ο ΕΟΦ μεριμνά για την περάτωση του ελέγχου αυ¬ 
τού εντός 60 ημερών από την παραλαβή των δειγμάτων, 
εκτός αν ενημερώσει την Επιτροπή για την αναγκαιότητα 
μεγαλύτερης προθεσμίας. 

Εντός της ίδιας προθεσμίας, ο ΕΟΦ κοινοποιεί τα πο¬ 
ρίσματα των δοκιμών στα άλλα ενδιαφερόμενο κράτη 
μέλη, στην Ευρωπαϊκή Διεύθυνση για την Ποιότητα των 
Φαρμάκων, στον κάτοχο της άδειας και, αν κρίνεται σκό¬ 
πιμο, στον παραγωγό. 

Στην περίπτωση που ο ΕΟΦ διαπιστώνει ότι μια παρτί¬ 
δα ανοσολογικού κτηνιατρικού προϊόντος δεν συμφωνεί 
με την έκθεση ελέγχου του παραγωγού ή με τις προ¬ 
διαγραφές που προβλέπονται στην άδεια κυκλοφορίας, 
λαμβάνει κάθε απαραίτητο μέτρο έναντι του κατόχου 
της άδειας κυκλοφορίας και του παραγωγού, ανάλογα 
με την περίπτωση, και ενημερώνει σχετικώς τα άλλα 
κράτη μέλη στα οποία είναι εγκεκριμένο το εν λόγω 
κτηνιατρικό φάρμακο. 

Άρθρο 81 

(Άρθρο 83 της Οδηγίας 2001/82/ΕΚ και άρθρο 1 παρά¬ 
γραφος 55 της Οδηγίας 2004/28/ΕΚ) 

1.0 ΕΟΦ αναστέλλει, ανακαλεί ή τροποποιεί τις άδειες 
κυκλοφορίας ή αποφασίζει την απόσυρση προϊόντων από 
την αγορά, όταν προκύπτει ότι: 

α) η αξιολόγηση της σχέσης κινδύνου-οφέλους του κτη¬ 
νιατρικού φαρμάκου, υπό τις κανονικές συνθήκες χρήσης, 
δεν είναι θετική, όταν η άδεια αφορά κτηνιατρικά φάρμα¬ 
κα για ζωοτεχνική χρήση, λαμβάνοντας υπόψη ιδίως τα 
οφέλη όσον αφορά την υγεία και τις συνθήκες διαβίωσης 
των ζώων και της ασφάλειας των καταναλωτών 
β) το κτηνιατρικό φάρμακο δεν έχει θεραπευτική απο- 
τελεσματικότητα στο είδος των ζώων για το οποίο προ¬ 
ορίζεται· 

γ) το κτηνιατρικό φάρμακο δεν έχει τη δηλωθείσα ποι¬ 
οτική ή ποσοτική σύνθεση· 

δ) ο συνιστώμενος χρόνος αναμονής είναι ανεπαρκής 
ώστε να εξασφαλίζεται ότι τα τρόφιμα, τα οποία προ¬ 
έρχονται από το ζώο που υποβλήθηκε σε θεραπεία, δεν 
περιέχουν κατάλοιπα που να είναι δυνατόν να παρουσι¬ 
άζουν κινδύνους για την υγεία των καταναλωτών 
ε) το κτηνιατρικό φάρμακο προσφέρεται προς πώληση, 
για χρήση, η οποία απαγορεύεται βάσει άλλων κοινοτι¬ 
κών διατάξεων 

στ) τα πληροφοριακά στοιχεία που περιέχονται στο 
φάκελο της αίτησης άδειας κυκλοφορίας, σύμφωνα με τα 
άρθρα 13 έως 14δ και το άρθρο 28, είναι εσφαλμένα· 
ζ) δεν πραγματοποιήθηκαν οι έλεγχοι που αναφέρονται 
στο άρθρο 79 παράγραφος 1. 

Σε περίπτωση που είναι σε εξέλιξη η υιοθέτηση κοινοτι¬ 
κού νομοθετικού πλαισίου, ο ΕΟΦ δύναται να μη χορηγεί 
άδεια κυκλοφορίας κτηνιατρικού φαρμάκου, εφόσον το 
εν λόγω μέτρο κρίνεται αναγκαίο για την προστασία 
της δημόσιας υγείας, των καταναλωτών και της υγείας 
των ζώων. 

2. Ο ΕΟΦ δύναται να αναστέλλει, ανακαλεί ή τροποποιεί 
τις άδειες κυκλοφορίας ή να αποφασίζει την απόσυρση 
προϊόντων από την αγορά, όταν αποδεικνύεται ότι: 

α) τα στοιχεία προς υποστήριξη της αίτησης, όπως 
προβλέπεται στα άρθρα 13 έως 14δ, δεν έχουν τροποποι¬ 
ηθεί σύμφωνα με το άρθρο 28, παράγραφοι 1 και 4. 


β) δεν διαβιβάσθηκαν στον ΕΟΦ όλα τα νέα στοιχεία 
που αναφέρονται στο άρθρο 28 παράγραφος 3. 

3. Ο ΕΟΦ αναστέλλει ή ανακαλεί την άδεια κυκλοφο¬ 
ρίας όταν ο κάτοχος της άδειας κυκλοφορίας δεν τηρεί 
τις υποχρεώσεις του για τη φαρμακοεπαγρύπνηση. 

Άρθρο 82 

(Άρθρο 84 της Οδηγίας 2001/82/ΕΚ και άρθρο 1 παρά¬ 
γραφος 56 της Οδηγίας 2004/28/ΕΚ) 

1. Χωρίς να θίγονται οι διατάξεις του άρθρου 81, ο ΕΟΦ 
απαγορεύει τη διάθεση του κτηνιατρικού φαρμάκου και 
λαμβάνει κάθε κατάλληλο μέτρο για την απόσυρσή του 
από την αγορά όταν: 

α) διαπιστώνεται ότι η αξιολόγηση της σχέσης κινδύ- 
νου-οφέλους του κτηνιατρικού φαρμάκου υπό τις κανο¬ 
νικές συνθήκες χρήσης δεν είναι θετική, όταν η άδεια 
αφορά κτηνιατρικά φάρμακα για ζωοτεχνική χρήση, 
λαμβάνοντας ιδίως υπόψη τα οφέλη για την υγεία και 
τις συνθήκες διαβίωσης των ζώων, καθώς και για την 
ασφάλεια και την υγεία των καταναλωτών 
β) το κτηνιατρικό φάρμακο δεν έχει θεραπευτικό απο¬ 
τέλεσμα στα είδη ζώων για τα οποία προορίζεται· 
γ) το κτηνιατρικό φάρμακο δεν έχει τη δηλωθείσα ποι¬ 
οτική και ποσοτική σύνθεση· 
δ) ο συνιστώμενος χρόνος αναμονής είναι ανεπαρκής 
για να εξασφαλίζεται ότι τα τρόφιμα, τα οποία προ¬ 
έρχονται από το ζώο που έχει υποβληθεί σε θεραπεία 
δεν περιέχουν κατάλοιπα που είναι δυνατόν να ενέχουν 
κινδύνους για την υγεία των καταναλωτών 
ε) δεν πραγματοποιήθηκαν οι έλεγχοι που αναφέρονται 
στο άρθρο 79 παράγραφος 1 ή δεν τηρήθηκαν άλλοι όροι 
ή υποχρεώσεις της άδειας παραγωγής, σύμφωνα με το 
άρθρο 44 παράγραφος 1. 

2. Ο ΕΟΦ μπορεί να περιορίσει την απαγόρευση της 
διάθεσης και την απόσυρση από την αγορά, μόνο στις 
παρτίδες που αποτελούν αντικείμενο αμφισβητήσεως. 

Άρθρο 83 

(Άρθρο 85 της Οδηγίας 2001/82/ΕΚ και άρθρο 1 παρά¬ 
γραφος 57 της Οδηγίας 2004/28/ΕΚ) 

1. Ο ΕΟΦ αναστέλλει ή ανακαλεί την άδεια παραγωγής 
για μία κατηγορία παρασκευασμάτων ή για το σύνολό 
τους, σε περίπτωση που δεν πληρείται πλέον μία από 
τις προβλεπόμενες στο άρθρο 45 απαιτήσεις. 

2. Ο ΕΟΦ, εκτός από τα μέτρα που προβλέπονται στο 
άρθρο 82, δύναται είτε να αναστέλλει την παραγωγή 
ή την εισαγωγή κτηνιατρικών φαρμάκων προέλευσης 
τρίτων χωρών, είτε να αναστέλλει ή να ανακαλεί την 
άδεια παραγωγής για κατηγορία σκευασμάτων ή για το 
σύνολό τους, σε περίπτωση μη τηρήσεως των διατάξεων 
σχετικά με την παραγωγή ή την εισαγωγή φαρμάκων 
προέλευσης τρίτων χωρών. 

3. Απαγορεύεται η διαφήμιση στο ευρύ κοινό των κτη¬ 
νιατρικών φαρμάκων. Στους παραβάτες επιβάλλονται οι 
κυρώσεις του άρθρου 19 παρ. 5Α και 6 του Ν.Δ. 96/73, 
όπως ισχύουν, σύμφωνα και με το άρθρο 94 της πα¬ 
ρούσας. 

Άρθρο 84 

(Άρθρο 86 της Οδηγίας 2001/82/ΕΚ) 

Οι διατάξεις του παρόντος Μέρους εφαρμόζονται στα 
ομοιοπαθητικά κτηνιατρικά φάρμακα. 

Άρθρο 85 

(Άρθρο 87 της Οδηγίας 2001/82/ΕΚ) 

Ο ΕΟΦ λαμβάνει τα ενδεδειγμένα μέτρα, ιδίως με απο¬ 
φάσεις και εγκυκλίους του, προκειμένου να ενθαρρύνει 
τους κτηνίατρους, φαρμακοποιούς, κατόχους αδείας 
λιανικής πώλησης κτηνιατρικών φαρμάκων, ιδιοκτήτες 
κτηνοτροφικών μονάδων και ιδιοκτήτες μικρών ζώων να 
αναφέρουν στον ΕΟΦ κάθε ανεπιθύμητη ενέργεια των 
κτηνιατρικών φαρμάκων. 

ΜΕΡΟΣ IX 

ΓΕΝΙΚΕΣ ΔΙΑΤΑΞΕΙΣ 

Άρθρο 86 

(Άρθρο 90 Οδηγίας 2001/82/ΕΚ όπως 
αντικαταστάθηκε από το άρθρο 1 παράγραφος 59 
της Οδηγίας 2004/28/ΕΚ) 

Ο ΕΟΦ ενημερώνει τις αρμόδιες αρχές των άλλων 
Κρατών Μελών, ιδίως για τη συμμόρφωση με τις απαι¬ 
τήσεις για τις άδειες του άρθρου 44, τα πιστοποιητικά 
του άρθρου 78 παράγραφος 5 ή την άδεια κυκλοφορίας. 
Η ενημέρωση αυτή είναι αμοιβαία μεταξύ των αρμοδίων 
αρχών των κρατών μελών. 

Ο ΕΟΦ κοινοποιεί άμεσα στις αρμόδιες αρχές άλλου 
κράτους μέλους τις εκθέσεις που προβλέπονται στο άρ¬ 
θρο 78 παράγραφος 3, ύστερα από αιτιολογημένο αίτημά 
τους. Ανάλογο αίτημα απευθύνει κατά περίπτωση ο ΕΟΦ 
στις αρμόδιες αρχές των λοιπών κρατών μελών. 

Τα πορίσματα των επιθεωρήσεων που αναφέρονται 
στο άρθρο 78 παράγραφος 1, που διεξάγονται από τους 
επιθεωρητές του ΕΟΦ, ισχύουν σε όλη την Κοινότητα. 
Αντίστοιχα, τα πορίσματα των επιθεωρήσεων που διε¬ 
ξάγονται από τις αρμόδιες αρχές των λοιπών κρατών 
μελών είναι έγκυρα στην Χώρα. 

Κατ’ εξαίρεση, σε περίπτωση που ο ΕΟΦ δεν δύνα- 
ται, για σοβαρούς λόγους προστασίας της υγείας του 
ανθρώπου ή των ζώων, να δεχθεί τα πορίσματα της 
επιθεώρησης κατ’ άρθρο 78 παράγραφος 1, ενημερώνει 
άμεσα την Επιτροπή και τον Οργανισμό, ο οποίος και 
ενημερώνει τα ενδιαφερόμενο κράτη μέλη. 

Όταν η Επιτροπή ενημερωθεί για τέτοιους σοβαρούς 
λόγους, μπορεί, ύστερα από διαβούλευση με τα οικεία 
κράτη μέλη, να ζητά από τον επιθεωρητή που πραγμα¬ 
τοποίησε την πρώτη επιθεώρηση, να διενεργήσει νέα 
επιθεώρηση. Ο επιθεωρητής μπορεί να συνοδεύεται από 
δύο επιθεωρητές κρατών μελών που δεν εμπλέκονται 
στην αμφισβήτηση. 

Άρθρο 87 

(Άρθρο 91 της Οδηγίας 2001/82/ΕΚ) 

1. Ο ΕΟΦ λαμβάνει τα κατάλληλα μέτρα ώστε ο Ορ¬ 
γανισμός να πληροφορείται αμέσως κάθε απόφαση 
χορήγησης άδειας κυκλοφορίας, κάθε απόφαση με το 
αιτιολογικό της με την οποία απορρίπτεται ή ανακαλεί¬ 
ται άδεια κυκλοφορίας, κάθε ακύρωση απορριπτικής ή 
ανακλητικής της άδειας κυκλοφορίας απόφασης, καθώς 
επίσης κάθε απόφασης περί απαγόρευσης διάθεσης ή 
απόσυρσης ενός φαρμάκου από την αγορά. 

2. Ο κάτοχος της άδειας κυκλοφορίας στην αγορά 
κοινοποιεί αμέσως στον ΕΟΦ και στις αρμόδιες αρχές 
των ενδιαφερομένων κρατών μελών, κάθε ενέργειά του 
που αφορά στην αναστολή της κυκλοφορίας ή την από¬ 
συρση του κτηνιατρικού φαρμάκου από την αγορά και, σε 


περίπτωση που η ενέργεια αυτή αφορά στην αποτελε- 
σματικότητα του φαρμάκου ή την προστασία της δημό¬ 
σιας υγείας, αναφέρει υποχρεωτικά και τους σχετικούς 
λόγους. Ο ΕΟΦ ενημερώνει σχετικά τον Οργανισμό. 

3. Ο ΕΟΦ γνωστοποιεί άμεσα στους αρμόδιους διεθνείς 
οργανισμούς και στον Οργανισμό, αποστέλλοντάς του 
αντίγραφο, την κατάλληλη πληροφόρηση για τα μέτρα 
που λαμβάνει κατ’εφαρμογήν των παραγράφων 1 και 2 
του παρόντος, εφόσον ενδέχεται να επηρεάσουν την 
προστασία της δημόσιας υγείας σε τρίτες χώρες. 

Άρθρο 88 

(Άρθρο 92 της Οδηγίας 2001/82/ΕΚ) 

Ο ΕΟΦ, καθώς και οι αρμόδιες αρχές των άλλων κρατών 
μελών κοινοποιούν αμοιβαία όλες τις αναγκαίες πληροφο¬ 
ρίες για τη διασφάλιση της ποιότητας και ασφάλειας των 
ομοιοπαθητικών κτηνιατρικών φαρμάκων που παράγονται 
και κυκλοφορούν στην Κοινότητα, και ιδίως τις πληροφο¬ 
ρίες που αναφέρονται στα άρθρα 86 και 87. 

Άρθρο 89 

(Άρθρο 93 της Οδηγίας 2001/82/ΕΚ) 

1/Υστερα από αίτηση παραγωγού ή εξαγωγέα κτη¬ 
νιατρικών φαρμάκων ή των αρχών μιας τρίτης χώρας 
εισαγωγής, ο ΕΟΦ πιστοποιεί ότι ο παραγωγός αυτός 
διαθέτει άδεια παραγωγής. Κατά την έκδοση των πι¬ 
στοποιητικών αυτών, ο ΕΟΦ τηρεί τις ακόλουθες προ¬ 
ϋποθέσεις: 

α) λαμβάνει υπόψη τις ισχύουσες διοικητικές διατάξεις 
της Παγκόσμιας Οργάνωσης Υγείας 1 

β) χορηγεί, για τα κτηνιατρικά φάρμακα που προορίζο¬ 
νται για εξαγωγή και τα οποία έχουν ήδη εγκριθεί στην 
Ελλάδα, την περίληψη χαρακτηριστικών του προϊόντος, 
όπως έχει εγκριθεί σύμφωνα με το άρθρο 26 ή, ελλείψει 
αυτής, ένα ισοδύναμο έγγραφο. 

2. Οταν ο παραγωγός δεν διαθέτει άδεια κυκλοφορίας 
και προκειμένου να εκδοθεί το πιστοποιητικό που αναφέ- 
ρεται στην παράγραφο 1, υποβάλλει στον ΕΟΦ δήλωση 
στην οποία εξηγεί τους λόγους για τους οποίους δεν 
διαθέτει την άδεια αυτή. 

Άρθρο 90 

(Άρθρο 94 της Οδηγίας 2001/82/ΕΚ και άρθρο 1 παρά¬ 
γραφος 60 της Οδηγίας 2004/28/ΕΚ) 

1. Οποιαδήποτε απόφαση του ΕΟΦ λαμβάνεται δυνάμει 
της παρούσας απόφασης, πρέπει να βασίζεται αποκλει¬ 
στικά και μόνο σε λόγους που αναφέρονται σε αυτήν και 
να είναι επαρκώς αιτιολογημένη. Σε οποιαδήποτε τέτοια 
απόφαση που κοινοποιείται στον ενδιαφερόμενο, πρέπει 
να γίνεται μνεία των ενδίκων μέσων που προβλέπονται 
από την ισχύουσα νομοθεσία και της προθεσμίας μέσα 
στην οποία μπορούν να ασκηθούν. Ο ΕΟΦ επιτρέπει την 
πρόσβαση στα έγγραφα και τα αρχεία του, σύμφωνα 
με τις διατάξεις του ν. 2690/1999 «Κύρωση του Κώδικα 
Διοικητικής Διαδικασίας κ.ά. διατάξεων». (ΦΕΚ Α'45). 

2. Ειδικότερα, κάθε απόφαση του ΕΟΦ περί ανάκλησης 
ή αναστολής της άδειας κυκλοφορίας, της άδειας πα¬ 
ραγωγής ή εισαγωγής ή απόσυρσης φαρμάκου από την 
αγορά, αιτιολογείται επαρκώς και κοινοποιείται στον αι- 
τούντα. Ο κάτοχος της άδειας κυκλοφορίας μπορεί, μέσα 
σε 10 ημέρες από την κοινοποίηση της απόφασης, να 
υποβάλει ένσταση ενώπιον του Διοικητικού Συμβουλίου 
του ΕΟΦ. Η ένσταση συνοδεύεται από παράβολο όμοιο 

με το τέλος της ένστασης ενώπιον του Δευτεροβάθμιου 
Επιστημονικού Συμβουλίου (ΔΕΣ). Η υποβολή της ένστα¬ 
σης δεν αναστέλλει την εκτέλεση της προσβαλλόμενης 
απόφασης. 

3. Περίληψη της οριστικής απόφασης για την ανάκληση 
ή αναστολή δημοσιεύεται στην Εφημερίδα της Κυβερ- 
νήσεως. 

Άρθρο 91 

(Άρθρο 95 της Οδηγίας 2001/82/ΕΚ και άρθρο 1 παρά¬ 
γραφος 61 της Οδηγίας 2004/28/ΕΚ ) 

Το Υπουργείο Αγροτικής Ανάπτυξης και Τροφίμων, σε 
συνεργασία με τον ΕΟΦ, απαγορεύει τη διάθεση για 
ανθρώπινη κατανάλωση τροφίμων που προέρχονται από 
ζώα που έχουν υποστεί δοκιμές, εκτός εάν έχει καθορι- 
σθεί κατάλληλος χρόνος αναμονής. 

Ο συγκεκριμένος χρόνος αναμονής πρέπει: 

α) είτε να έχει τουλάχιστον τη διάρκεια που αναφέρε- 
ται στο άρθρο 12 παράγραφος 2, συμπεριλαμβανομένου, 
ανάλογα με την περίπτωση, ενός συντελεστή ασφάλειας 
που αντικατοπτρίζει τη φύση της υπό δοκιμή ουσίας, 

β) είτε, εάν η Κοινότητα έχει θεσπίσει ανώτατα όρια 
καταλοίπων βάσει του Κανονισμού (ΕΟΚ) αριθμ. 2377/90, 
να εξασφαλίζει ότι δεν γίνεται υπέρβαση του ανώτατου 
αυτού ορίου στα τρόφιμα. 

Άρθρο 91α 

(Άρθρο 1 παράγραφος 62 της Οδηγίας 2004/28/ΕΚ) 

Η διαχείριση των αποβλήτων που δημιουργούνται από 
τα αχρησιμοποίητα ή τα ληγμένα φάρμακα, πραγματο¬ 
ποιείται σύμφωνα με τις διατάξεις της κείμενης νομο¬ 
θεσίας για τη διαχείριση των στερεών ή επικίνδυνων 
αποβλήτων κατά περίπτωση. 

Άρθρο 91β 

(Άρθρο 1 παράγραφος 62 της Οδηγίας 2004/28/ΕΚ) 

Όταν ένα κτηνιατρικό φάρμακο πρόκειται να εγκριθεί 
σύμφωνα με τον Κανονισμό (ΕΚ) αριθμ. 726/2004 και στη 
γνώμη της επιτροπής αναφέρονται οι συνιστώμενοι όροι 
ή περιορισμοί σχετικά με την ασφαλή και αποτελεσματι¬ 
κή χρήση του κτηνιατρικού φαρμάκου, όπως προβλέπεται 
στο άρθρο 35 παράγραφος 4 στοιχείο δ) του Κανονισμού 
αυτού, εκδίδεται απόφαση απευθυνόμενη στα κράτη μέλη 
σχετικά με την εφαρμογή των εν λόγω όρων ή περιορι¬ 
σμών, σύμφωνα με τη διαδικασία που προβλέπεται στα 
άρθρα 37και 38 της Οδηγίας 2001/82, όπως αντικαταστά- 
θηκαν από τις παραγράφους 20 και 21, αντίστοιχα, του 
άρθρου 1 της Οδηγίας 2004/28/ΕΚ. 

ΜΕΡΟΣ X 

ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ 

Αρθρο 92 

1. Οι περίοδοι προστασίας που προβλέπονται στο άρθρο 
14 παρ. 1 εδ. β’ της παρούσας, δεν εφαρμόζονται στα προ¬ 
ϊόντα αναφοράς για τα οποία η αίτηση για τη χορήγηση 
άδειας κυκλοφορίας είχε υποβληθεί σε Κράτος μέλος της 
Κοινότητας πριν από την 1.11.2005. Στην περίπτωση αυτή 
ισχύει η εξαετής προστασία του προϊόντος αυτού. 

2. Για τα κτηνιατρικά φάρμακα των οποίων η άδεια 


κυκλοφορίας εκδόθηκε πριν από την έναρξη ισχύος της 
παρούσας, οι προθεσμίες των παρ. 4 και 5 του άρθρου 
29, δεν συμπληρώνεται πριν από την πάροδο τριετίας 
από την έναρξη ισχύος της. 

3. Κτηνιατρικά φάρμακα των οποίων η άδεια κυκλοφο¬ 
ρίας εκδόθηκε με εθνική διαδικασία πριν από την έναρξη 
ισχύος της παρούσας και η οποία λήγει την 31.12.2005 
υποβάλλουν την τελευταία αίτηση ανανέωσης μέχρι την 
1.7.2010, με την επιφύλαξη των οριζομένων στην παρά¬ 
γραφο 3 του άρθρου 29 της παρούσας. 

4. Κτηνιατρικά φάρμακα των οποίων η άδεια κυκλοφο¬ 
ρίας εκδόθηκε με εθνική διαδικασία πριν από την έναρξη 
ισχύος της παρούσας και η οποία λήγει από 31.12.2006 
έως την 31.12.2009 υποβάλλουν μία ακόμη αίτηση ανανέω¬ 
σης, με την επιφύλαξη των οριζομένων στην παράγραφο 
3 του άρθρου 29 της παρούσας. 

5. Τα ανωτέρω προϊόντα, μετά την τελευταία ως άνω 
ανανέωση, υποβάλλουν εκθέσεις περιοδικής παρακο¬ 
λούθησης για την ασφάλεια ανά τριετία, σύμφωνα με 
το άρθρο 74 παρ. 5 της παρούσας. 

Αρθρο 93 

1. Από την έναρξη της ισχύος της παρούσης Υπουργικής 
απόφασης καταργούνταί: 

α. Οι διατάξεις των άρθρων 1 έως και 59 και 73 της 
απόφασης των Υπουργών Εθνικής Οικονομίας και Γεωρ- 
γίας υπ’ αριθμ. 310584/1998 (ΦΕΚ Β’ 456). 

β. Η απόφαση των υπουργών Εθνικής Οικονομίας και 
Γεωργίας αριθμ. 352671/95 (ΦΕΚ Β’ 515) περί συμπληρω¬ 
ματικών διατάξεων για τα ομοιοπαθητικά κτηνιατρικά 
φάρμακα, σε συμμόρφωση προς την Οδηγία 92/74/ΕΟΚ 
του Συμβουλίου. 

Αρθρο 94 

1. Στους παραβάτες των διατάξεων της παρούσας, 
εκτός από τις κυρώσεις που προβλέπονται σε άλλες 
διατάξεις της κείμενης νομοθεσίας, επιβάλλονται και 
οι κυρώσεις που προβλέπονται στο άρθρο 19 του ν.δ. 
96/1973 (Α' 172), όπως έχει τροποποιηθεί και ισχύει σύμ¬ 
φωνα με τα οριζόμενα στο άρθρο 152 παρ. 2 της ΚΥΑ 
ΔΥΓ3(α)83657/2005 (Β59/2006). 

Αρθρο 95 

Όπου στις διατάξεις της παρούσας γίνεται αναφορά 
στο Παράρτημα Α' νοείται το Παράρτημα Α' της υπουρ¬ 
γικής απόφασης 310584/1998 (ΦΕΚ Β' 456) στο οποίο 
ενσωματώθηκε το Παράρτημα I της Οδηγίας 81/852/ΕΟΚ, 
όπως τροποποιήθηκε με την Οδηγία 92/18/ΕΟΚ. 

Αρθρο 96 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαΐου 2006 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

Γ. ΑΛΟΓΟΣΚΟΥΦΗΣ Α. ΚΟΝΤΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 ΤΗΛ. 210 52 79 000 : ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: 1ιΙΙρ://νν\γ\ν.ί1.ί|Γ - 6-πΐ3ίΙ: ννθίηπ35ίίΐ·@ίί.ιιι· 




